
Despre modul de a prăznui nunta 

Acestea nu v-au fost spuse doar aşa2, ci ca să nu mai faceţi nunţi şi dânţuiri şi cântări satanice. Ia 
aminte ce a găsit diavolul. Fiindcă însăşi firea le-a depărtat pe femei de scenă şi de necuviinţele 
de acolo, [diavolul] a băgat cele de la teatru în apartamentele femeilor, adică pe afemeiaţi şi 
desfrânate. Această vătămare a introdus-o mai pe urmă legea nunţii3. Dar mai bine zis nu legea 
nunţii - să nu fie! -, ci moleşeala noastră. Ce faci, omule? Nu ştii Ce faci? O iei pe femeie pentru 
întreagă înţelepciune şi pentru facere de prunci! Deci ce caută desfrânatele? 

- Ca să fie veselia mai mare, ar zice [careva]. 

- Şi nu ţin acestea de nebunie? Batjocoreşti mireasa, batjocoreşti pe cei chemaţi. 

Căci dacă prin asemenea lucruri se desfâtează, batjocură e acest lucru. Căci dacă a vedea femei 
desfrânate şi necuviincioase este semn de oarecare cinste, de ce nu o tragi şi pe mireasă ca şi 
aceea să le vadă? Intru totul necuviincios şi ruşinos lucru este să bagi în casă bărbaţi desfrânaţi şi 
dansatori şi orice alai satanic [pompe satanike]4. „Aduceţi-vă aminte de lanţurile mele", zice 
Pavel (Coloseni 4,18). Lanţ este nunta, lanţ orânduit de la Dumnezeu. Iar dezlegarea lui este 
desfrâu şi împrăştiere. Este cu putinţă să luminăm nunta şi cu altele, cum ar fi mese bogate şi 
haine. Nu opresc acestea, ca să nu por că sunt foarte sălbatic5, deşi Rebecăi i-a fost de-ajuns doar 
voalul, însă nu le opresc. Este cu putinţă [ca nunta] să fie împodobită strălucit cu haine, cu 
venirea bărbaţilor cu bun-simţ, cu a femeilor cuviincioase. Pentru ce bagi [în casă] „minunăţiile" 
acelea ce aduc bucuria cea rea? Spune ce auzi de la ei! Te ruşinezi să spui? Tu te ruşinezi şi pe 
aceia îi sileşti să facă? Dacă e bine [ce fac], de ce nu faci şi tu? Dacă e ruşinos, de ce-1 sileşti pe 
altul? Toate [cele de la nuntă] trebuie să fie pline de întreaga înţelepciune, toate de cinste, toate 
de cuviinţă. Iar acum văd dimpotrivă: sar ca nişte cămile, ca nişte asini6. Fecioarei numai 
talamusul7 îi este potrivit. 



- „Dar este săracă", ar zice cineva. 

- Tocmai pentru că e săracă, trebuie să fie şi cuviincioasă. Să aibă [bune] deprinderi în loc de 
bogăţie. Nu are să dea zestre? De ce o mai înjoseşti si în alt chip, făcând-o să se poarte 
[destrăbălat]? Laud când sunt [la nuntă] fecioare de faţă care cinstesc pe cea deopotrivă cu ele8, 
când sunt femei de faţă care cinstesc pe cea coborâtă între ele9. Bine a fost rânduit acest lucru. 
Căci două sunt aceste cete [choroi], una a fecioarelor şi una a celor căsătorite. Acestea 
[fecioarele] o predau şi acelea [cele căsătorite] o primesc. Mireasa este între acestea două: nici 
fecioară, nici femeie. Căci de acolo iese şi în partea aceasta păşeşte. Iar de desfrânate de ce [e 
nevoie]? Ar trebui ca ele să se ascundă când e nuntă, ar trebui băgate în groapă (căci stricarea 
nunţii este desfrâul), iar noi le aducem la nuntă. 

Când faceţi ceva, ţineţi cont până în amănunt de cele contrare. De pildă, când semeni, când scoţi 
vinul din butoaie nu îngădui elemente de acreală. Iar aici, unde e întreaga înţelepciune, băgaţi 
acreală? Că acreală e desfrânata. Când pregătiţi mir nu lăsaţi nimic rău mirositor în vecinătate. 
Mir este nuntalO. Pentru ce, dar, introduci răul miros al noroiului în alcătuirea mirului? 

- Ce zici? 

- Dănţuieşte fecioara şi nu se ruşinează de cea de o vârstă cu ea? Căci ea [fecioara] trebuie să fie 
mai de cinste decât aceasta [decât mireasa]. Din braţele [mamei] a ieşit, nu de la sala de 
antrenamentll. Căci nu trebuie nicidecum să se arate la nuntă fecioara. Nu vezi în palatele 
împărăteşti că cei cinstiţi sunt înăuntru, în jurul împăratului, pe când cei fără cinste sunt afară? Şi 
tu, [fecioară], înăuntru vei fi, în jurul miresei, însă rămâi curată în casă. Nu îţi afişa fecioria. Se 
înfăţişează fiecare ceată: una arătând ce anume dă, iar una că o păzeşte pe aceasta [pe mireasă] 
12. De ce te ruşinezi [fecioară] de feciorie? Iar dacă tu, [fecioară], eşti în acest fel, ceva la fel va 
bănui mirele şi faţă de aceea [de mireasă] 13. 

Dacă vrei, [fecioară], să fii dorită, acestea ţin de vânzătoarele de legume, de bucătărese sau de 
ceva de felul acestal4. Nu sunt acestea de ruşine 15? Ruşine este să fîi necuviincioasă chiar fiică 
de împărat de ai fî. Nu cumva sărăcia te opreşte [să fîi cuviincioasă]? Nu cumva îndeletnicirea 
ta? Chiar dacă o roabă ar fî fecioară, să rămână în întreaga înţelepciune [feciorie]. Căci în Hristos 
nu există nici rob, nici liber. Nu cumva teatru [spectacol] este nuntal6? |Nu, ci] taină [mysterion] 
este şi simbol [typox] al unei mari realităţi. Şi dacă nu te ruşinezi de ea [de taina nunţii], 
ruşinează-te de realitatea al cărei simbol [typos] estel7. „Taina aceasta", zice, „mare este, iar eu 
zic în Hristos şi în Biserică" (Efeseni 5, 32). Simbol [typos] al Bisericii şi al lui Hristos este, şi tu 
introduci desfrânate? 

- „Aşadar", ar zice [careva], „dacă nici fecioarele nu joacă, nici cele măritate, atunci cine va 
juca?". 

- Nimeni. Că ce nevoie e de dans? La tainele [misteriile] păgânilor sunt dansuri, dar la ale 
noastre tăcere şi bunăcuviintă, sfială şi măsură. Se săvârşeşte o taină marel8! Afară desfrânatele, 
afară cei necuraţi [bebeloi]! Cum este taină? Se adună şi se fac cei doi unu20. De ce când intră 
[idolul la misteriile păgâne] nu e dans, nu ţimbale, ci multă tăcere, multă liniştire, iar când [mirii] 
se unesc, nu făcând un chip neînsufleţit, nici un chip a ceva din cele de pe pământ21, ci un chip 
al lui Dumnezeu însuşi, tu introduci atâta tulburare şi agiţi pe cei ce sunt [acolo] şi faci de ruşine 
sufletul şi îl tulburi?22 Mirii vin să devină un singur trup. Iată, iarăşi, taina iubirii [mysterion 



agapes] ! Dacă cei doi nu devin una, nu produc [odrăslesc] mulţi până rămân doi. Dar când vin la 
unitate [enotes], atunci vor produce. 

Ce învăţăm din aceasta? Că multă e puterea unirii [enosis]. Buna mesteşugire a lui 
Dumnezeu a împărţit la început pe cel unul în doi; şi vrând să arate că şi după ce 1-a împărţit 
rămâne unu, nu a lăsat să fie îndeajuns unul [singur] pentru a da naştere23. Că [fiecare din cei 
doi] nu este nicidecum unul ci jumătatea lui unu. Şi e limpede că [doar unul singur din ei] nu 
poate face copii, după cum a fost şi mai înainte [de nuntă]. 

Ai văzut taina nunţii? A făcut din unul pe unul24 şi, iarăşi, pe aceştia doi facându-i unu, în acest 
mod îi face unu, încât şi acum din unul se naşte omul. Căci femeia şi bărbatul nu sunt doi oameni 
ci un singur om. Şi de aici şi din multe alte locuri [primim] încredinţare pentru [acest] lucru. De 
pildă, de la Iacov, de la Măria, maica lui Hristos, din zicerea „Bărbat şi femeie i-a făcut pe ei" 
(Facerea 1 , 27). Dacă unul e capul iar altul trupul, cum sunt doi? De aceea ea [femeia] ţine locul 
[tachis]25 ucenicului, iar el al învăţătorului. El al conducătorului, iar ea a celei conduse. Şi din 
însăşi plăsmuirea trupului va putea vedea cineva că una sunt cei doi, căci din coastă s-a făcut 
[femeia] şi cei doi sunt ca două jumătăţi tăiate26. De aceea şi „ajutor" o numeşte, ca să arate că 
una sunt [cei doi]. De aceea mai întâi a cinstit împreuna locuire a tatălui şi a mamei, ca să arate 
că sunt una27. Şi tatăl, asemenea [mamei], se bucură şi de fiica şi de fiul care se căsătoresc, ca 
un trup pornit spre propriul niădular. Şi atâta cheltuială se face şi atâta risipă de bani; şi asta 
pentru ca nu suferă să-1 vadă necăsătorit. 

Ca un trup rupt [în două], aşa fiecare [din cei doi, de unul singur], este nedeplin pentru facerea de 
copii; fiecare, [de unul singur], e nedeplin pentru susţinerea vieţii prezente28. De aceea şi 
proorocul zice: „Rămăşiţă este a duhului tău" (Maleahi 2, 15)29. Şi cum devin un singur trup30? 
După cum desparţi partea cea mai curată a aurului şi o amesteci cu alt aur31, aşa şi aici: primind 
femeia ceea ce este mai bun din plăcerea cu care se amestecă32, îl hrăneşte şi îl încălzeşte şi, 
punând şi ea cele din partea ei, dă înapoi bărbatului [pe copil]. Un oarecare pod [între cei doi] 
este copilul, încât cei trei sunt un singur trup, copilul unindu-i din amândouă părţile pe fiecare 
[dintre cei doi]33. Căci după cum dacă sunt două oraşe şi un râu care le desparte, ele devin un 
singur oraş dacă se atinge un pod de fiecare parte, aşa e şi aici. Ba şi mai mult [în cazul de faţă], 
căci însuşi podul este din fiinţa fiecăruia din cei doi. Şi prin această raţiune sunt una, precum 
trupul şi capul sunt un singur trup. Căci se despart prin gât. Dar, mai bine zis, nu se despart [prin 
gât] ci se unesc. Căci fiind la mijloc, adună pe amândoi. Şi este acelaşi lucru ca în cazul unui cor 
alcătuit dintr-o parte de aici şi dintr-o parte din dreapta, şi [astfel] devine unul. Căci cei din cor, 
strângându-se şi întinzând unii altora mâinile, devin una, pentru că mâinile întinse nu îi lasă să 
fie două [coruri]34. De aceea a şi vorbit exact. Căci nu a spus „Vor fi un trup" [mia sarx], ci 
„într-un trup" [eis sarka mian]; şi e limpede [că a spus aşa], fiind legaţi [uniţi] împreună de copil. 

Dar ce, când nu este copil, nu vor fi cei doi şi atunci [un sigur trup]? E limpede [că sunt]. Căci 
împreunarea produce acest lucru, revărsând [unul spre altul] şi amestecând trupurile amândurora. 
Şi după cum, punând mir în ulei, întregul [amestec] s-a făcut una, aşa şi aici. Ştiu că mulţi se 
ruşinează de cele spuse, dar pricina acestui fapt este neînfrânarea şi destrăbălarea. [Tocmai] 
faptul că aşa se fac nunţile, că sunt stricate, a făcut să fie învinuită [nunta]35. „Fiindcă cinstită 
este nunta şi patul neîntinat" (Evrei 13, 4). De ce să se ruşineze de ceea ce e cinstit? De ce să 
roşească pentru ceea ce e neîntinat? Acestea sunt ale ereticilor, aceste sunt ale celor ce introduc 



desfrânate. De aceea vreau să curăţ cu totul nunta, încât să o ridic [anapashein] la nobleţea ei 
proprie [oikeian eygheneian] şi să astup gurile ereticilor. Este batjocorit darul lui Dumnezeu, 
rădăcina venirii noastre la fiinţă. Căci mult e gunoiul şi mocirla în jurul rădăcinii. 

Aşadar, să curăţăm nunta prin cuvânt. Răbdaţi puţin, fiindcă şi cel ce se bagă în mocirla suferă 
răul miros. Vreau să dovedesc că nu trebuie să vă ruşinaţi de aceste lucruri, ci de cele pe care le 
faceţi. Iar tu, lăsând ruşinea pentru acelea [pentru păcatele făcute], te ruşinezi de acestea36. Deci 
nu osândi pe Dumnezeu Cel Ce a rânduit aşa. 

Dar să spun cum şi taină a Bisericii este [nunta]37. Hristos a venit către Biserică şi S-a născut din 
Ea şi a intrat laolaltă cu Ea într-o împreună vieţuire duhovnicească [sinusia pneumatike]. „Căci 
v-am logodit", zice, „unui singur bărbat fecioară curată" (II Corinteni 11,2). Iar că dintru El 
suntem, ascultă cum zice: „Din mădularele Lui şi din carnea Lui suntem toţi". Cugetând toate 
acestea acestea [ennuntes] 38, să nu ne ruşinăm de o astfel de taină. 

Simbol al venirii lui Hristos este nunta, iar tu te îmbeţi? 

Spune-mi, dacă ai vedea chipul împăratului, oare te-ai ruşina de el [de chip]? Nicidecum. Pricepe 
că nu sunt diferite cele ce se întâmplă în cazul nunţii, ci este pricină de mari rele. Căci toate [la 
nuntă] sunt pline de fărădelege39. „Cuvânt de ruşine şi vorbe nebuneşti şi glume să nu iasă din 
gura voastră", Zice [apostolul] (Efeseni 5,4; 4,29). Şi [la nuntă] sunt toate acelea: cuvântul de 
ruşine şi vorbe nebuneşti şi glume, şi nu doar aşa pur şi simplu [în treacăt], ci se fac mult şi bine. 
Căci artă a devenit [acest] lucru şi laudă mare pentru cei ce se dedau ei. Păcatele au devenit o 
artă. Şi nu le urmăm pur şi simplu, ci cu sârguinţă şi cu ştiinţă40. Şi mai departe diavolul îşi 
conduce cetele lui. Căci unde e beţie, e neînfrânare. Unde e vorbă de ruşine, diavolul este de faţă, 
introducând cele ale sale. Spune-mi, cum săvârşeşti taina lui Hristos când tu întemeiezi [nunta] 
pe acestea şi chemi pe diavolul? 

Poate socotiţi că sunt cam împovărător, însă şi aceasta ţine de multa pervertire [a lucrurilor]41; 
fiindcă şi cel ce ceartă, sever fiind, nu îngăduie râsul. Nu auziţi pe Pavel cum zice: „Tot ce faceţi, 
fie mâncaţi, fie beţi, fie altceva de faceţi, toate spre slava lui Dumnezeu să le faceţi" (1 Corinteni 
10, 31)? Iar voi le faceţi spre ocară şi necinste. Nu auziţi pe proorocul care zice: „Slujiţi 
Domnului cu frică şi vă bucuraţi Lui cu cutremur" (Psalmi 2, 9). Iar voi vă deşănţaţi. Nu este cu 
putinţă şi să-ţi faci plăcerile şi să-ţi fie bine. Vrei să auzi de bunătăţile viitoare? Dar mai bine zis 
nu trebuia să auzi [de cele viitoare]42, însă fie, mă plec dacă vrei. Nu asculta cele satanice, ci 
cele duhovniceşti. Vrei să vezi pe cei ce sunt în cor? Priveşte corul îngerilor! 

- „Şi cum este cu putinţă să-1 văd?", ar zice [careva], 

- Dacă alungi acestea [lumeşti], va veni şi Hristos la aceste nunţi. Iar dacă Hristos este de faţă, şi 
corul îngerilor este de faţă. Dacă vrei, şi acum va face minuni ca şi atunci (cf loan 2, 1). Va face 
şi acum apa vin. Şi în chip mult mai minunat va întoarce împrăştierea curgătoare şi pofta rece, şi 
o va schimba în duhovnicească43. Aceasta înseamnă să facă din apă vin. Unde sunt flautişti nu e 
nicidecum Hristos. Insă dacă intră, mai întâi îi scoate afară pe aceştia şi atunci va face minuni. 

Ce este mai lipsit de plăcere decât alaiul satanic [pompe satanike] unde toate sunt fără rânduială, 
toate necuviincioase? Dar şi dacă ar fi ceva cu rânduială44, iarăşi toate sunt de ruşine, toate 
lipsite de plăcere. Nimic nu este mai plăcut decât virtutea, nimic mai dulce decât cuviinţa, nimic 



mai dorit decât nobleţea. 

Să facă cineva nuntă cum spun eu şi va vedea plăcere. Ce fel de nuntă? Luaţi aminte! Mai întâi, 

să caute pentru fecioară un bărbat care să fie cu adevărat bărbat şi purtător de grijă al ei, ca unul 

care va fi pus cap peste trup. Că nu vreo slugă, ci pe fiica sa i-o va da. Dacă vrea ca fiica lui să 

vieţuiască cu plăcere, să nu caute [la acel bărbat] bani, nici strălucirea neamului, nici faima 

patriei, că toate sunt de prisos- ci evlavia sufletului, blândeţea, adevărata înţelepciune, frica lui 

Dumnezeu. 

Căci de vei căuta unul mai bogat, nu numai că nu vei folosi pe fiica ta, dar o vei şi vătăma, 

lăsând-o roabă în loc de liberă. Căci nu odrăsleşte atâta plăcere din aur, câtă neplăcere din robie. 

Insă nu căuta acestea, ci, mai cu seamă, pe unul de aceeaşi cinste45. Iar dacă nu e cu putinţă, mai 
degrabă să fie mai sărac decât mai bogat, numai dacă nu cumva vrei să-ţi dai fiica nu unui bărbat, 
ci unui stăpân. Iar când cercetezi cu deamănuntul virtutea bărbatului şi ai de gând să i-o dai, 
roagă pe Hristos să fie de faţă, căci nu Se va ruşina. Este taina venirii Lui46. Deci, mai cu seamă 
atunci roagă-L ca să-ţi dea un astfel de peţitor. 

Nu fi mai rău decât sluga lui Avraam care, fiind trimis în aşa călătorie [depărtată], ştia unde 
trebuie să scape. De aceea a şi avut parte de toate. Când te ostenţi şi cauţi un bărbat [pentru fiica 
ta], roagă-te. Spune -I lui Dumnezeu: „Pe care vrei Tu rânduieşte-1". Încredinţează-I Lui lucrul şi, 
fiind [El] cinstit cu aceasta cinste din partea ta, îţi va răsplăti47. Două lucruri trebuie să faci: să-i 
încredinţezi Lui [problema] şi să cauţi un astfel de bărbat în felul în care El vrea: cuviincios şi 
întreg la minte. 

Deci, când faci nuntă, nu înconjura casele nici nu te folosi de oglinzi şi haine. Căci nu spre fală 
este evenimentul, nici nu o duci pe fiica ta în alai [pompe] [păgânesc]. Ci, luminându-ţi casa cu 
lucruri simple, cheamă pe vecini şi pe prieteni, şi pe rudenii. Şi câţi ştii că sunt blânzi, pe aceştia 
cheamă-i şi îndeamnă-i să se îndestuleze cu cele ce sunt48. Nimeni din cei de pe scenă 
[orchestra]49 să nu fie prezent. Căci acolo [la teatru] e cheltuială de prisos şi necuviincioasă. 
Cheamă pe Hristos mai întâi de toţi ceilalţi. Ştii prin cine îl chemi? „Cel care face unuia dintre 
aceşti mai mici, Mie Mi-a făcut" (Matei 25, 40). Nu socoti că e lucru nepotrivit să chemi pe 
săraci pentru Hristos. Nepotrivit este să chemi desfrânate50. Căci a chema pe săraci, aceasta este 
pricină de îmbogăţire, pe când aceea, de răsturnare [a caselor]. împodobeşte pe mireasă nu cu 
aceste podoabe de aur, ci cu blândeţea şi cu sfiala, şi cu haine obişnuite, iar în loc de orice 
podoabă de aur şi împletituri ale părului, atârnă-i ruşinarea şi sfielnicia, şi a nu le căuta pe acelea. 

Să nu fie nici o agitaţie, nici o tulburare. Să fie chemat mirele, să fie primită fecioara. Masa de 
prânz şi cina să nu fie pline de beţie, ci de desfătare duhovnicească. Căci mii vor fi bunătăţile de 
pe urma unei astfel de nunţi şi cele ce ţin de viaţa [aceasta] vor fi în siguranţă. Pe când din 
nunţile ce se fac acum (pe care nu nunţi, ci alaiuri [pompe] [păgâneşti] trebuie să le numim), ia 
aminte câte rele! Se termină petrecerea de nuntă şi îndată [apar] grija şi frica: nu cumva s-au 
pierdut ceva din cele folosite5 1 ; şi întristarea nesuferită urmează plăcerii, însă această supărare 
ţine de părinţi. Dar, mai degrabă, nici mireasa nu este scutită de aceasta. Ci toate [necazurile] de 
după acestea sunt ale miresei. Căci a vedea că toate s-au terminat este pricină de întristare, iar a 
vedea casa pustie este prilej de tristeţe. Acolo Hristos, aici Satana. Acolo bucurie, aici griji. 
Acolo plăcere, aici tristeţe. Acolo cheltuială, aici nimic de acest fel. Acolo simplitate [lipsă de 



podoabă], aici împodobire. Acolo invidie, aici nici urmă de invidie. Acolo beţie, aici trezvie, aici 
mântuire, aici întreagă înţelepciune. 

Cugetând toate acestea, să oprim răul la nuntă ca să plăcem lui Dumnezeu şi să ne învrednicim a 
ne împărtăşi de bunătăţile făgăduite celor ce îl iubesc pe El, cu harul şi cu iubirea de oameni a 
Domnului nostru lisus Hristos, împreună cu Care Tatălui şi Duhului Sfânt slavă, putere şi cinste 
acum şi pururea şi în vecii vecilor. Amin. 

1 Extras din Omilia a XII-a din Comentariul la epistola din Corinteni. 

2 Sfântul vorbise mai înainte în omilie despre lacrimile vărsate în rugăciune şi când vedem pe 
alţii păcătuind. 

3 Diavolul se folosea de pretextul nunţii ca să introducă elemente de desfrâu în familii. 

4 Acest alai se referă la tot ceea ce însoţea sărbătorile păgâne: dans, muzică, cântece, poezii etc. 
Azi ele sunt prezente în fiecare familie prin intermediul televizorului şi mijloacelor mass-media. 
De această pompe satanike (în traducerea din slujba Botezului este e numită „trufia diavolului") 
noi făgăduim la botez să ne lepădăm. Ea se infiltrează foarte insidios în conştiinţa noastră sub 
ceea ce e numit în chip înşelător progres, civilizaţie şi cultură. 

5 Sfântul vorbeşte de mesele bogate şi hainele frumoase nu ca regulă sau necesitate, ci ca 
pogorământ, pentru a nu părea prea ascetic. Dar în fond nu e nevoie nici de acestea pentru a te 
afla cu adevărat în bucuria lui Hristos. In nici un caz nu se referă la haine deocheate, care pun în 
prim plan părţile trupului în mod desfrânat, ci e vorba de haine mai curate şdar care rămân 
decente. Elementul de bază este decenţa. La fel este şi în cazul mâncării. 

6 La fel e azi. Iar a doua zi sunt prea osteniţi ca să mai meargă la Sfânta Liturghie. 

7 Talamusul era camera femeilor aflată într-un loc ferit din casă unde să aibă linişte se ocupa de 
treburi gospodăreşti. Acolo erau crescute fetiţele, fiind ferite de contactul cu tulburările pieţelorl 
(pieţele erau corespondentul de azi al centrelor de oraşe, unde era vieţii sociale a cetăţii antice). 

8 Deopotrivă atât prin vârstă, cât şi prin feciorie. Fetele atunci, în general, se măritau de mici. 

9 Fecioria, ca icoană a veacului viitor, este văzută ca stare superioară a căsătoriei. De aceea, cea 
care urma să se căsătorască cobora din starea de fecioară în cea de căsătorită. 

10 După cum mirul are multe ingrediente şi trebuie mult timp fiert, aşa şi nunta trebuie compusă 
din multe virtuţi, care trebuie mult şlefuite sub focul harului. 

1 1 Fecioarele erau crescute în casă de mamele lor, ferite de ispitele lumii. Azi femeia sportivă 
greu mai poate fi fecioară, căci chiar sportul presupune agresivitatea. Chiar dacă ar fi fecioară cu 
trupul, dar cu sufletul nu mai este, din moment ce, implicit, femeia sportivă -iau manechinul - îşi 
afişează provocator trupul. 



12 Nunta păstrează neîntinată de desfrâu pe cea care a intrat fecioară. E vorba, de fapt, tot de un 
fel de feciorie a unui trup, de data asta, alcătuit din doi. 

13 Dacă fecioara îşi îngăduie dansuri şi are dorinţe provocatoare şi desfrânate, mirele va gândi că 
şi mireasa înconjurată de asemenea fecioare va fi la fel. (La vechile nunţi româneşti cavalerii de 
onoare erau feciorelnici.) 

14 Nu prin aceste acte vulgare şi pătimaşe poţi face pe altul cu adevărat să te dorească. Azi, 
pentru a ne aprinde unii de alţii, ne folosim de comportamentul sclavilor şi al oamenilor de 
condiţie joasă din antichitate. Ceea ce atunci era ruşine acum e ridicat la rang de cultură şi 
standard de viaţă. Pentru a fi dorit, omul cu suflet nobil trebuie să se folosească de alte mijloace. 
Cel trupesc atrage prin trup, cel sufletesc, prin cele sufleteşti, cel duhovnicesc, prin cele 
duhovniceşti. Fiecare după starea lui îşi „afişează" calităţile şi dexterităţile, pentru a intra în 
legătură cu alţii. Şi fiecare, tot după starea lui, va fi atras de calităţile similare ale altora. 

15 Omul e privit de Sfinţii Părinţi ca un aristocrat. Manifestările deşănţate şi pătimaşe sunt o 
ruşine pentru în raport cu starea nobilă a omului şi de aceea sfântul le asociază cu manifestările 
celor de condiţie joasă. 

16 Doar la teatru, pe scenă erau prezente desfrânate şi dansatori şi muzică etc. Azi nunta redevine 
spectacol, în special, pentru că harul a părăsit bisericile neortodoxe iar ortodocşi se 
contaminează, de bună voie, de la ceilalţi. 

17 Realitatea tainei Bisericii, ca trup al lui Hristos, nu este atinsă prin batjocorirea nunţii care 
este simbol al celei dintâi. Dar batjocorind simbolul, nu mai avem acces la realitatea Bisericii. 
Faptul că stricăm regulile şi rânduielile Bisericii arată că nu ne mai simţim lăuntric în Ea. La fel, 
dacă batjocorim slujbele şi le schimonosim, nu suferă vreo împuţinare realităţile al căror 
simboluri sunt slujbele, ci noi ne tăiem legătura vie cu acele realităţi. 

18 Nunta e taină mare, după cum şi taina Bisericii şi a lui Hristos e mare. E absurdă polemica la 
cine se referă „taină mare" din cap. 5 al Epistolei către Efeseni. Din moment ce nunta e tip al 
Bisericii şi al lui Hristos e limpede că precum e prototipul, aşa e şi chipul. 

19 Bebeloi este cel profan, neiniţiat în tainele creştine. Deci cei nebotezaţi nu stăteau la 
săvârşirea tainei, căci nu puteau înţelege ce se întâmplă. 

20 împărţirea, la început, a celui unu [Adam] în doi, s-a făcut în stare de extaz prin lucrarea 
nemijlocită a lui Dumnezeu. După ce au devenit doi, Adam şi Eva trăiau împreună taina unirii 
duhovniceşti prin harul în care se găseau la început în rai. Cei doi au trăit ca doi, adică în chip 
egoist, doar după căderea în păcat. Nunta îi adună pe cei din păcat iarăşi la unirea duhovnicească 
a lui Adam şi a Evei dinainte de cădere. Acea conştiinţă a unităţii este darul cel mai important al 
nunţii. 

21 Probabil, aluzie la practicile misteriilor păgâne unde se întrebuinţau statuete sau animale 
simbolice. Când se apropia momentul ca simbolul zeului să fie arătat adepţilor acelui cult se 
făcea mare tăcere, încât fiecare să poată contempla în taină zeul prezent în statuia lui. Cei doi 

devin unul prin căsătorie şi dezvăluie astfel celor prezenţi taina chipului lui Dumnezeu. în acest 
mod am înţeles noi pasajul. Alţi traducători l-au înţeles altfel şi mulţi mărturisesc că aceste 
rânduri ale sf Ioan Gură de Aur sunt greu de înţeles. Poate sunt şi manuscrisele de vină dar cu 
siguranţă şi curăţia minţii noastre are un cuvânt de spus. 

22 Ce sens mai are în biserică parada şi tulburarea (poze, vorbărie, slavă deşartă etc.) care e 
prezentă azi la cununii? 

23 De aici e clar că donarea este împotriva voii lui Dumnezeu. 

24 Pe Eva a făcut-o din Adam. 

25 O traducere mai exactă arată că e vorba de o rânduială, de o ordine aşezată de Dumnezeu. 

26 Totuşi nu s-a împărţit firea umană prin scindarea în bărbat şi femeie. 

27 Dacă părinţii trăiesc împreună în bună înţelegere şi har, ei imprimă acest caracter al unităţii 
depline în personalitatea copilului şi acela creşte om deplin. Dacă ei stau despărţiţi trupeşte sau 
sufleteşte, copilul va suferi multe traume şi i se diminuează considerabil capacitatea de a deveni 
persoană deplină, adică om deschis comuniunii veşnice. Aceste traume fizice, psihice şi 
duhovniceşti marchează intens toată evoluţia ulterioară a copilului. Doar o manifestare foarte 
puternică a harului, poate sub forma vederii luminii necreate sau, cel puţin, spovedania deasă şi 
amănunţită la un duhovnic iscusit şi deasa împărtăşire, mai pot repara aceste daune 
considerabile. Gradul în care soţii îşi trăiesc unitatea se imprima fundamental în duhul copilului. 
Relaţiile dintre oameni se fac prin lucrările firii umane a persoanelor. Omul nu se împărtăşeşte de 
o persoană în sine, ci de lucrarea ei, de manifestarea desigur nedespărţită de ea. De aceea, deşi 
toate cuplurile căsătorite în Biserica Ortodoxă 

primesc acelaşi har al unităţii, în cei din jur nu se revarsă decât ceea ce soţii pun în lucrare din 
acest har. Pentru aceea e foarte importantă intensitatea şi trăirea tainei unităţii celor doi. La fel e 
şi cu preoţia. Prin orice preot harul lucrează asupra credincioşilor, dar contează şi lucrarea 
preotului, viaţa lui, căci şi el conlucrează, nu numai harul primit la hirotonire. Dacă preotul se 
opune harului prin patimile lui, lucrarea acestuia este percepută distorsionat de ceilalţi. 

28 In aspectul ei trupesc căsătoria are rost doar în spaţiul lumii acesteia. Dar cei doi sunt chemaţi 
să se ridice deasupra trupescului, ca să fie una în împărăţia cerească. 

29Contextul din proorocul Maleahi se referă la unirea bărbatului cu femeia. Deci femeia este 
ceea ce lipseşte duhului bărbatului ca acesta să fie deplin. 

30 E vorba aici de cum devin mama, tatăl şi fiul acelaşi trup. 

3 1 Se referă la procedeul de purificare a metalelor şi de obţinere a unui produs calitaiv bun. 

32 Sămânţa bărbatului este văzută ca partea cea mai importantă din plăcerea cu care este 
împreunat un act sexual. Acest lucru arată că plăcerea nu este scop în sine, ci este un fel de 
momeală pentru ca cei doi să accepte să aibă copii, împreună cu plăcerea ei acceptă şi greutatea 



creşterii unui copil. Dacă ar fi doar greutatea şi osteneala n-ar mai vrea nimeni să nască copii. 
Folosirea prezervativelor şi a altor metode medicale sunt potrivnice rânduielii Creatorului şi 
lepădare a voii Lui. Infrânarea de bună voie este singura scăpare de osteneala creşterii copiilor. 
Dar pentru a te înfrâna se cere o osteneală şi mai mare. Dovada este că cei mai mulţi oameni 
preferă greutăţile creşterii copiilor decât lupta cu poftele proprii şi li se pare de nesuferit o 
abţinere. Deci, e limpede că fie nevoinţa ascetică, fie copiii sunt o osteneală necesară pentru 
omul căzut, spre a ieşi din egoismul său. Cale de mijloc pentru mântuire nu există (adică ceea ce 
propune lumea de acum: a-ţi satisface poftele fie cu preţul unui avort, fie cu desfrânatele). 

33 Nu copilul îi face pe cei doi un singur trup, deoarece ei sunt un singur trup prin taina iubirii, 
cum spunea mai sus Sfântul Ioan. Nunta e taină, pentru că cei doi devin una. Copilul face parte 
din acelaşi trup, nu din altul. Trupul e complet şi cu cei doi şi cu trei şi cu zece, după cum 
Biserica este tot trupul lui Hristos indiferent câţi credincioşi conţine. Aşa este şi taina Sfintei 
Treimi. 

De aceea taina căsătoriei şi a Bisericii, în general, nu se poate înţelege decât prin harul Treimii de 
viaţă făcătoare şi nedespărţită. Şi familia este tot de viaţă făcătoare şi nedespărţită, dar în alt plan 
decât Sfânta Treime, şi numai prin harul dumnezeiesc. Sfântul explică aici, atât cât poate fi 
explicat omeneşte, doar cum se integrează copilul în trupul celor doi. 

34 Corul era un ansamblu de dansatori şi cântăreţi care erau folosiţi în arta dramatică. In general, 
erau aşezaţi pe scenă sub formă de şir ordonat, executând aceleaşi mişcări. Uneori corul se 
despărţea în două părţi pentru a executa mişcări diferite. Apoi iarăşi se reunea, executând 
aceleaşi mişcări. Unul din mijloacele prin care întregul cor devenea una era întinderea mâinilor 
coriştilor. La acest fapt face aluzie Sfântul Ioan. 

35 Ruşinea de a discuta anumite lucruri pe faţă e cauzată de faptul că acele lucruri sunt umbrite 
de o perspectivă pătimaşă asupra lor. Totuşi există o lipsă de sfială atunci când patima nu mai 
este socotită patimă, ci „normalitate". Azi se discută la toate colţurile despre sex, dar nu din 
cauza curăţiei minţii noastre - lucru la care se referă Sfântul Ioan -, ci tocmai din pricina faptului 
că suntem întinaţi, până în cele mai mici cute ale sufletului, de patima desfrâului. Vorbind 
deschis, nu facem decât să milităm pentru ca ceilalţi să ne recunoască patimile fără să le 
osândească. Sexualitatea este ceva curat pentru omul cu mintea curată. Harul Duhului Sânt nu se 
pierde din pricina sexualităţii. Dar pentru omul împătimit ea duce la pierderea harului şi la 
îndobitocirea omului. Insă mintea curată nu se dobândeşte decât cu nevoinţa şi multă smerenie, 
aşa încât cel care înţelege că sexualitatea nu alungă harul Duhului Sfânt trebuie să aibă 
experienţa luptei pentru fecioria trupească şi sufletească. Dialogurile adevărate despre sexualitate 
nu pot avea loc decât în Biserică, luminate de harul Duhului şi sub îndrumarea oamenilor 
duhovniceşti. Dăm în continare o întâmplare din viaţa Sf Macarie cel Mare (Matericon, 
Anonime, XX): 

Rugându-se oarecând awa Macarie în chilia lui, a venit lui glas de sus, zicându-i: „Macarie, n-ai 
ajuns la măsura cutăror femei, din cutare oraş". Deci, sculându-se dimineaţa bătrânul şi luând un 
toiag de palmier, a purces să facă spre acel oraş călătoria. Aşadar, ajungând acolo şi aflând locul 
[unde trăiau acele femei], a bătut la uşă. Ieşind o femeie, 1-a primit în casă. Şi, şezând el puţin, a 
venit şi cealaltă şi el le-a chemat, iar ele venind au şezut împreună cu el. Şi a zis către ele 
bătrânul: „Pentru voi am suferit călătoria şi atâta osteneală, venind din pustiu. Spuneţi-mi, dar, 
care este lucrarea voastră". Iar ele i-au spus: „Crede nouă părinte că azi fiecare dintre noi a fost 

împreună cu bărbatul ei. Aşadar, ce fel de lucrare cauţi tu la noi?" Deci, făcându-le lor metanie 
bătrânul, le-a rugat, zicând: „Arătaţi-mi lucrarea voastră". Atunci i-au zis: „Noi, după lume, 
suntem străine una de alta. Şi s-a întâmplat ca să ne însoţim cu doi fraţi după trup. Şi iată, 
cincisprezece ani sunt astăzi de când locuim în casa aceasta şi nu ştim să ne fi certat vreodată sau 
să fi grăit vreun cuvânt de ruşine. Ne-a venit şi gândul să ne lăsăm bărbaţii şi să ne ducem în 
rânduiala fecioarelor. Şi mult rugându-i pe bărbaţii noştri nu i-am înduplecat să ne lase. Neavând 
parte de această dorire a noastră, am pus legământ între noi şi Dumnezeu ca, până la moarte, să 
nu grăim cu gura noastră cuvânt lumesc". Şi auzind Macarie, a zis: „Cu adevărat nu este fecioară 
sau femeie măritată, monah sau mirean, ci Dumnezeu caută la voia cea liberă şi dă tuturor Duhul 
Sfânt". 

36De partea sexuală a nunţii. 

37 în sensul că nunta indică, în chip simbolic, taina lui Hristos şi a Bisericii pe care sAntul o 
explică în continuare. 

38 Ennoeo înseamnă etimologic a lua în minte. Numai mintea luminată de har, în chip simţit, 
poate prinde tainele adânci ale actelor săvârşite în Biserică. E uşor să ştim că nunta este simbol şi 
taină a Bisericii, dar pentru noi acest lucru nu are nici o urmare, pentru că mintea nu este curăţită. 
Când mintea se curăţă, primeşte în sine puterea tainei simbolizată prin nuntă şi care îi dă omului 
tăria să vieţuiască conform exigenţei acelei taine duhovniceşti întrezărită pin simbol, încât un 
astfel de om face viu simbolul şi îl ridică în planul realităţii simbolizate. Dacă înţeleg întru 
simţire că nunta este taina Bisericii, atunci o voi şi trăi, zi de zi, ca proiecţie a realităţii veşnice a 
Bisericii în temporal, cu toate exigenţele ce decurg de aici, exigenţe ce sunt însă crucifiante şi 
imposibile în ochii veacului acestuia. In continuare se arată cum ar trebui nunta trăită ca simbol 
al Bisericii. 

39 Părinţii Sinodului VII, urmând cunoscutei formulări a Sfântului Vasile cel Mare, au legat 
cinstea sau necinstea dată icoanei de prototipul pe care îl reprezintă. Caracterul tainelor în 
Biserică este iconic: realităţile văzute sunt simboluri vii ale unor realităţi nevăzute. Acest lucru 
nu-1 înţelege în chip simţit decât omul ce şi-a curăţit mintea de patimi. O astfel de minte 
„captează" raţiunile lucrurilor, în timp ce simţurile se împărtăşesc de realităţile văzute. 
Credinciosul cu mintea curăţită trăieşte plenar şi deodată amândouă aceste realităţi: simbol şi 
simbolizat. Batjocorirea tainei nunţii, prin manifestări desfrânate şi pătimaşe, necinsteşte însăşi 
taina Bisericii şi întruparea Mântuitorului. 

40Punem toate cunoştinţele şi râvna în slujba aflării a noi moduri de făptuire a păcatului, moduri 
din ce în ce mai rafinate şi subtile şi din ce în ce mai greu de catalogat cu păcat. 

41 Impresia că părea rigorist în ochii credincioşilor se datora faptului că păcatul devenise obicei. 

42 Păcatul este dezaprobat prin sine; nu are nevoie să fie lepădat cu ajutorul celor bune. El este 
dezgustător prin sine. 

43 Prin taina nunţii, omul poate preface pofta trupească în dragoste pentru cele duhovniceşti. 
Chiar dacă pofta trupească e uneori punctul de pornire într-o relaţie, prin harul dumnezeiesc ea 

poate deveni duhovnicească. Unirea trupească a soţilor, încet-încet, se sublimează şi cei doi 
devin un duh. Soţii trebuie să devină treptat de un cuget şi de o simţire. Capătul nunţii este tot 
fecioria, şi locuirea celor doi împreună în împărăţie. Dar unele cupluri ajung mai repede, altele 
mai târziu la această cunoştinţă, un rol în aceasta jucându-1 nu doar harul, ci şi dispoziţia lor 
lăuntrică şi datul genetic de la care pleacă. 

44 De pildă, dansurile şi cântecele pot avea o armonie desăvârşită după regulile artei, dar duhul 
lor este tot desfrâul. 



45 De aceeaşi condiţie şi rang social. 



46 Nunta este simbol al tainei întrupării Mântuitorului. Deci, după cum nu S-a ruşinat să Se 
întrupeze, nu Se va ruşina să ne ajute în acel lucru, care este simbolul pogorârii Lui Iubitoare la 
noi oamenii. La fel trebuie chemată în ajutor Maica Domului care a participat direct la taina 
întrupării Lui. Se şi spune în acatistul Acoperământului: „Bucură-te, liniştea preadorită a 
căsătoriţilor celor credincioşi" (Icos 11). 

47 Dumnezeu Se simte cinstit, dacă îl lăsăm să ne ajute. E ca un părinte care are bucuria că îl 
ajută pe copil, chiar dacă folosul este al copilului. 

48 Să nu ne fie ruşine că facem masă simplă la nuntă. De cele mai multe ori, mesele se fac de 
ochii oamenilor şi aduc multă vătămare, căci adăpăm patimile celor invitaţi. 

490rchestra era de fapt in spaţiu între scenă şi public. 

50 Azi o nuntă este cu atât mai vestită, cu cât cheltuim bani pe cântăreţi mai faimoşi şi pe 
garderobă şi masă mai sofisticată. 

51 în general, vesela şi garderoba şi aranjamentele ambientale nu erau ale familiei ci erau ale 
celor care se ocupau de organizarea evenimentului. Părinţii erau cei care se ocupau de 
împrumutarea lor. 

Duhul Sfânt şi căsătoria 

„Şi a fost", zice, „în anul în care a murit împăratul Ozia, că am văzut pe Domnul şezând pe scaun 
ridicat şi preaînalt" (Isaia 6, 1). 

- Cine zice acestea? 

- Isaia, văzătorul serafimilor, cel care s-a legat cu nunta şi totuşi a atins harul. 

Şi ieri aţi fost cu luare aminte la prooroc, însă ascultaţi-1 şi azi: „Ieşi tu şi Iasuf, fiul tău" (Isaia 7, 
3). Este de trebuinţă ca nici pe acestea să nu le trecem cu vederea. „Ieşi tu şi fiul tău". Oare avea 
proorocul fiu? Aşadar, dacă avea fiu, avea şi femeie, ca să afli că nunta nu este rea, ci rea e 
desfrânarea. Noi cu mulţi discutăm şi le zicem! 

- Pentru ce nu trăieşti în chip drept? Pentru ce nu arăţi o vieţuire cu luare aminte? 

- Cum să pot, ar zice [careva], dacă nu mă despart de nevastă, dacă nu mă despart de copii, dacă 
nu mă despart de lucruri şi treburi? 

- Dar ce, nunta este piedică? Spre ajutor ţi-e dată femeia, nu ca să uneltească împotriva ta. 
Proorocul nu avea femeie? Şi nunta nu s-a făcut piedică pentru a avea Duhul Sfânt2. Se şi însoţea 
cu femeie si era şi prooroc. Moise n-a avut femeie? Insă şi piatra a despicat-o, şi aerul 1-a 
schimbat, şi cu Dumnezeu a vorbit, şi mânia dumnezeiască a oprit-o. 

Avraam nu avea femeie? Şi s-a făcut tată al multor neamuri şi al Bisericii. L-a avut fiu pe Isaac. 
Insă şi acest [fiu] nu i s-a făcut pricină de a-şi arăta virtuţile? Nu l-a adus jertfa pe fiul său, rodul 
nunţii? Nu s-a făcut şi tată, dar şi prieten al lui Dumnezeu? Nu a fost preot [ce a jertfit] dragostea 
sa [pentru fiul său]? Preot şi tată! Nu vezi firea biruită şi credinţa lui mai puternică [decât firea]? 
Nu vezi mila de părinte călcată în picioare şi virtutea credinţei biruitoare? Nu vezi pe tată pierit 
şi pe iubitorul de Dumnezeu încununat? Nu ai văzut pe cel cu adevărat iubitor de copil şi iubitor 
de Dumnezeu? Oare nunta i-a fost piedică? Nicidecum! 

Mama Macabeilor nu era femeie? Nu a dat şapte copii - ceată de sfinţi ? Nu i-a văzut pe ei 
mucenici? Nu a stat ca un munte care nu se clatină? Nu a stat, mărturisind pentru fiecare dintre 
ei? Nu e maică de mucenici şi nu a mărturisit de şapte ori? Căci în timp ce aceia erau chinuiţi, ea 
primea lovitura. Nu ca şi cum n-ar fi simţit nimic a purtat toate acelea, căci era mamă şi tirania 
firii îşi arăta puterea, însă nu a biruit-o. Era ca o mare învălurită. Dar după cum marea înnebunită 
se potoleşte, aşa şi firea care se ridica asupra ei a înfrânat-o cu frica lui Dumnezeu. Cum i-a 
mângâiat ? Cum i-a crescut? Cum i-a înfăţişat lui Dumnezeu şapte biserici, statui de aur, ba mai 
de preţ decât aurul? Fiindcă nicidecum nu străluceşte aurul pe cât străluceşte sufletul 
mucenicilor. A stat tiranul şi a plecat învins de o singură femeie. Acela a înconjurat-o cu arme, şi 
ea a biruit cu râvna [prokymia]. Acela a aprins cuptor, si ea a aprins virtutea Duhului. Acela a 
mişcat o armată, iar ea s-a înălţat către îngeri. Jos se uita la tiran, iar în minte îl avea pe Cel Ce 
împărăteşte sus. Jos se uita la chinuri, dar socotea premiile cele de sus. Jos privea la pedeapsa de 
aici, iar în minte avea nemurirea viitoare (de aceea şi Pavel zice: „Nu privim la cele ce se văd, ci 
la cele ce nu se văd" (II Corinteni 4, 18). Nu cumva nunta i-a fost piedică? 

Dar ce zici de Petru, temelia Bisericii, cel îndrăgostit nebuneşte de Hristos, cel neînvăţat în 
cuvânt şi biruitorul retorilor, cel nedăscălit care a rupt gurile filosofilor, cel ce a nimicit 
superstiţiile elinilor ca pe o pânză de păianjen, cel ce a înconjurat lumea, pescuitorul în mare şi 
pescarul lumii, nu avea şi acesta femeie? Ba avea! Iar că avea, ascultă-1 pe evanghelist. Ce zice? 
„A intrat lisus la soacra lui Pentru care era aprinsă de friguri" (Matei 8, 14). Unde e soacră, acolo 
e şi femeie. Unde e femeie, acolo e şi nuntă. Dar Filip, nu avea patru fiice (cf Faptele 
Apostolilor 21, 8-9)? Iar unde sunt patru fiice, acolo e şi femeie şi nuntă. 

Dar Hristos? Din fecioară era, dar a fost prezent la nuntă şi a adus şi un dar. „Nu mai aveau", 
zice, „vin" (Ioan 2, 3). Şi a prefăcut apa în vin, cinstind prin feciorie nunta, admirând nunta prin 
darul [făcut]. A făcut asta nu ca să te îngreţoşezi de nuntă, ci să urăşti desfrânarea. Chiar dacă ai 
femeie, eu îţi făgăduiesc mântuirea cu preţul primejduirii mele. [Numai tu] ia aminte la tine 
însuţi. Femeia, dacă este bună, este ajutorul tău. Dar dacă nu e bună? 

Fă-o tu bună! Au existat şi soţii bune şi rele, ca să nu ai pretexte. Sarra într-adevăr era bună. Dar 
îţi voi arăta şi o femeie rea. Cum era soţia lui Iov? Era rea, de vreme ce îl sfătuia să blesteme [pe 
Dumnezeu]. Dar nu l-a vătămat pe bărbat femeia lui Iov. Oare a clătinat ea turnul, a nimicit 
diamantul, a biruit stânca? A bătut pe ostaş? A scufundat corabia? A scos din rădăcină copacul? 

Nimic din toate acestea! Ci pe măsură ce aceea lovea, mai tare se făcea turnul. Pe cât ridica aceea 
valuri, corabia nu se scufunda, ci plutea cu vânt bun. Rodul s-a pârghuit, dar copacul nu s-a 
clătinat. Frunzele au căzut, dar rădăcinile au rămas neclintite. Acestea le zic ca nimeni să nu ia ca 
pretext răutatea femeii. 
Este rea? îndreapt-o! 

- Dar, vei zice, m-a zvârlit din rai! 

- Dar şi la ceruri te-a suit! 3 Firea e aceeaşi, deosebită e libera alegere [gnome]. 

A lui Iov soţie era rea. Dar Suzana era bună. Egipteanca [lui Putifar] era neînfrânată, dar Sarra 
era cuviincioasă. Ai văzut-o pe una? Priveşte şi la cealaltă! Pentru că şi între bărbaţi unii sunt răi, 
alţii sârguitori. Bun era Iosif, dar bătrânii4 erau desfrânaţi. Ai văzut şi răutatea şi virtutea. 
Acestea nu se judecă după fire, ci după libera alegere [gnome}. Să nu-mi dai, aşadar, pretexte! 

1 Extras dintr-un ciclu de omilii dedicat proorocului Isaia. 

2 Deci problema esenţială, ori de eşti căsătorit, ori de nu eşti, este dobândirea Duhului Sfânt. 

3 Paralelă între Eva şi Fecioara Măria. 

4 Se referă la bătrânii din cazul Suzanei. 

Despre cârmuirea familiei 

(Migne, RG. 62,498-500) 

Acestea nu s-au spus doar către aceia, ci şi către noi. Iar că nu s-au făgăduit numai acelora, e clar 
din faptul că spune: „Până la sfârşitul veacului"; deci le-a făgăduit şi celor ce umblă pe urma 
acelora. Deci, de ce zice [acestea] către cei care nu sunt învăţători? Fiecare dintre voi, dacă vrea, 
este învăţător, şi, chiar dacă nu al altuia, măcar al său [tot este]. 

Dacă înveţi toate câte ţi-a poruncit să le păzeşti, prin aceasta îi vei avea pe mulţi care să-ţi 
urmeze cu sârg. Căci după cum lumânarea, când este luminoasă, poate să aprindă mii [de alte 
lumânări], dar fiind stinsă nici sieşi nu-şi va da lumină, nici pe alte lumânări nu va putea să le 
aprindă, aşa este şi cu viaţa curată:dacă lumina din noi este strălucitoare, vom face mii de ucenici 
şi de învăţători, punându-ne înaintea lor ca un model [archetypos]. Căci nu vor putea atât să 
folosească vorbele mele, cât viaţa noastră. 

Să zicem, dacă vrei, că este un bărbat, prieten al lui Dumnezeu, şi strălucind prin virtute şi având 
femeie - fiindcă e cu putinţă ca şi cel ce are femeie şi copii, şi slugi, şi prieteni să placă lui 
Dumnezeu. Spune -mi, acesta nu va putea să-i folosească pe toţi mult mai mult decât mine? Căci 
pe mine mă ascultă o dată sau de două ori pe lună, sau nici măcar o dată, şi cele pe care le aud le 
păzesc doar pe drumul de la biserică până acasă şi apoi îndată le aruncă. Dar, dacă văd viaţa 
aceluia necontenit, câştigă mari lucruri. Căci atunci când, ocărât fiind, el nu ocârăşte înapoi, nu 
aproape că a împlântat [empegnymi] şi a întipărit [encharasso] sfiala îngăduinţei lui în sufletul 
celui ce-1 ocărăşte? Şi chiar daca acela nu mărturiseşte imediat folosul - fiind ruşinat şi înroşit din 
pricina mâniei [sale] -, însă, de bună seamă, că primeşte îndată [în sufletul său] o simţire. Şi este 

14 



cu neputinţă ca omul ocărâtor, chiar fiară să fie, dacă se amestecă cu unul lipsit de răutate, să nu 
plece cu mari câştiguri. Căci cele bune, chiar dacă nu le facem, totuşi cu toţii le lăudăm şi ne 
minunăm de ele3. Iarăşi, dacă o femeie vede un bărbat îngăduitor şi blând, dobândeşte mari 
câştiguri când vieţuieşte pururea împreună cu el; asemenea şi copiluW. 

Aşadar, este cu putinţă fiecăruia să fie învăţător. Căci zice: „Zidiţi-vă întreolaltă unul pe altul, 
precum şi faceţi" (cf. I Tesaloniceni 5,11). Ia aminte! A căzut vreo pagubă peste familie? Se 
tulbură femeia, ca una ce este mai slabă şi iubitoare de lume? Dacă bărbatul e filosof şi îşi râde 
de pagubă, o mângâie şi pe aceea şi o înduplecă să sufere cu mărime de suflet. Aşadar, spune-mi, 
[unul ca acesta] nu o va folosi pe ea [pe femeie] cu mult mai mult decât cuvintele noastre? Căci a 
vorbi este pentru oricine uşor, dar când e să ne punem să facem ceva spre trebuinţă, e foarte greu. 
De aceea, mai degrabă, din fapte obişnuieşte să se modeleze [rythmizesthaî] firea omenească. 

Şi atât de mare este virtutea covârşitoare, încât adesea şi un rob a folosit casa întreagă, 
dimpreună cu stăpânul sau. Căci nu pe degeaba şi doar aşa le-a poruncit lor [robilor] Pavel să se 
nevoiască cu virtutea şi să fie de încredere stăpânilor. Că nu se îngrijea atât de slujirea stăpânilor, 
cât [se îngrijea] să nu fie hulit cuvântul lui Dumnezeu şi învăţătura. Iar când nu este hulită, 
degrabă este şi admirată. Şi ştiu multe case că au câştigat mult de pe urma virtuţii robilor. Iar 
dacă un rob, pus sub stăpânire, ar putea să modeleze [rythmizeiri] pe stăpân, cu mult mai mult 
stăpânul pe robi. 

Daţi-mi mie, vă rog, această slujire5. Eu le vorbesc tuturor în comun. Voi, fiecăruia în parte; şi 
fiecare să ia în mâinile sale mântuirea celor de aproape ai săi. Iar că este nevoie pentru această 
treabă de capii familiilor, ascultă pe Pavel unde le trimite pe femei: „Dacă vor să înveţe ceva", 
zice, „să întrebe acasă pe bărbaţii lor" (I Corinteni 14, 35). Nu le aduce la învăţător. Căci după 
cum în învăţarea literelor sunt şi dintre ucenici învăţători, aşa şi în Biserică6. Că el vrea ca 
învăţătorul să nu fie îngreuiat de toţi. De ce? Pentru că astfel vor fi mari bunătăţi, anume nu 
numai că se va uşura osteneala învăţătorului, ci şi că fiecare, purtând grijă de ucenici, degrabă va 
putea să devină învăţător, de vreme ce are această însărcinare. 

Şi ia aminte câtă slujire aduce femeia? Ţine casa, se îngrijeşte de toate cele din casă, 
supraveghează slujnicele, te îmbracă cu mâinile ei, te face să te numeşti tată al unor copii, te 
depărtează de bordeluri, te ajută la întreaga înţelepciune, potoleşte poftele nebuneşti ale firii. Dar 
fâ-i bine şi tu. Cum? întinde-i mâna în cele duhovniceşti. Dacă auzi ceva folositor, purtându-1 în 
gură ca rândunica, du-te şi pune-1 în gura şi a mamei şi a puilor. Căci oare nu este lucru nelalocul 
lui ca în celelalte tu să fii cel dintâi şi să ţii rolul capului, iar în ce priveşte învăţătura să laşi la o 
parte rânduiala [tara]7? Cel ce conduce nu în cinstiri trebuie să îi întreacă pe cei conduşi, ci în 
virtute. Căci acest lucru ţine de conducător. 

Acel lucru [să dea cinstirea cuvenită] ţine de cei conduşi, pe când acesta [virtutea] este isprava 
conducătorului însuşi. Dacă te bucuri de multă cinstire, aceasta nu este nimic în raport cu tine8. 
Căci ai luat-o de la alţii. Dar dacă străluceşti prin multă virtute, acest lucru este în întregime al 
tău. Cap al femeii eşti. Deci capul să conducă [rythmizein] mai departe trupul. Nu vezi că nu atât 
prin loc este superior restului trupului, cât prin purtarea de grijă faţă de el, fiind ca un ocârmuitor 
care îl îndreptează pe de-a-ntregul? Căci în cap sunt şi ochii trupului şi ai sufletului. De acolo 
descinde, prin aceştia, puterea văzătoare şi de acolo puterea conducătoare [mintea]. Şi unul 

[trupul | este orânduit spre slujire, iar altul [capul] este pus spre a porunci. Toate simţurile de 
acolo îşi au începutul [principiul conducător] şi izvorul. Organele de vorbire de acolo se înalţă; 
văzul, mirosul, tot pipăitul. Şi rădăcina tendoanelor şi a oaselor de acolo se susţine. Vezi că el 
este superior, mai degrabă, prin purtarea de grijă decât prin cinste. Aşa să le conducem şi noi pe 
femei. Să fim mai presus de ele nu prin aceea că mai multă cinste căutăm din partea lor, ci prin 
aceea că mai multe faceri de bine au din partea noastră. 

Am arătat că nu mici faceri de bine ne fac ele nouă. Dar, dacă vrem să le răsplătim, în cele 
duhovniceşti să fim noi mai presus de ele. Fiindcă nu este cu putinţă să le dăm ceva pe măsură în 
cele trupeşti. Şi ce? Ziceţi că voi aduceţi mulţi bani? însă ea îi păzeşte. Dă-i ca răsplătire purtarea 
de grijă, şi aşa te achiţi. De ce? Pentru că mulţi au dobândit multe, însă, fiindcă nu au avut 
femeie să păzească, au pierdut toate. 

Când vă împreunaţi amândoi pentru copii, egală este binefacerea din partea fiecăruia. Dar [apoi] 
mai mare este osteneala în slujirea acestora din partea ei, că ea îi poartă necontenit în pântece şi 
este tăiată de durerile naşterii. Aşa încât, numai în cele duhovniceşti poţi să-i fii superior. Să nu 
ne grijim ca să avem bani, ci ca să înfăţişăm cu îndrăznire lui Dumnezeu sufletele ce ne-au fost 
încredinţate. Căci din a le modela [rythmizein] pe acelea şi pe noi înşine, vom avea cele mai mari 
foloase. Căci cel ce învaţă pe altul, chiar dacă nu va avea alt [rezultat], însă [cel puţin] se 
umileşte prin ceea ce spune, mai ales atunci când se vede pe sine vinovat de cele pentru care îi 
ceartă pe alţii. 

Aşadar, pentru că şi pe noi înşine şi pe acelea [pe femei] le folosim - şi prin ele casa [toată], iar 
acest lucru pare de cea mai mare importanţă pentru Dumnezeu -, să nu încetăm a ne osteni, 
grijindu-ne şi de sufletul nostru şi de al celor ce ne slujesc nouă, ca pentru toate să luăm răsplată 
şi cu multă bogăţie să ne ducem în sfânta cetate, maica noastră, Ierusalimul cel de sus. Din care 
fie ca să nu cădem vreodată, ci, luminând cu cea mai bună vieţuire, să fim învredniciţi a vedea, 
cu multă îndrăznire, pe Domnul nostru Iisus Hristos, împreună cu Care Tatălui şi Duhului Sfânt 
slavă, putere, cinste acum si pururea şi în vecii vecilor. Amin. 

1 Extras din Omilia a V-a a Comentariului la epistola a doua către Tesalonicieni. 

2 Educaţia prin model viu este cea mai eficientă. Starurile din lumea filmului, modei muzicii etc. 
sunt modele care trăiesc ceea ce fac şi de acee au o mare înrâurire asupra oamenilor. Singurul 
mod în care putem să contrabalansăm acţiunea lor devastatoare pentru suflete este să II trăim pe 
Hristos cu mai multă intesitate decât starea lor. De pildă, un concert ţine uneori ore în şir. Pentru 
a participa trup şi suflet la un astfel de eveniment, omului îi trebuie multă putere lăuntrică. Iar 
dacă cineva nu va face rugăciune cel puţin cât ţine un concert, cum va putea el să fie un model 
mai de dorit decât cântăreţul de pe scenă? In plus, nu vorba numai de timp. Cântăreţul, dacă vrea 
să capteze, trebuie să uite de sine, să se dăruiască mulţimii. Faptul că unii cântăreţi se aruncă în 
braţele fanilor spre a fi atinşi cu veneraţie este o dăruire totală acelora. El se dăruieşte pe sine 
fanilor cu totul. Gestul mulţimii de a-1 purta pe braţe şi a-1 atinge seamănă mult cu atingerea 
moaştelor sfinţilor: omul vrea să se împărtăşească de ceva din cel pe care îl atinge. Aşadar cel ce 
vrea să devină un model şi mai viu trebuie să se dăruiască lui Hristos şi semenilor săi mult mai 
mult decât o face un cântăreţ înaintea fanilor. Ar fi de cugetat, punct cu punct, toate manifestările 

prin care un star înnebuneşte minţile spectatorilor, şi să învăţăm de la el ce înseamnă a te dărui 
cuiva. 

3Binele din noi iradiază în ceilalţi şi îi transformă încet, chiar dacă ei nu fac cele ce văd la noi. 

4 E vorba de înrâurirea şi transformarea firii celorlalţi. Firea nu e ceva static, ci este o realitate 
dinamică. Ea se poate modela tot de către ceva având aceeaşi fire. Caracterul nostru se 
întipăreşte în cei din jur. Iar copilul poate fi mult mai uşor modelat decât un adult. 

5 în sensul că luaţi voi sarcina de a învăţa în Biserică şi daţi-mi mie sarcina de a învăţa cu fapta 
pe cei din jur. 

6 Cei aflaţi pe o treaptă superioară de ucenicie să îi înveţe pe cei de o treaptă inferioară. 

7 Rânduiala conform căreia bărbatul e cap iar femeia trup. 

8 Cinstirea este un fapt exterior, adăugat persoanei. Ea nu ţine de adâncul persoanei, de sensul ei 
profund. 

Despre relaţia dintre bărbat şi femeie 

(Migne, R G. 61,211-224) 

„Vă laud pe voi că de toate ale mele vă aduceţi aminte şi după cum v-am dat predaniile aşa le 
ţineţi" (I Corinteni 11,2). 

1. Sfârşind cuvântul despre jertfele idoleşti precum se cuvenea şi făcându-1 mai desăvârşit decât 
toate [celelalte], trece la alt [subiect]. Şi acesta era o vinovăţie a lor, însă nu aşa mare. Ceea ce 
am spus, spun şi acum: nu pune la rând toate învinovăţirile cele mari, ci le aşează după rânduiala 
potrivită, punând la mijloc cele mai uşoare, mângâind [prin aceasta] povara cuvântului care s-a 
întâmplat ascultătorilor din certarea neîncetată. De aceea şi ceea ce e mai grav decât toate pune la 
urmă, adică [problema] învierii. Dar deocamdată discută altceva mai uşor, zicând: „Vă laud pe 
voi că de toate ale mele vă aduceţi aminte". Căci atunci când e vorba de un păcat mărturisit [de 
toţi |, osândeşte şi ameninţă foarte, dar când e vorba de unul nu aşa clar, îl pregăteşte mai întâi şi 
atunci ceartă. 

Asupra păcatului recunoscut [de toţi] se ridică împotrivă, pe când pe cel neclar îl face recunoscut 
[de toţi]. De pildă, desfrâul era recunoscut de toii [ca păcat], de aceea nu a trebuit să mai 
dovedească cum că e păcat, ci acolo a arătat numai mărimea păcatului prin comparaţie. Iarăşi, a 
se judeca la alţii era păcat, însă nu aşa mare. De aceea 1-a pregătit [ca să-1 arate păcat]. Jertfirea la 
idoli era un păcat neclar, deşi era un foarte mare rău. De aceea îl arată ca fiind păcat şi apoi se 
ridică asupra lui prin cuvânt. Şi când face aceasta nu numai depărtează de greşeli, ci şi conduce 
spre cele contrare. 

Căci nu a zis numai că nu trebuie să desfrânăm, ci şi că trebuie să arătăm multă sfinţenie 
[haghiosyne]. De aceea a adăugat: „Slăviţi, dar, pe Dumnezeu în trupul vostru şi în duhul vostru" 

(cf. I Corinteni 6, 20). Şi spunând, iarăşi, că cel înţelept nu trebuie să fie înţelept în înţelepciunea 
din afară, nu se mulţumeşte cu atât, ci porunceşte să fie nebun [în înţelepciunea din afară]. Şi 
sfătuind să nu ne judecăm la cei din afară, nici să nedreptăţim, înaintează şi nimiceşte însuşi 
faptul de a ne judeca şi sfătuieşte nu numai să nu nedreptăţim, ci chiar să fim nedreptăţiţi. Şi 
discutând despre jertfirile idoleşti nu a spus că trebuie doar să ne depărtăm de cele oprite, ci chiar 
de cele îngăduite, dacă prin asta se face poticnire. Şi nu numai pe fraţi să nu-i lovim, ci şi pe elini 
sau pe iudei. „Fără de vină să fiţi şi faţă de iudei, şi faţă de elini, şi faţă de Biserica lui 
Dumnezeu" (I Corinteni 10, 32). 

Sfârşind, dar, tot cuvântul despre toate acestea, după aceea trece şi la altă învinovăţire. Şi care e 
aceasta? Femeile şi se rugau, şi prooroceau cu capul gol descoperit. Căci pe atunci femeile 
prooroceau. Iar bărbaţii purtau plete, fiindcă se îndeletniceau cu filosofia, şi când se rugau şi 
prooroceau îşi acopereau capetele. Fiecare din aceste [obiceiuri] ţinea de legea păgână. 

Aşadar, fiindcă deja îi îndemnase în legătură cu acestea când fusese la ei şi unii au ascultat, iar 
alţii nu, de aceea, iarăşi, şi prin epistolă, ca un doctor înţelept, punând [plasturele] cuvântului, 
îndreaptă păcatul. Iar că deja îndemnase pe când fusese de faţă e limpede din cele spuse la 
început. Căci de ce, nespunându-le mai înainte în epistolă nimic despre aceasta, după ce a trecut 
de alte învinovăţiri, îndată le zice: „Vă laud că vă aduceţi aminte de toate ale mele şi precum v- 
am dat vouă predaniile aşa le ţineţi"? Vezi că unii au ascultat - pe care îi şi laudă -, iar unii nu au 
ascultat - pe care îi şi îndreaptă prin cele ce urmează când zice: „Iar dacă cineva pare că e iubitor 
de ceartă, noi nu avem un asemenea obicei" (I Corinteni 11, 16)? Căci dacă pe toţi - şi pe cei 
virtuoşi, şi pe cei neascultători - i-ar fi osândit, [atunci] pe aceia [pe cei virtuoşi] i-ar fi făcut mai 
arţăgoşi, iar pe aceştia mai uşuratici. 

Acum însă lăudându-i şi primindu-i pe unii şi acuzându-i pe alţii, şi pe aceia i-a mângâiat, şi pe 
aceştia i-a pregătit să se domolească, îndestulătoare ar fi fost şi acuzaţia în sine să-i lovească. Dar 
când îi mai pune alături şi pe unii virtuoşi şi vrednici de laudă, acul se face mai mare. Dar nu 
începe de la acuzaţie, ci de la laude - şi încă mari laude -, zicând: „Vă laud pe voi că vă uduceţi 
aminte de toate ale mele". 

Căci aşa e obiceiul lui Pavel, ca şi peste lucruri mici să ţese laude mari, nefăcând [însă] aceasta 
spre linguşire. Să nu fie! Căci cum [ar fi putut face asta] cel care nu tindea nici la bani, nici la 
slavă, nici la altceva din unele ca acestea? Insă pentru mântuirea lor toate le uneltea. De aceea şi 
scoate în faţă lauda, zicând: „Vă laud pe voi că vă aduceţi aminte de toate ale inele". Care toate? 
Căci cuvântul îi era doar pentru nepurtarea pletelor şi neacoperire. Insă, precum am zis, el 
revarsă cu îmbelsugare laude ca să-i facă mai râvnitori. 

De aceea zice: „Că vă aduceţi aminte de ţoale ale mele şi precum v-am dat predaniile, aşa le 

ţineţi". 

Prin urinare, şi nescris multe le-a predat atunci, lucru care şi în altă parte şi în multe locuri îl 

arată limpede. Dar atunci numai le-a predat, pe când acum le arată şi pricina. Căci astfel şi pe 

aceştia care ascultă i-a făcut mai puternici, şi pe aceia care se umflă în pene i-a potolit. Apoi nu 

zice că: „Voi aţi ascultai, iar ceilalţi nu au ascultat", ci, fără [a arunca] vreo învinuire [concretă], 

lasă să se înţeleagă aceasta, în chip ascuns, din învăţătura ce urmează, zicând aşa: „Vreau ca voi 

să ştiţi că al oricărui bărbat, cap este Hristos. Iar capul femeii este bărbatul. Iar capul lui Hristos 
este Dumnezeu" (1 Cormteni 11,3). 

Aceasta este explicaţia cauzală. Şi o pune ca să-i facă mai atenţi pe cei mai slabi. Deci, cel 
credincios cum trebuie si sănătos nu are nevoie nici de cuvânt, nici de explicaţie pentru cele ce 
au fost poruncite, ci îi ajunge numai faptul că e predanie. Dar cel mai slab, când află şi explicaţia, 
atunci ţine ceea ce s-a spus cu mai multă râvnă şi se supune cu mai multă sârguinţă.2 

2. De aceea, nici nu a zis pricina până când nu a văzut porunca călcată. Aşadar, care e pricina? 
„Capul oricărui bărbat este Hristos". Aşadar, şi al păgânului? 

Nicidecum. Căci dacă suntem trup al lui Hristos şi mădulare în parte şi, prin aceasta, Acela este 
cap al nostru, înseamnă că pentru cei care nu sunt în trup, nici nu împlinesc locul mădularelor, nu 
este cap [Hristos] încât când zice „oricărui" trebuie să se înţeleagă „oricărui [bărbat] credincios". 
Vezi cum pretutindeni îl aţâţă din nou pe ascultător [akrostes] ! Căci şi când a vorbit despre 
dragoste, şi când [a vorbit] despre smerita cugetare, şi când [a vorbit] despre milostenie, de acolo 
şi-a luat exemplele3. 



„Capul femeii este bărbatul şi capul Lui Hristos este Dumnezeu". Aici ne fac împiedecare 
ereticii, gândind, pe baza celor spuse, o oarecare micşorare a Fiului. Dar cad ei în cursă. Căci 
dacă bărbatul e cap al femeii, deofiinţă [homousios] e capul cu trupul. Şi [atunci] cap al lui 
Hristos fiind Dumnezeu, deofiinţă cu Tatăl este Fiul. 

- Insă noi nu vrem să arătăm aici că este altă fiinţă, ci că este condus [archetai] [Fiul de Tatăl], 
zice [ereticul]. 

- Aşadar, ce vom spune la aceasta? Că mai ales, când se spune ceva înjositor despre El în trup, 
ceea ce se spune nu arată înjosirea Dumnezeirii [Sale], ci ţine de iconomie4. Dar, spune, cum 
vrei tu acum să deduci aceasta din aceea? 

- După cum bărbatul conduce pe femeie, aşa şi Tatăl pe Hristos. 

- Dar atunci, şi cum [conduce] Hristos pe bărbat, tot aşa şi Tatăl pe Fiul. „Căci capul oricărui 
bărbat este Hristos", zice. Dar cine ar putea primi acestea cândva? Căci dacă pe cât e mai presus 
Fiul de noi, pe atâta e şi Tatăl de Fiul, gândeşte-te la câtă înjosire îl cobori pe El [pe Tatăl], încât 
nu toate trebuie să se cerceteze la fel în cazul nostru şi al lui Dumnezeu. Ci trebuie lăsată lui 
Dumnezeu superioritatea proprie şi atâta câtă se cuvine lui Dumnezeu. Căci dacă nu vom accepta 
aceasta, vor urma multe nepotriviri. 

Dar ia aminte. Cap al lui Hristos este Dumnezeu. Acesta [Hristos] este al bărbatului şi acela 
[bărbatul] al femeii. Deci dacă în cazul tuturor înţelegem la fel „capul", atât este de depărtat Fiul 
de Tatăl, ca noi de el. Dar şi femeia atât este de depărtată de noi, ca noi de Dumnezeu Cuvântul. 
Şi ceea ce este Fiul în raport cu Tatăl, aceasta suntem şi noi în raport cu Fiul şi femeia în raport 
cu bărbatul. Şi cine va putea suferi acestea? Insă altfel trebuie înţeles capul în cazul femeii şi 
bărbatului şi nu ca în cazul lui Hnstos7 Aşadar şi in cazul Fiului şi al Tatălui în alt mod trebuie să 
înţelegem. 

Dreptslăvitor adevărat este aceea dintre milostenia făcuta de Hristos şi cea făcută de un simplu 
om. Cea a lui Hristos vizează relaţia veşnică cu cel milui şi aduce în sine adâncimea 
dumnezeiască, insesizabilă pentru ochiul trupesc. Cea a omului simplu, deşi lăudabilă, nu are 

adâncimea pomenită. Pentru experimentarea acestei adâncimi trebuie să ai ochii minţii luminat 
de botezul Bisericii Ortodoxe. Fiecare virtute nu este decât o particularitate a sfintelor taine ale 
Bisericii. 

- Şi cum în alt mod trebuie să înţelegem?, zice [ereticul]. 

- Ca şi cauză [to aition]. Căci dacă la conducere [arche] şi la supunere căuta să se refere Pavel, 
precum zici tu, nu ar fi adus femeia în mijloc, ci mai degrabă pe un rob şi un stăpân5. Căci chiar 
dacă ne este supusă femeia, însă [ne este supusă] ca femeie, ca una liberă, ca una de aceeaşi 
cinste. Dar şi Fiul, chiar dacă S-a supus Tatălui, însă [S-a supus] ca Fiu al lui Dumnezeu, ca 
Dumnezeu. Căci pe cât e mai multă ascultarea Fiului faţă de Tatăl decât a oamenilor faţă de 
născătorii lor, aşa şi libertatea Lui este mai mare. Fiindcă nu sunt cele ale Fiului faţă de Tatăl mai 
mari şi mai adevărate decât ale oamenilor, iar cele ale Tatălui faţă de Fiul mai mici6. 

Căci dacă ne minunăm de Fiul că S-a supus, că a venit până la moarte, şi încă moarte pe cruce, şi 
minune mare a Lui socotim acest lucru, trebuie să ne minunăm şi de Tatăl că a născut un 
Asemenea [Fiu] nu ca pe un rob Căruia I se porunceşte, ci ca pe Unul liber Care îl ascultă şi ca 
pe un împreună sfătuitor. Căci robul nu este împreună sfătuitor. Iar când auzi de împreună 
sfătuitor să nu înţelegi că Tatăl are nevoie neapărat de aşa ceva, ci că Fiul este de aceeaşi cinste 
cu Născătorul Său. 

Aşadar, nu adu în toate exemplul bărbatului şi al femeii. Căci în cazul nostru [al oamenilor] în 
chip firesc femeia se supune bărbatului. Şi asta pentru că egalitatea ar produce luptă. Şi nu numai 
pentru aceasta, ci şi pentru înşelarea care s-a întâmplat la început7. De aceea când a fost adusă la 
fiinţă [femeia], nu a fost supusă îndată [bărbatului]. Iar când a adus-o pe ea la bărbat, nici ea nu a 
auzit din partea lui Dumnezeu ceva de acest fel, nici bărbatul nu a spus către ea ceva asemănător, 
ci i-a zis că os din oasele lui şi carne din carnea lui era (cf. Facerea 2, 23). Dar la început nu i-a 
pomenit nicidecum de supunere. Dar când s-a folosit rău de stăpânie [exusia] şi cea care fusese 
ajutor a fost aflată uneltitoare şi pe toate le-a pierdut, atunci pe dreptate a auzit: „Către bărbatul 
tău întoarcerea ta" (Facerea 3, 16). Fiindcă era firesc ca acest păcat să războiască neamul nostru 
[omenesc] (căci nu ar fi folosit cu nimic spre pace ceea ce se năştea din el, odată ce s-a întâmplat 
aceasta, ci acest lucru l-ar fi făcut şi mai aspru pe bărbat, încât nu şi-ar fi cruţat nici mădularul 
său, care era [femeia) ieşită din el)8. 

Cunoscând Dumnezeu răutatea diavolului, a zidit [întărit] peste [femeie] acest cuvânt şi a nimicit 
prin această hotărâre vrăjmăşia care urma să iasă din uneltirea [diavolului] şi a surpat ca pe un 
zid despărţitor reaua pomenire a păcatului, sădind [între ei] pofta9. Dar în cazul lui Dumnezeu şi 
al Acelei Fiinţe curate, nimic de acest fel nu trebuie să presupunem. Aşadar, nu primi exemplele 
în toate cazurile la fel, fiindcă şi în alte cazuri multe păcate grele ies de aici. Căci şi la începutul 
epistolei a zis: „Toate sunt ale voastre; şi voi, ai lui Hristos; şi Hristos, al lui Dumnezeu" (I 
Corinteni 3, 22-23). 

3. Deci cum? La fel sunt toate ale noastre şi noi, ai lui Hristos, şi Ffristos, al lui Dumnezeu? 
Nicidecum, ci până şi celor fără minte le este limpede deosebirea, chiar dacă s-a folosit aceeaşi 
expresie şi în cazul lui Dumnezeu şi al lui Hristos şi al nostru. Şi în altă parte, numindu-1 pe 

bărbat cap al femeii, a adăugat: „După cum şi Hristos este cap şi Mântuitor şi cârmuitor al 
Bisericii, aşa şi bărbatul este dator să fie faţă de femeia lui" (cf Efeseni 5, 23-24). 

Prin urmare, la fel vom înţelege şi aceasta, si toate cele scrise efesenilor împreună cu aceasta în 
ceea ce priveşte acest subiect? Să nu fie! Că nici nu e cu putinţă. Aceleaşi cuvinte sunt spuse şi în 
cazul lui Dumnezeu, şi al oamenilor, dar altfel se înţeleg acelea şi altfel acestea. Dar, iarăşi, nu 
toate trebuie să le înţelegem schimbat. Fiindcă atunci ar părea că toate sunt degeaba spuse şi nici 
noi n-am avea nici un folos. Căci după cum nu toate trebuie înţelese la fel, aşa nu toate trebuie 
lepădate pur şi simplu. Şi ca să fie mai clar eeea ce spun, voi încerca să arăt aceasta printr-un 
exemplu. 

S-a spus că Hristos este cap al Bisericii. Dacă nu primesc nimic omenesc referitor [la această 
formulare], pentru ce mi s-a mai spus aceasta? Iarăşi, dacă toate le primesc [în înţelesul 
omenesc], va urma multă nebunie. Căci capul este pătimitor ca şi trupul şi supus aceloraşi 
[lucruri ca şi trupul]. 

Aşadar, ce trebuie să las la o parte şi ce trebuie să primesc? Să las la o parte acestea pe care le-am 
spuslO şi să primesc unirea adâncă şi cauza şi locul întâi în conducerell. Şi nici pe acestea în 
mod simplist, ci şi aici în chip firesc trebuie să cugetăm la ceva mai mare şi cuvenit lui 
Dumnezeu. Căci [ în cazul lui Dumnezeu] şi unirea este mai adâncă, şi conducerea mai cinstită. 

Iarăşi ai auzit de Fiu. Nici aici nu primi toate, dar nici nu lepăda toate, ci, primind câte se cuvin 
lui Dumnezeu - că este de aceeaşi fiinţă, că este din El, cele nelalocul lor şi care ţin de 
slăbiciunea omenească lasă-le pe pământl2. S-a spus iarăşi că Dumnezeu este lumină. Deci vom 
primi toate câte ţin de lumina aceasta văzută? Nicidecum, căci în cazul luminii văzute ea este 
mărginită de întuneric şi loc, şi este mişcată şi umbrita de altă putere. 

Dar nimic din acestea nu trebuie să cugetăm referitor la Fiinţa Aceea. Dar nici nu le lepădăm pe 
toate pentru această pricină, ci vom culege ceea ce este folositor din exemplu, adică luminarea 
care ne vine nouă de la Dumnezeu şi depărtarea de întuneric care vine din aceasta. Şi acestea 
[spuse acum] sunt pentru eretici. Dar trebuie să mergem mai departe. 

Căci pe bună dreptate s-ar nedumeri cineva aici, întrebându-se ce vinovăţie era ca femeile să fie 
descoperite şi bărbaţii acoperiţi? Ce fel de vinovăţie este aceasta, află de aici: s-au dat bărbatului 
şi femeii multe alte simboluri [symbola], lui ale conducerii, ei ale supunerii. Şi împreună cu 
acelea [a fost dat] şi acesta: ca ea să fie acoperită şi el descoperit. Deci, dacă simboluri [symbola] 
sunt acestea, amândoi păcătuiesc distrugând [sygkeonteil3] buna rânduială [eutaxia] şi hotărârea 
fdiataghe] lui Dumnezeu şi trec peste limitele proprii, el căzând în uşurătatea aceleia, iar ea 
ridicându-se mai presus de bărbat prin înfăţişarea sa [dia tou schematou]. 

Căci dacă e legiuit [themis] să nu se schimbe hainele, nici ea să nu poarte mantie bărbătească, 
nici el mantie femeiască sau acoperământ - „căci nu va fi", zice, „haina bărbatului pe femeie, nici 
nu va îmbrăca bărbatul haină femeiască" (Deuteronom 22, 5) - cu mult mai mult nu trebuie să se 
schimbe între ele aceleal4. 

Căci acesteal5 [hainele] au fost legiuite de oameni, chiar dacă Dumnezeu mai pe urmă le-a 
întărit, dar acel lucru este de la fire, mă refer la a fi acoperit şi a nu fi acoperit. Iar când zic fire, 
zic Dumnezeu. Căci Cel Ce a făcut firea El însuşi este. Deci, când răstorni aceste limite [oros] ia 
aminte câte vătămări se fac. Şi să nu-mi spui că mic este acest păcat. Căci este mare în sinea lui, 
fiindcă este neascultare. Dar chiar dacă ar fi fost mic, devenea mare, pentru că este simbol al 
unor realităţi mari. Dar că este mare cu adevărat, e limpede din faptul că dă atâta bună rânduială 
[eutaxia] neamului [omenesc], rânduind [diatatton] cine este conducătorul şi cine cel condus în 
lumea [aceasta], încât cel ce calcă [această lege] pe toate le distruge [sygkeo] şi leapădă darurile 
lui Dumnezeu şi azvârle la pământ cinstea dată lui [bărbatului] de sus. Şi [asta] nu numai 
bărbatul, ci şi femeia. Căci într-adevăr, şi pentru ea este cea mai mare cinste să păzească 
rânduială proprie, după cum şi faptul că se răzvrăteşte este ruşine. 16 

De aceea, pentru amândoi a pus acest lucru, zicând aşa: „Tot bărbatul care se roagă sau 
prooroceşte având pe cap [acoperământ], ruşinează capul lui. Şi orice femeie care se roagă sau 
prooroceşte cu capul neacoperit, ruşinează capul ei" (I Corinteni 11, 4-5). Căci erau, după cum 
spuneam, şi bărbaţi şi femei care prooroceau, fiindcă şi femeile aveau pe atunci această harismă, 
precum fiicele lui Filip (cf Faptele Apostolilor 21,9) şi altele înainte de ele şi după ele. Despre 
ele a spus proorocul mai înainte că „Vor prooroci fii voştri şi fiicele voastre vedenii vor vedea" 
(Ioil 2, 28). 

Aşadar, pe bărbat nu îl sileşte să fie pururea cu capul descoperit, ci numai când se roagă. „Căci 
tot bărbatul, dacă are pe cap când se roagă sau prooroceşte, ruşinează capul lui". Dar femeii îi 
porunceşte ca pururea să fie cu totul acoperită [katakalypto]. De aceea zicând: „Orice femeie 
rugându-se sau proorocind cu capul neacoperit cu totul [akatakalypto], ruşinează capul ei", nu s- 
a oprit numai la atât, ci a continuat spunând: „căci este la fel cu cea rasă" (1 Corinteni 11,5). Iar 
dacă a fi ras este pururea ruşinos, e limpede că şi a fi neacoperit cu totul este totdeauna ocarăl7. 

4. Şi nu s-a mulţumit numai cu asta, ci iarăşi a adăugat, zicând: „datoare este femeia să aibă 
[semn de stăpânie] [ exusia] pe cap, din pricina îngerilor" (I Corinteni 11, 10). [Prin aceasta] 
arată că nu numai în vremea rugăciunii, ci totdeauna trebuie să fie acoperită. Dar în cazul 
bărbatului nu îl lasă cu totul fără acoperământ, ci numai fără plete. Căci numai atunci când se 
roagă îl opreşte să fie acoperit, pe când a purta plete îi interzice totdeauna. 18 

Nu a zis „acoperit ci „având pe cap", arătând că şi daca se ruga cu capul descoperit dar ar avea 
plete este acelaşi lucru ca si când l-ar fi acoperit. Căci pleata a fost dată în loc de acoperământ. 

„Si daca lemeia nu se acoperă, să se şi tundă. Dar dacă este ruşine pentru femeie să se tundă sau 
să se radă, să se acopere" (I Corinteni 11,6) La început îi cere să nu aibă capul descoperit, dar 
înaintând îi sugerează şi să îl aibă acoperit totdeauna - prin aceea că zice „este la fel cu cea rasă, 
dar [îi sugerează] şi faptul de a-1 îngriji şi a avea toată sârguinţa [pentru acoperirea capului]. 

Că nu a zis simplu să se acopeie, ci să se acopere cu totul încât să fie acoperita din toate părţile 
cu de-amanuntul.10 Şi o ruşinează prin referirea la ceva necuviincios, atingându-se foarte tare de 
ea , şi zicând: „Iar dacă nu se acoperă cu totul, să se radă". „Dacă arunci acoperământul pus de 
legea lui Dumnezeu", zice, "aruncă-1 şi pe cel al fîrii20". Iar dacă cineva zice: „Şi cum ar fi acest 
lucru ruşine pentru femeie, dacă, [făcându-1], ea se ridică la slava bărbatului?21", aceea o 

spunem: nu se ridică, ci cade şi din cinstea proprie. Căci a nu rămâne în limitele proprii şi în 
legile puse de Dumnezeu, ci a te ridica mai presus de ele nu este adăugire, ci împuţinare. 

Căci după cum cel ce tinde către cele străine şi răpeşte cele care nu sunt ale lui nu îşi adaugă 
nimic mai mult, ci se împuţinează, pierzând şi ceea ce avea - lucru care s-a întâmplat şi în rai -, 
aşa şi femeia, nu îşi adaugă bunul neam [eygheneia] [cinstea] al bărbatului, ci îşi pierde buna 
înfăţişare [buna cuviinţă] [eyschemosyne] de femeie. 

Şi nu numai de aici îi vin cele de ruşine, ci şi din lăcomie. Acceptând, dar, ceea ce este mărturisit 
[de toţi] ca ruşinos şi zicând: „dacă este ruşine pentru o femeie să se tundă sau să se radă", pune 
mai departe şi ceea ce e de la el [de la apostol], spunând: „să se acopere cu totul". Şi nu a zis „sa- 
şi lase părul să atârne", ci „să se acopere cu totul", legiuind amândouă acestea deodată şi din 
amândouă părţile pregătindu-le: şi din cele legiuite şi din cele contrare22. Căci şi acoperământul 
şi pleata sunt acelaşi lucru; şi cea rasă, şi cea care are capul descoperit sunt, iarăşi, acelaşi lucru. 
„Căci este la fel cu cea rasă". 

Iar dacă cineva ar zice: „Şi cum este acelaşi lucru, de vreme ce una are acoperământul firii 
[părul], iar cea rasă nu are acesta?", vom spune că prin libera alegere [proairesis] 1-a aruncat, prin 
faptul că are capul descoperit. Iar dacă nu este lipsită de păr, aceasta ţine de fire, nu de aceea [de 
femeie], încât şi cea rasă are capul descoperit în aceeaşi măsură cu aceea [care nu poartă 
acoperământ]. Căci de aceea a îngăduit ca [părul] să acopere [capul] prin fire, ca şi de aici 
învăţând aceasta, să se acopere23. Apoi pune şi pricina, după cum am spus-o în alte locuri, 
vorbindu-le ca unor oameni liberi. 
Deci, care e pricina? 

„Pentru că bărbatul este dator să nu se acopere, fiind chip şi slavă a lui Dumnezeu" (I Corinteni 
11,7). [Şi], iarăşi, aceasta este altă pricină: „Pentru că are cap numai pe Hristos, nu trebuie să-şi 
acopere capul. Dar şi pentru că o conduce pe femeie". Căci dregătorul care se apropie de împărat 
trebuie să aibă simbolul conducerii [dregătoriei]. Aşadar, după cum nimeni dintre dregători nu ar 
îndrăzni să se arate fără brâu şi hlamidă celui ce poartă coroana, aşa şi tu, fără simbolurile 
conducerii - care sunt neacoperirea -, nu te ruga lui Dumnezeu, ca să nu te ocărăşti şi pe tine, şi 
pe Cel Ce te-a cinstit. 

- Dar acelaşi lucru se întâmplă şi în cazul femeii, ar zice careva. Căci şi pentru aceea este ocară 
[hybris]24 a nu avea simbolurile supunerii25. 

„Iar femeia este slava bărbatului" (I Corinteni 11,7). Prin urmare, firească este conducerea 
bărbatului [în raport cu femeia]. Apoi, pentru că a spus-o hotărât, pune iarăşi alte pricini şi 
raţionamente, ducându-te la facerea dintâi şi zicând aşa: „Căci nu este bărbatul din femeie, ci 
femeia din bărbat" ( 1 Corinteni 11,8). Iar dacă a fi din altul este slavă a aceluia din care este, 
cu mult mai mult faptul de a fi asemenea26. 

„Căci nu a fost zidit bărbatul pentru femeie, ci femeia pentru bărbat" (I Corinteni 11,9). Aceasta 
este a doua superioritate, ba mai degrabă a treia sau a patra, întâia este că Hristos este capul 
nostru [al bărbaţilor] iar noi al femeilor. A doua, că noi suntem slava lui Dumnezeu iar femeia 
este [slava] noastră. A treia, că nu noi suntem din femeie, ci ea din noi. A patra, că nu noi suntem 
pentru ea, ci ea pentru noi. De aceea, datoare este femeia să aibă [ semn de] stăpânie pe cap. 

- De care „de aceea", spune-mi? 

- „Pentru acestea ce au fost spuse", zice, „Ba, mai bine zis, nu numai pentru acestea, ci şi pentru 
îngeri. Dacă dispreţuieşti pe bărbat, ruşinează-te de îngeri". 

5. Aşadar, a fi acoperită este [semn] al supunerii şi al stăpânirii. Căci a te pleca pregăteşte şi 
sfiala, şi paza virtuţii tale. Fiindcă pentru cel condus este virtute şi cinste a rămâne în ascultare. 
Iar bărbatul nu trebuie neapărat să facă aceasta, căci este chip al Stăpânului său, dar pentru 
femeie este firesc. Gândeşte-te, dar, la covârşirea fărădelegii, când, fiind cinstit cu atâta 
stăpânire, te faci pe tine de ruşine, răpind înfăţişarea femeii. Şi faci acelaşi lucru ca şi când, luând 
coroana, ai arunca-o de pe cap şi în loc de coroană ai lua o haină de rob. 

„Insă nici bărbatul fără femeie, nici femeia fără bărbat, întru Domnul" (I Corinteni 11,11). 
Fiindcă a dat multă superioritate bărbatului, zicând că femeia este din el şi pentru el, şi sub el, ca 
nici pe bărbaţi să nu-i înalţe mai mult decât trebuie şi nici pe acelea să le înjosească, ia aminte 
cum adaugă îndreptarea, zicând: „Nici bărbatul fără femeie, nici femeia fără bărbat, întru 
Domnul" 

„Nu-mi iscodi", zice, „numai cele care ţin de întâietate, nici nu [aminti] de facerea aceea [de la 
început]. Căci dacă vei cerceta cele de după acestea, fiecare este pricina fiecăruia, ba mai 
degrabă nu fiecare a fiecăruia, ci Dumnezeu este [cauza] tuturor". De aceea zice: „nici bărbatul 
fără femeie, nici femeia fără bărbat, întru Domnul". 

„Căci după cum femeia este din bărbat, aşa şi bărbatul prin femeie" (1 Corinteni 11, 12). Nu a zis 
„din femeie", ci iarăşi „din bărbat". Căci acest lucru rămâne încă neştirbit pe seama bărbatului27. 
Dar nu ale bărbatului sunt aceste isprăvi, ci ale lui Dumnezeu. De aceea a şi adăugat: „Şi toate 
sunt din Dumnezeu" (I Corinteni 11, 12). Aşadar, dacă toate sunt ale lui Dumnezeu, şi El însuşi 
porunceşte acestea28, încrede-te şi nu grăi împotrivă. 

„Judecaţi în voi înşivă: se cuvine ca femeia neacoperită cu totul să se roage lui Dumnezeu?" (I 
Corinteni 11, 13). Iarăşi îi pune judecători ai celor spuse, ceea ce a făcut şi în cazul jertfelor 
idoleşti. Căci şi acolo zice: „Judecaţi voi ceea ce zic" (I Corinteni 10, 15). Iar aici: „Judecaţi în 
voi înşivă". Ba ceva mai înfricoşat le sugerează aici. Căci în acest caz ocara [hybris] trece la 
Dumnezeu. Dar nu zice aşa, ci cumva mai blând şi mai acoperit: „Se cuvine ca femeia 
neacoperită cu totul să se roage lui Dumnezeu?". 

„Sau nu vă învaţă însăşi firea că bărbatul, dacă îşi lasă plete, îi este lui necinste; iar femeia dacă 
îşi lasă plete îi este slavă? Că părul i s-a dat în loc de acoperământ" (I Corinteni 11, 14-15). Ceea 
ce face pururi, punând raţionamente simple, face şi aici, alergând la obiceiul comun şi foarte 
ruşinându-i pe cei care întârzie să înveţe acestea de la el [de la apostol], când ar fi putut să le 
înveţe şi din obiceiul comun. 

Căci unele ca acestea nu sunt necunoscute nici chiar barbarilor. Şi ia aminte cum pretutindeni se 
foloseşte în chip biciuitor de limbaj. „Tot bărbatul care se roagă cu capul acoperit necinsteşte 
capul lui". Şi iarăşi: „Dacă este ruşine pentru femeie să se tundă sau să se radă, să se acopere cu 
totul". Şi iarăşi aici: „Bărbatul, dacă poartă plete, necinste îi este. Femeia, dacă poartă plete, 
slavă îi este, că părul în loc de acoperământ i-a fost dat". 

- „Dar dacă i-a fost dat in loc de acoperământ", ar zice [careva], „pentru ce mai trebuie să adauge 
alt acoperământ?" 

- Pentru că nu numai de la fire, ci si din libera alegere să mărturisească supunerea. Iar că trebuie 
să te acoperi, a legiuit şi firea, luându-ţi-o înainte. Adaugă, dar, şi cele din partea ta, ca să nu pari 
că răstorni şi legile firii, fapt care ar fi nu numai [semn] de multă îndrăzneală, ci şi luptă 
împotriva firii. De aceea şi pe iudei învinovăţindu-i, Dumnezeu le-a spus: „Ai ucis pe fiii tăi şi pe 
fiicele tale. Aceasta este mai presus de toate urâciunile tale" (cf Iezechiel 5, 9-10). 

Şi iarăşi Pavel, certându-i pe romanii desfrânaţi, aşa le sporeşte osânda, zicând că nu numai că 
întrebuinţau [lucrurile] în afara legii lui Dumnezeu, ci chiar şi în afara firii. „Căci au schimbat 
întrebuinţarea firească cu cea în afara firii" (Romani 1, 26). De aceea si aici se osteneşte pentru 
acest subiect, arătând însuşi acest lucru: că nu legiuieşte nimic străin şi că la elini toate cele ce ţin 
de noutate sunt de fapt contra firii. Aşa şi Hristos, arătând aceasta, a zis: „Câte vreţi să vă facă 
vouă oamenii, faceţi-le şi voi lor" (Matei 7, 12), dovedind că nu introduce nimic nou. „Iar dacă 
cineva pare că este iubitor de ceartă, noi un asemenea obicei nu avem, nici Bisericile lui 
Dumnezeu" (I Corinteni 11,16). Prin urmare, de iubirea de ceartă ţine împotrivirea la acestea, nu 
de raţionament. 

Insă chiar şi aşa, i-a certat cu măsură, fâcându-le mai multă ruşine, lucru care făcea şi mai greu 
cuvântul. „Căci noi", zice, „un asemenea obicei nu avem, ca să ne întărâtăm şi să ne certăm, şi să 
ne împotrivim". Şi nu a rămas numai la atât, ci a adăugat „nici Bisericile lui Dumnezeu", arătând 
că Bisericile din toată lumea se împotrivesc [unui asemenea obicei de a se certa], însă chiar dacă 
pe vremea aceea corintenii erau iubitori de ceartă, acum toată lumea a primit şi a păzit legea 
aceasta29, atât de mare este puterea Celui Răstignit. 

6. Dar mă tem ca nu cumva primind înfăţişarea exterioară, în ceea ce priveşte faptele, unele 
femei să fie găsite de ruşine şi să fie descoperite în alt mod30. De aceea, scriind lui Timotei, 
Pavel nu s-a mulţumit cu acestea, ci a adăugat şi altele, spunând: „în îmbrăcăminte cuviincioasă, 
împreună cu sfiala si întreaga înţelepciune să se împodobească pe ele, nu în împletituri sau aur" 
(1 Timotei 2, 9). Căci dacă nu trebuie să aibă capul descoperit, ci să poarte în tot locul simbolul 
supunerii, cu mult mai mult trebuie să arate aceasta prin fapte. Aşa şi femeile dinainte, „domni" 
îi numeau pe bărbaţii lor şi le lăsau lor cele ale întâietăţii.] 

- „Dar şi aceia", ar zice [o femeie], „îşi iubeau femeile lor". 

- Ştiu şi eu, şi nu sunt în necunoştinţă. Insă când facem îndemn pentru cele cuvenite ţie, nu cată 
la cele ale acelora [ale bărbaţilor]. Căci şi când îndemnăm pe copii să se supună părinţilor, 
spunându-le că e scris: „Cinsteşte pe tatăl tău şi pe mama ta", ei zic către noi: „Spune şi ceea ce 
urmează după, că şi voi, părinţilor, să nu-i întărâtaţi pe copii". Şi robilor când le spunem că e 
scris să se supună stăpânilor şi să nu slujească de ochii oamenilor, şi ei, i iarăşi, ne cer cele ce 
urmează, poruncindu-ne să-i îndemnăm şi pe stăpâni la , aceleaşi. „Căci şi acelora Pavel le-a 
poruncit", zice [robul], „să lase ameninţarea". 

Dar să nu facem aşa, nici să căutăm cele poruncite altora când suntem întrebaţi pentru ale 
noastre. Căci nici învinovăţirile nu sunt în comun. Leapădă acuzaţia şi caută numai una cum să te 
dezbari de vinovăţiile tale. Fiindcă şi Adam a învinovăţit pe femeie, şi ea pe şarpe, dar nu i-a 
scos nicidecum acest lucru. 

Aşadar, nici tu nu-mi spune asta acum, ci sârguieşte-te cu toată bunăvoinţa, [eygnomosyne] să dai 
bărbatului ce-i datorezi. Fiindcă şi când vorbesc cu bărbatul tău sfătuindu-1 să te iubească şi să-ţi 
poarte de grijă, nu-1 las să aducă în discuţie legea pusă asupra femeii, ci îi cer ceea ce e scris 
pentru el. Aşadar, şi tu lucrează numai cele cuvenite ţie, şi dă-te pe tine supusă bărbatului3 1 . Căci 
dacă pentru Dumnezeu te supui bărbatului, nu-mi aduce înainte cele ce el este dator să le facă, ci 
cele de care Legiuitorul te-a făcut responsabilă, pe acestea împlineşte-le cu de-amănuntul. Căci 
aceasta mai cu seamă înseamnă să te supui lui Dumnezeu: chiar dacă pătimeşti cele contrare, să 
nu calci legea. 

Căci de aceea cel ce iubeşte pe cel ce-1 iubeşte nu pare că face ceva mare, pe când cel ce se 
îngrijeşte de cel ce-1 urăşte acesta mai cu seamă este încununat, în acelaşi fel cugetă şi tu: dacă 
suferi un bărbat împovărător, vei lua cunună strălucită. Iar dacă e blând şi paşnic, pentru ce să-ţi 
dea plata Dumnezeu? Şi acestea le zic nu poruncindu-le bărbaţilor să fie obraznici, ci ca să le 
înduplece pe femei să-şi rabde bărbaţii obraznici. Căci când fiecare se sârguieşte să împlinească 
ce este al său, degrabă vor urma şi cele ale aproapelui32. De pildă, când femeia se pregăteşte să 
rabde un bărbat mai aspru iar bărbatul să nu întărâte pe femeia cumplită, atunci toate scapă de 
valuri în liniştea unui liman. Aşa era şi la cei vechi. Fiecare împlinea cele ale sale şi nu cerea cele 
ale aproapelui. Ia aminte! Avraam a luat cu sine pe nepot. Femeia nu 1-a învinovăţit. I-a poruncit 
[femeii] să călătorească cu el o cale lungă. Nu a grăit împotrivă nici la aceasta, ci 1-a urmat. 
Iarăşi, după acele multe necazuri şi osteneli, şi sudori, fiind stăpân peste toate, a dat lui Lot 
întâietatea. Şi nu numai că nu s-a necăjit Sarra pentru asta, dar nici gura n-a înălţat-o, nici a grăit 
ceva de acest fel, cum grăiesc acum multe dintre femei când văd pe bărbaţii lor înjosiţi în 
asemenea situaţii. Şi mai cu seamă când îi văd înjosiţi de cei mai de jos decât ei, îi ocărăsc şi îi 
numesc nebuni şi lipsiţi de minte, şi muieratici, şi trădători, şi tâmpiţi, însă aceea nimic de acest 
fel nu a zis, nici n-a cugetat, ci a iubit toate cele făcute de acela. 

Şi lucru şi mai mare: după ce 1-a făcut pe acela [pe Lot] stăpân peste alegerea [pământului] şi 
[Lot] a dat celui dumnezeiesc [lui Avraam] cele mai mici, 1-a cuprins [pe Lot] o primejdie 
cumplită. Şi auzind patriarhul, i-a înarmat pe toţi ai lui şi s-a pregătit contra întregii armate a 
perşilor numai cu slugile lui. Şi nici atunci nu 1-a reţinut ea, nici nu a zis ceea ce ar fi fost firesc: 
„Omule, unde te duci, aruncându-te în prăpastie şi predându-te atâtor primejdii şi vărsându-ţi 
sângele pentru un bărbat care te-a înjosit şi a răpit toate ale tale? Dacă pe tine te dispreţuieşti, fîe- 
ţi milă măcar de mine care am lăsat casa şi patria, şi prietenii, şi rudeniile, şi te-am urmat atâta 
cale, şi nu mă îmbrăca cu văduvia şi cu relele ce vin din văduvie". Nimic din acestea nu a zis, 
nici nu a gândit, ci le-a suferit toate cu tăcere. 

După acestea, rămânându-i pântecele fără odraslă, ea nu a pătimit cele ale femeilor, nici nu s-a 
plâns cu amar. Insă acela [Avraam] se jelea, însă nu către femeie, ci către Dumnezeu. Şi ia 
aminte cum fiecare păzea cele cuvenite lui. Căci nici el nu o dispreţuia pe Sarra ca pe una fără 
copii, nici nu o ocăra în vreun fel pentru aceasta. Aceea, iarăşi, se sârguia să gândească vreo 
mângâiere lui Avraam pentru lipsa de copii, [dându-i-o] pe slujnică. Căci pe atunci nu erau oprite 
acestea ca acum. Fiindcă acum nici femeilor nu le dă voie legea să facă asemenea lucruri cu 
bărbaţii, nici acelora [bărbaţilor] nu li se îngăduie astfel de amestecări, fie cu ştiinţa, fie fără 
ştiinţa femeilor lor, chiar dacă i-ar îngreuia de mii de ori întristarea pentru lipsa de copii. Fiindcă 
aud şi ei că „viermele lor nu moare şi focul lor nu se stinge" (Macabei 9,48). Căci acum nu se 
îngăduie, dar atunci nu erau oprite. De aceea şi femeia a poruncit aceasta, şi acela a ascultat-o; 

dar şi [dacă a ascultat-o] n-a [făcut-o] pentru plăcere. 

- „Dar ia aminte", ar zice [careva], „cum iarăşi a lepădat-o când i-a poruncit femeia". 

- Tocmai asta vreau să arăt şi eu, că şi el s-a supus ei întru toate, şi ea lui. 

7. Insă nu lua aminte numai la acestea, ci, spunând acestea, cercetează şi cele de dinainte: cum 
slujnica a ocărât-o, cum s-a lăudat înaintea stăpânei. Şi ce era mai dureros decât asta pentru o 
femeie liberă şi cu bunăcuviinţă? Aşadar, să nu aştepte femeia virtutea bărbatului, şi atunci 
[numai] să o dea pe a ei. Căci asta nu e nimic mare. Nici, iarăşi, să nu aştepte bărbatul buna 
rânduială a femeii, şi atunci [numai] să filosofeze. Căci nici asta nu e vreo ispravă. Ci fiecare, 
după cum am spus, să dea cel dintâi cele ale sale. 

Căci dacă celor din afară care ne pălmuiesc obrazul drept trebuie să le dăm şi celălalt obraz, cu 
mult mai mult trebuie să suferim pe bărbatul obraznic. Şi nu spun asta ca femeia să fie lovită. Să 
nu fie! Căci acest lucru este cea de pe urmă ocară [hybris], nu pentru cea lovită, ci pentru cel ce 
loveşte, însă chiar dacă dintr-o împrejurare oarecare ai parte, femeie, de un astfel de bărbat, nu te 
necăji, ci cugetă că ai plată pusă deoparte pentru acestea şi laudă în viaţa aceasta. 

Şi către voi, bărbaţilor, aceea spun. Să nu aveţi un asemenea păcat care să vă silească să vă loviţi 
femeia. Dar ce zic de femeie? Nici pe o slujnică nu-i este îngăduit bărbatului liber să o lovească 
sau să-şi pună mâinile pe ea. Iar dacă a lovi o roabă este ocară mare pentru un bărbat, cu mult 
mai mult să-şi întindă mâna asupra celei libere. Şi asta ar putea-o vedea cineva şi de la legiuitorii 
din afară (cei păgâni) care nu silesc pe cea care a pătimit astfel de lucruri să mai locuiască cu cel 
ce a lovit-o, de vreme ce este nevrednic de locuirea cu ca. Căci este cea de pe urmă nelegiuire ca 
să necinsteşti ca pe o roabă pe tovarăşa de viaţă, care este legată strâns de tine prin cele de 
trebuinţă şi prin Cel de sus. 

De aceea, un astfel de bărbat - dacă mai trebuie să-1 numim bărbat şi nu fiară - este socotit la fel 
cu ucigaşii de tată şi de mamă. Căci dacă ne-a fost poruncit ca pentru femeie să lăsăm şi tată, şi 
mamă, nu nedreptăţindu-i pe aceia, ci plinind legea dumnezeiască - ba şi înşişi părinţilor le este 
atât de dorit acest lucru, încât, părăsiţi fiind, au şi bucurie şi se învoiesc la aceasta cu multă 
sârguinţă -, cum nu este cea de pe urmă nebunie ca să o înjosim pe aceasta [pe femeie] pentru 
care Dumnezeu ne-a poruncit să-i lăsăm până şi pe părinţi? Deci, oare numai nebunie este 
aceasta? Dar ruşinea cine o va suferi, spune -mi? Ce cuvânt-o va putea înfăţişa, când ţipete şi 
urlete se aud pe stradă, şi vecinii şi trecătorii aleargă la casa celui ce face aceste necuviinţe ca la 
o fiară vătămată la cele dinăuntru. Mai bine să se deschidă pământul pentru cel ce face asemenea 
lucruri decât să mai fie văzut după aceea în for. 

- „Dar femeia este obraznică", ar zice [careva]. 

- Dar gândeşte-te că este femeie, vas slab, iar tu bărbat. Căci de aceea ai fost „hirotonit" 
[echeirotonethes] conducător şi ţi s-a dat funcţia capului, ca să porţi slăbiciunea celei conduse. 35 
Fă-ţi, dar, strălucită conducerea. Şi va fi strălucită când nu necinsteşti pe cel condus. Şi precum 
împăratul cu atât se arată mai cinstit, cu cât îl arată mai cinstit pe locţiitorul lui, iar dacă 
necinsteşte şi ruşinează măreţia acelei vrednicii [a locţiitorului], i se va tăia nu puţin din slava lui, 
aşa şi tu, dacă necinsteşti pe cea care conduce după tine36, îţi vatămi, şi nu oricum, chiar cinstea 
conducerii tale. 

Aşadar, cugetând toate acestea, fii cu mintea întreagă, şi împreună cu acestea cugetă şi la seara 
aceea când, chemându-te tatăl ei, ţi-a dat ca pe o comoară fiica şi, despărţind-o de toţi - şi de 
mamă, şi de el, şi de casă -, a încredinţat în mâna ta toată purtarea de grijă pentru ea. Gândeşte-te 
că, după Dumnezeu prin ea ai copiii şi te-ai făcut tată; şi să fii şi din această cauză blând faţă de 
ea. 

8. Nu vezi pe lucrătorii de pământ cum îngrijesc în tot chipul pământul care a primit odată 
seminţele, chiar dacă ar avea mii de neajunsuri, cum ar fi lipsa de rodnicie, buruienile rele, ploile 
abundente? Fă şi tu aceasta! Căci aşa, cel dintâi te vei bucura şi de roade, şi de linişte. Căci şi 
liman este femeia, şi cel mai mare leac de înveselire. Aşadar, dacă fereşti limanul de vânturi şi 
valuri37, te vei bucura de multă siguranţă când te întorci din for. Iar dacă o umpli de agitaţii şi 
tulburare, îţi pregăteşti un naufragiu mai cumplit. 

Deci, ca să nu se întâmple asta, fă ceea ce îţi zic. Când se întâmplă ceva întristător în casă din 
cauză că ea a greşit, mângâi-o şi nu îndelunga întristarea. Chiar dacă lepezi toate, nimic nu este 
mai întristător decât a nu o avea pe femeie locuind cu tine cu dragoste [eynoia] 37. Iar dacă îi 
spui păcatul să nu-i spui nimic aşa de dureros care să o răzvrătească, încât şi pentru aceste motive 
iubirea [agape] ei să-ţi fie mai de preţ decât toate38. 

Căci dacă trebuie să purtăm greutăţile unii altora, cu mult mai mult ale femeii. Şi chiar dacă ar fi 
săracă, să n-o ocărăşti. Chiar dacă ar fi fără de minte, să nu treci peste ea, ci mai degrabă învaţ- 
o39 [rythmizein]. Căci este mădular al tău şi aţi devenit un trup. Dacă este flecăreaţă şi beţivă şi 
mânioasă nu trebuie să te îndurerezi pentru acestea, nici să te mânii, ci roagă-L pe Dumnezeu şi 
îndeamn-o, şi slăluieşte-o, şi fă toate ca să scoţi patima40. Dar dacă o loveşti şi adânceşti boala 
nu te mai grijeşti de ea. Căci înfruntarea se destramă prin blândeţe nu prin altă înfruntare. Şi 
împreună cu acestea gândeşte-te şi la răsplata de la Dumnezeu. 

Când îţi este îngăduit să o lepezi de la tine, nu fă asta pentru frica lui Dumnezeu, ci suferă-i 
atâtea neajunsuri, temându-te de legea pusă în aceste cazuri, care opreşte a lepăda femeia, chiar 
dacă are vreo boală, şi vei lua plată negrăită. Dar şi înainte de răsplată vei dobândi cele foarte 
mari prin aceea că o pregăteşti pe ea sa fie mai ascultătoare şi tu devii prin ea mai îngăduitor. Se 
zice despre cineva din filosofii cei din afară că avea o femeie împovărătoare şi flecară şi 
beţivă41. Şi fiind întrebat de ce rabdă o astfel de femeie, a spus că o are acasă ca loc de 
antrenament în cele ale filosofici. 

„Căci voi fi", zicea el, „mai blând cu ceilalţi de vreme ce sunt învăţat prin ea în fiecare zi". Aţi 
strigat lucruri mari42? Insă eu mă îndurerez acum mult, când păgânii sunt mai filosofi decât noi, 
deşi nouă ni s-a poruncit să-i urmăm pe îngeri. Ba mai degrabă ni s-a poruncit să-L urmăm chiar 
pe Dumngzeu în ceea ce priveşte blândeţea. 

Aşadar, filosoful zice că pentru aceea având femeie rea nu o leapădă. Iar unii zic că pentru aceea 
şi-a luat-o de nevastă. Iar eu, fiindcă mulţi dintre oameni sunt predispuşi la prostie, îndemn ca 
dintru început să facem toate şi să ne sârguim ca să ne luăm o soţie potrivită şi plină de toată 
virtutea. Iar dacă se întâmplă să greşim şi să nu ne aducem în casă o mireasă bună şi uşor de 
suferit atunci, să-i urmăm acestui filosof şi să o educăm [rythmizein ] pururi, şi nimic să nu 
punem înaintea acestor lucruri. Fiindcă şi neguţătorul, până nu face înţelegere cu tovarăşul său 

[de călătorie], înţelegere care poate să-i aducă pacea, nu îşi pune corabia pe mare, nici nu face 
altă călătorie. 

Aşadar, şi noi să facem toate ca să menţinem înlăuntru toată pacea cu tovarăşul nostru în 
călătoria şi corabia aceasta a vieţii. Căci astfel şi toate celelalte ne vor fi liniştite şi vom străbate 
în siguranţă marea vieţii acesteia. 

Acest lucru să-1 facem şi înaintea [problemelor] casei, şi a slugilor, şi a banilor, şi a ţarinilor, şi a 
treburilor politice43. Şi mai de preţ decât toate să ne fie ca cea care locuieşte în casă împreună cu 
noi să nu se răzvrătească, nici să fie în despărţire de noi. Căci astfel şi celelalte ne vor veni de la 
sine şi vom avea multă uşurare în cele duhovniceşti, trăgând cu unire de gând [homonoia] acest 
jug [al căsniciei]. 

Şi pe toate isprăvindu-le vom avea parte de bunătăţile puse deoparte [în ceruri], de care fie ca noi 
toţi să ne împărtăşim cu harul şi cu iubirea de oameni a Domnului nostru lisus Hristos, împreună 
cu care Tatălui şi Duhului Sfânt slavă, putere şi cinste, acum şi pururea şi în vecii vecilor. Amin. 

1 Omilia a XXVI-a din Comentariul la Epistola I către Corinteni 

2 Deci explicarea peste măsura a predaniei Bisericii, „de ce"-ul pus asupra oricărui lucru rămas 
de la sfinţi este semnul slăbirii noastre. Iar cei slabi cu totul, care au căzut din Biserica se ocupă 
numai să cerceteze toate. Dacă ar trăi puterea tainelor, nu le-ar ajunge timpul sa le adâncească, 
dar, pentru ca au căzut din har, isi extind cantitativ cercetarea credinţei. 

3 Asta inseamna ca adevăratul conţinut al oricărei virtuţi nu poate fi experimentat decât în 
Biserica cea una şi drept slăvitoare. Orice virtute este un act eclezial şi depinde hotărâtor de 
faptul ca suntem trupul lui Hristos. Păgânul, ereticul si schismaticul nu trăiesc plenar si la 
adevărata ei dimensiune nici una din virtuţi. Orice virtute in Biserica are exact acelaşi efect pe 
care ii are orice act al lui Hristos. Deci după fiecare act si gest, si vorba, si gând ale lui Hristos au 
fost mântuitoare pentru omenire si univers, la fel orice virtute si act , si cuget al Bisericii, ca trup 
al lui Hristos, are aceiaşi valoare mântuitoare pentru lume si univers. Diferenţa dintre milostenia, 
de pilda a unui pagan si a unui creştin dreptslavitor adevărat este aceea dintre milostenia făcuta 
de Hristos si cea făcuta de un simplu om. Cea a lui Hristos vizează relaţia veşnica cu cel miluit si 
aduce in sine adâncimea dumnezeiasca, insesizabila pentru ochiul trupesc, pe când cea a omului 
simplu (care nu devine mădular teandric prin har), deşi lăudabila , nu are adâncimea amintita , 
cacipentru experimentarea acestei adâncimi, atât cat e cu putinţa făpturii, trebuie sa ai ochiul 
inimii luminat prin Botezul in Biserica Ortodoxa. Fiecare virtute nu este decât o particularizare a 
tainei Bisericii. 

4 Toate afirmaţiile mai omeneşti despre Hristos intrupat nu tin de planul teologiei, ci de cel al 
iconomiei. După dumnezeieştii Părinţi, teologia se referala relaţiile intratrinitare iar iconomia la 
relaţia lui Dumnezeu cu făptura. 

5 Dacă „capul" se referea la funcţia lui de stăpânire a trupului, ar fi adus exemplul stăpânului şi 
robului. De remarcat că deşi Tatăl este numit uneori de sfinţi şi arche în Treime, adică Izvor şi 
Principiu, aici arche se referă la conducere şi stăpânire. 

6 Oamenii, dacă copiii îi ascultă, îi fac părtaşi şi de o cinste cu ei. Deci Tatăl e limpede ca este de 
aceiaşi cinste cu Fiul. 

7 Supunerea femei bărbatului este consecinţă a căderii din rai. Femeia de buna voie si-a generat 
aceasta stare. 

8 Antagonismul sexelor şi ideea de complementaritate a bărbatului şi femeii, în sensul în care îl 
înţeleg tradiţiile păgâne, sunt urmări ale păcatului adamic. Prin păcat s-a distorsionat, s-a stricat 
firea, în sensul că a dobândit un alt mod de manifestare. Acest antagonism nu poate fi depăşit în 
chip real decât în Hristos. Orice altă încercare de depăşire se situează în limitele creatului şi nu 
are perspectiva veşniciei şi a gândului dintru început al lui Dumnezeu pentru om. Doar când firea 
se restaurează în Hristos. bărbatul şi femeia îşi pot înţelege exact locul fiecăruia si raţiunea 
existenţei. 

9 Condensat, ideea pasajului este următoarea: păcatul a pornit pe bărbat împotriva femeii 
(dovada era că fiecare acuza pe un altul pentru păcatul săvârşit şi încerca să-şi scoată pielea). De 
aceea Dumnezeu sădeşte în cei doi pofta carnală, ca să fie mai puternică decât ura produsă de 
starea păcătoasă. Prin păcat Adam şi Eva pierduseră comuniunea lăuntrică şi reală. Pofta 
trupească era un medicament pentru ca să se mai poată salva ceva din legătura dintre ei doi. Deci 
starea feciorelnică este cea care aduce între oameni (chiar şi între bărbaţi şi femei) relaţiile 
adevărate, în viaţa viitoare relaţiile dintre noi nu vor mai fi carnale, ci de altă natură, neştiută 
nouă (sau cel puţin cunoscută parţial). Oricum, acea comuniune va fi nesfârşit mai profundă 
decât cea de acum. Iar la înviere nu se mai mărită, nici nu se mai însoară, ci vor fi ca îngerii, 
după cuvântul Mântuitorului (cf. Matei 22, 30). Esenţial este ca cei căsătoriţi să conştientizeze 
acest lucru: ei trebuie încet-încet să depăşească relaţia carnală şi să şi să ajungă la iubirea 
lăuntrică în care trupul nu dispare (cum s-ar putea crede în mod fals), ci devine instrument de 
manifestare a duhului nostru. Relaţiile carnale, care sunt foarte căutate astăzi, nu sunt de fapt 
decât semnul egoismului şi al urii adânci pe care oamenii şi-o poartă unul altuia. Prin acestea ei 
încearcă să îşi rezolve neîmplinirile adânci ale fiinţei lor, neîmpliniri cauzate de păcatul lui Adam 
si păcatele personale. Subliniem că pofta carnală dintre bărbat şi femeie nu a existat înainte de 
cădere şi deci nu ţine de firea omului aşa cum a gândit-o Dumnezeu. Asta nu înseamnă că este 
păcat, ci doar un mijloc util, în starea de cădere, pentru a ajuta pe om (dacă este folosit lupă legea 
dumnezeiască) să iasă din această stare cu harul lui Hristos. 

10 Cele referitoare la pătimirea capului asemenea trupului. 

11 Din exemplul trupesc trebuie luate numai anumite aspecte pentru a avea o imagine a tainei 
duhovniceşti. In cazul acesta concret capul şi trupul sunt imagine a lui Hristos şi a Bisericii 
numai întrucât capul este cauză şi conducător şi unit intim cu trupul. Faptul că este şi pătimitor 
nu mai este o însuşire potrivită cu realitatea duhovnicească ce vrea să o exprime. Dar care 
însuşiri trebuie acceptate şi care nu, poate înţelege numai omul duhovnicesc. De aceea, doar 
omul luminat de har poate pricepe sensul real al Sfintei Scripturi, dar şi acela, doar în parte. 
Cunoştinţele academice nu au rolul hotărâtor, deşi pot fi de folos. 

12Aici a greşit Arie (şi de altfel orice eretic): în faptul că atribuia lui Dumnezeu însuşiri 
nepotrivite Lui. Şi asta o făcea pentru că mintea nu îi era curăţită ca să înţeleagă drept 

Scripturile. în erezie nu cade decât cel care nu are minte curăţită şi luminată de har. Fragment 
ilizibil. 

13 Sygkeo nu înseamnă propriu zis a disrtuge ci a confunda, a amesteca lucrurile. 

14 Faptul de a fi acoperit sau nu. 

15 Tipul specific de îmbrăcăminte pentru fiecare sex a fost instituit de oameni iar Dumnezeu 1-a 
socotit ca bun. Dar acoperirea capului sau descoperirea lui ţin de modificarea adusă în fire de 
păcat. Ele sunt simboluri ale realităţii deformate de păcat. In Rai Eva nu avea acoperământ pe 
cap pentru că era stăpână pe sine şi liberă. Azi femeile au lepădat acoperământul pentru că vor să 
fie libere, asemenea Evei, numai că vor în alt mod decât a rânduit Dumnezeu. De fapt, orgia 
păcatului, prezentă în societatea de azi la fiecare pas, nu este decât o încercare nebună de a 
recupera starea paradisiacă. Atunci Adam şi Eva, de pildă, erau goi şi nu se ruşinau. Şi azi 
oamenii umblă mai mult goi şi nu se ruşinează, dar alta este starea lăuntrică din noi. Faptul că 
Adam şi Eva s-au acoperit în Rai înseamnă că îşi dădeau seama de starea de păcat. Omul de azi 
nu mai vrea să primească faptul că este păcătos, şi fără Hristos nu poate să iasă din această stare. 

16 Faptul că se leapădă aceste simboluri este dovada că omul nu mai vrea să facă voia lui 
Dumnezeu şi devine apostat. 

17 Azi a umbla o femeie rasă nu mai e ruşine, ci titlu de glorie şi model pentru multe altele. A 
umbla fără acoperământ este cea mai mare cinste (din contră, a avea acoperământ este semnul 
ruşinii în societatea de azi). Oricum, lipsa acoperământului este semnul nesupunerii şi al stării de 
lepădare de Dumnezeu. Omenirea aproape toată se leapădă de Dumnezeu. Şi asta în numele unei 
unităţi a religiilor. Ni se va spune că Sfânta Măria Egipteanca nu avea ceva pe cap, şi asta se 
vede chiar în iconografie. Răspunsul este că ea atinsese starea Evei din Rai. Iar cucernicia şi 
sfîelnicia ei în faţa bărbatului se vede limpede din dialogul cu Sfântul Zosima. In plus, purta 
această cucernicie şi sfială în adâncul inimii, deşi era mai presus prin harisme de cuviosul bărbat. 
Sfânta Măria Egipteanca nu mai avea atât nevoie de simbol, de vreme ce trăia nemijlocit starea 
duhovnicească al cărei simbol era acoperământul, sau, mai bine spus, o şi depăşise. Unul din 
semnele că o femeie este în duhul care trebuie este următorul: cerându-i-se să poarte, în orice 
context, acoperământ pe cap, să nu simtă nici o răzvrătire în adâncul inimii, ci să împlinească 
acel lucru cu bucurie, cu conştiinţa că astfel este plăcută lui Hristos. In viaţa cuvioasei Melania 
Romana (31 dec.) este o întâmplare edificatoare în acest sens: „Aceasta, [împărăteasa Verina], 
auzind despre viaţa lor cea plăcută lui Dumnezeu, avea mare dorinţă să-i vadă şi de aceea, de 
multe ori, a trimis către Melania rugăciune să vină la palat să se întâlnească cu dânsa. Ca să nu se 
arate măreaţă că nu primeşte să se întâlnească cu împărăteasa, Melania a luat şi pe Apelian [soţul 
Melaniei], şi s-au dus amândoi. Era atunci legea pusă ca să nu îndrăznească nici o femeie a intra 
în casele împărăteşti cu capul acoperit, însă ea, defăimând legea cea politicească, iar porunca 
fericitului Apostol Pavel fără nici o schimbare păzind-o, nici capul nu şi-a descoperit, nici rasa 
cea săracă nu şi-a schimbat-o, ci aşa fiind îmbrăcată a mers la casele împărăteşti, neţinând seama 
de lucrurile cele de mult preţ care erau acolo". In plus, Sfântul Ioan lega mai sus acoperământul, 
sau lipsa lui, de starea lumii acesteia (ele marchează rolul de conducător şi condus). Aceste 
simboluri îşi împlinesc adevărata funcţie tocmai în societate. 

18 în mod inevitabil cineva ar pune problema astfel: „Dar Hristos nu a avut părul lung? Oare 
călugării nu au părul lung? Oare nu au fost mulţi sfinţi care au avut părul lung (de pildă, Sf 
Daniil Stâlpnicul purta părul asemănător cu un hippie: lung cu cărare pe mijloc)?". Aparent un 
rocker nu s-ar diferenţia din acest punct de vedere de un călugăr. Şi toluşi diferenţa este 
fundamentală. Nici călugării şi nici Domnul Hristos nu sunt potrivnici Sfântului Pavel în care 
grăia acelaşi Duh Sfânt. Călugării şi Mântuitorul poartă părul lung tocmai ca expresie a 
neîngrijiri de cele ale lumii, îl lasă să crească tocmai pentru că sunt prea preocupaţi de cugetarea 
dumnezeieştilor taine şi nu mai acordă nici o atenţie celor din afară. Călugărul care a fugit în 
pustie era atât de desprins de lume, încât, după mărturiile din Pateric, abia se putea găsi la el vas 
pentru pâine şi apă, de foarfecă ne mai putând fi vorba. De altfel, mulţi călugări, din pricina 
nevoinţei aspre, îşi pierdeau până şi podoaba capilară şi barba. Pentru ei părul lung nu este 
semnul sine qua nou al călugăriei, ci o consecinţă firească. Pentru rocker însă parul este însemn 
emblematic. Nu eşti rocker adevărat dacă nu ai părul lung. Pentru ei părul este obiectul unei griji 
permanente. Deci ceea ce pentru călugăr este semnul unei dezlipiri de cele ale lumii, pentru 
rocker este semnul lipirii de lume, de un ideal ce ţine de lumea aceasta. Modelul călugărului este 
Hristos, al rockerului vreun star de muzică rock De altfel Sfântul Pavel avertizează împotriva 
cutumelor păgâne care se perpetuaseră în creştinism şi aduc cu ele un mod de a gândi. Părul mare 
era apanajul elitei filosofice păgâne. Problema este de a nu fi rob modului de gândire legat de 
anumite însemne exterioare. Acoperământul capului o pune pe femeie în relaţie cu starea dintre 
Adam şi Eva de după cădere. El o ajută să înţeleagă starea de la care pleacă. Desigur că un 
călugăr care face din starea sa un motiv de mândrie şi slavă deşartă, etalându-şi călugăria sa, este 
la fel de vinovat ca şi o femeie fără acoperământ. Amândoi fac acest lucru din mândrie sau slavă 
deşartă, din dorinţa de a se impune, în plus, există sfinte care nu numai că nu au avut 
acoperământ, dar care au îmbrăcat haine bărbăteşti şi au vieţuit, nu în pustie, ci în mănăstire 
printre bărbaţi, fără să fie recunoscute (Sf. Matrona - 9 nov., Sf. Eufrosina - 25 sept., Sf. 
Evghenia - 24 dec, Sf. Teodora din Alexandria - 11 sept., etc). Dar la toate acestea se poate 
foarte limpede observa duhul de adâncă smerenie în care trăiau, şi cinstea dată bărbaţilor. Dacă 
femeia nu poartă acoperământ, pentru că nu vrea să se opună duhului lumii, se face părtaşă 
acestui duh apostat. Raţiunile adânci ale fiecărui suflet nu le cunoaşte însă decât Dumnezeu. La 
fel este şi cu barba pentru preoţi. Dacă nu port barbă sau reverendă pentru că mi-e ruşine de 
lumea care mă va ocărî, sunt la fel de vinovat ca şi femeia care nu poartă acoperământ pentru 
acelaşi motiv. Dacă nu port barbă pentru că nu am sau mi-a căzut din multa nevoinţă, atunci nu e 
nici o problemă. Deci importantă este aşezarea sinceră înaintea lui Dumnezeu. Creştinul, 
indiferent de statutul lui în Biserică, nu trebuie să facă nici un compromis cu lumea. 

19 Vedem azi că şi cele care îşi pun batic pe cap îşi pun un voal subţire sau îşi acoperă doar o 
parte a capului, sau îşi aranjează într-un anumit mod baticul încât să le pună în valoare anumite 
însuşiri etc. Toate acestea sunt variante ale neacoperirii. Se foloseşte până şi acoperământul 
pentru a răsturna scopul lui. Aceasta este, în general, o mare viclenie a diavolului: a folosi tocmai 
cele drepte ca să le răstoarne chiar pe ele însele. Mai bine zis. se foloseşte de aspectul lor formal 
pentru a deturna sensul lăuntric. 

20 Adică părul. 

21 Cum e lucru de ruşine să îşi lase acoperământul din moment ce, făcând aşa, devine fi ea 
asemănătoare bărbatului şi astfel are aceeaşi slavă cu el? Acesta este şi resortul adânc al modului 

de comportament al femeii de azi. Ea crede că dobândeşte mai multă cinste ducă se poartă ca 
bărbaţii. 

22 Prin aceea că arată care este normalitatea şi respinge ceea ce e nefiresc. 

23 Firea îi este dată omului ca învăţătoare. Omul trebuie să-şi asume conştient ceea ce este 
învăţat prin fire de Dumnezeu. Faptul că creştetul este acoperit de păr arată că femeia trebuie să 
înţeleagă a-şi accepta starea ei şi a-şi acoperi capul. Dar aceste reguli aparent exterioare, sunt 
simboluri ale unor realităţi tainice. Dacă schimbăm simbolurile, riscăm să nu mai avem niciodată 
acces la realităţile tainice. Drumul spre tainele credinţei trece prin strunirea, la început silită, a 
firii nărăvaşe prin frâul simbolurilor şi regulilor din Biserică. Aceste reguli nu sunt arbitrare, cum 
s-ar crede, nici nu ţin de vreo epocă, ele sunt simboluri ale unor realităţi veşnice. Dacă sunt ţinute 
cu înţelegere, nu în chip idolatru sau habotnic, ele modelează firea căzută şi o predispun la 
primirea tainelor. La fel este cu tipicul slujbelor. 

24 Hybris nu înseamnă propriu zis ocară, ci este actul prin care cineva iese din limitele proprii şi 
îşi arogă o poziţie care nu i se cuvine. Se poate traduce, funcţie de context, prin „mândrie" sau 
prin „violare a drepturilor cuiva", „uzurpare" etc. Hybris în esenţă este lepădarea ordinii şi legii 
date de Dumnezeu. Este ieşirea din raţiunea firii. 

25 Deci ceea ce nouă, din pricina mândriei, nu ne convine şi numim inegalitate ţine de legea 
dumnezeiască şi de bunul mers al lumii. Dacă nu intrăm în rânduiala lui Dumnezeu, nici lumea şi 
nici tot ce ne înconjoară nu merg bine, căci sunt lipsite de binecuvântarea lui Dumnezeu retrasă 
din pricina nesupunerii noastre. într-o împărăţie şi dregătorul, şi ostaşul nu sunt inegali decât 
unul în raport cu altul, dar în esenţă fiecare este de fapt egal cu celălalt prin faptul că fiecare 
ascultă de acelaşi împărat. Treaba fiecăruia este să-şi facă rolul său nu al altuia şi pentru asta e 
răsplătit sau blamat. 

26 Probabil referire aluzivă la faptul că Fiul, fiind din Tatăl, este o cinste pentru Tată că Fiul este 
Dumnezeu, nu creatură. 

27Faptul că bărbatul a fost făcut înaintea femeii are o raţiune foarte adâncă ce ţine de planul 
veşnic al lui Dumnezeu, iar bărbaţii şi femeile ar trebui să ţină cont de acest dat. In decursul 
timpului această raţiune rămâne în vigoare, dar ea este greu de priceput pentru firea căzută. 
Oricum, ea e legată de taina lui Hristos şi a Bisericii. De aceea doar în Biserică se poate înţelege 
ceva din ea. 

28 El porunceşte aceste „inegalităţi" spre binele nostru. El ne porunceşte smerenia, dar El însuşi 
S-a smerit nu numai prin întrupare şi răstignire, ci şi creând lumea, deşi nu avea nevoie de ea. Ba 
faptul că ne mântuieşte este tot o smerire, căci acceptă ca cel supus şi creat să devină egalul Său, 
după har. Şi ca să faci pe cineva egalul tău trebuie ca tu să te cobori, să te smereşti în faţa lui, iar 
el să înţeleagă smerirea ta şi starea lui de supus. La baza poruncilor lui Dumnezeu stă negrăita 
smerenie şi dragoste. Taina dintre bărbat şi femeie conţine în sine taina dintre Dumnezeu şi 
creaţie. Creaţia este de la Dumnezeu, nu invers, este pentru El, nu El pentru ea, este supusă Lui, 
nu El ei. La fel femeia: este din bărbat, pentru bărbat, supusă bărbatului. Dar după cum creaţia, 
deşi este aşa, trebuie să ajungă prin har la starea dumnezeiască, la fel şi femeia, nu este aşa 

pentru ca să rămână aşa, ci pentru ca să devină prin har ceea ce e bărbatul. Dar acest lucru nu se 
poate dacă nu se pleacă de la datul creatural concret. Actul prin care creatura nu-şi acceptă datul 
creatural (adică faptul că este creatură, nu Creator) şi nu lucrează conform firii sale este demonic. 
Doar diavolul nu a vrut să accepte că este creatură şi să devină dumnezeu prin har. Esenţa unui 
astfel de act este mândria. Deci nu e vorba de inegalităţi fundamentale şi fiinţiale -căci toţi 
suntem creaturi -, ci de inegalităţi funcţionale, necesare pentru buna rânduială a întregii creaţii si 
pentru ajungerea ei la îndumnezeire. 

29 Ca femeile să fie acoperite şi bărbaţii să nu-şi lase plete. 

30 Deşi afirmă răspicat şi tare că trebuie să se ţine rânduială exterioară, sfântul atenţionează ca 
nu cumva să intervină formalismul. Nu cumva pe dinafară femeile să fie cucernice, cu batic bine 
îmbrobodite, cu fuste „regulamentare", iar pe dinăuntru să nu aibă de fapt acoperământ, din 
pricina mândriei, invidiei, judecăţii aproapelui etc. Există însă şi o altă capcană, mai ales pentru 
idealişti şi intelectuali. Ei spun că nu trebuie ţinută rânduială exterioară, pentru că e formalism, şi 
că e important lăuntrul omului. Ei nu pot suferi elementele exterioare ale evlaviei, care sunt 
simboluri ale unor taine adânci. Aceştia bolesc de o mândrie mult mai fină şi mai greu de 
corectat decât cei habotnici şi formalişti, cu atât mai mult cu cât, sub masca libertăţii lăuntrice, ei 
sunt robiţi cutumelor lumii cultivate. 

32Imaginea din lextul grec este cea a unui cal care se supune frâului călăreţului. 

33 Se referă la faptul că nunta este o legătură care se susţine si creşte spre veşnicie, pe de-o parte, 
prin harul lui Dumnezeu, iar pe de alta, prin nevoile şi realităţile ce ţin de lumea aceasta, realităţi 
prin care cei doi îşi cresc relaţia. 

34 Această formulare ar putea pune în paralel funcţia bărbatului în familie cu cea a preotului în 
Biserică. De altfel, este logic acest lucru din moment ce preotul este chip al lui Hristos iar relaţia 
bărbat femeie este asemănată cu cea dintre Hristos şi Biserică. O astfel de perspectivă ar putea 
face din căsătorie o trăire continuă a Sfintei Liturghii. Merită adâncită această paralelă. Spunem 
doar că după cum liturghia nu se poate face doar de preot sau credincioşi, ci este nevoie ca ambii 
să slujească laolaltă pentru ca Duhul Sfânt să Se coboare peste toţi şi, în plus, trebuie să fie cu 
toţi pregătiţi, la fel în căsnicie se cerc curăţie şi sinceritate adâncă din partea fiecăruia şi 
împreună slujire, pentru ca Duhul Sfânt să-i prefacă în chip conştient pe cei doi un trup şi un 
duh; ba mai mult, să-i prefacă în trup al lui Hristos, când Hristos este totul în cei doi. 

35 Femeia este şi ea conducătoare în urma bărbatului. 

36 Vânturile şi valurile sunt duhurile necurate şi slăbiciunile firii. 

37 Dragostea aceasta nu se referă la aspectul sexual, ci e vorba de o atitudine lăuntrică a mintii. 
Mai adânc s-ar traduce: „să aibă gând bun faţă de bărbat", „să fie de un gând cu bărbatul". 

38 Este ca în călugărie: nu trebuie să pui nimic al tău mai presus de voia celuilalt. 

39 Este esenţial ca soţul să înţeleagă că partenerul este însăşi viaţa lui. Trebuie să-i acorde 
celuilalt răbdare, înţelegere, timp etc. adică tot ce are el. Fără această asumare a problemelor 
celuilalt, indiferent cât de prosteşti sau derizorii ar părea, nu există dragoste jertfelnică şi soţii nu 
pot deveni un trup. Lupta şi în căsnicie este tot împotriva duhurilor răutăţii şi trebuie o mare artă 
şi smerenie ca să putem birui cu harul lui Dumnezeu. Căsătoria asumată serios ar putea fi uneori 
o cale mult mai potrivita de a cunoaştere a tainelor dumnezeieşti decât călugăria de tip 
„regiment", cu ascultări formale. O căsătorie adâncă, centrata pe descoperirea tainei celuilalt, se 
apropie foarte mult de vieţuirea în pustie în care ucenicul trăia împreună cu bătrânul său şi lua 
aminte în concret la modul dumnezeiesc de vieţuire al aceluia. Patimile şi pornirile rele pot mult 
mai uşor să fie tămăduite dacă cei doi se ??? în cele mai mici detalii, cu atât mai mult cu cât între 
ei există dragoste sinceră (nu ne referim la aspectul trupesc) lucru care adesea nu se întâmplă 
între ucenic şi stareţ. 

40 Deci, preocuparea bărbatului trebuie să fie despătimirea femeii şi a femeii despătimirea 
bărbatului. Altfel nu există dragoste între ei. Privirea fiecăruia nu trebuie să fie orientată spre 
sine, ci spre celălalt. Atunci căsătoria oferă un cadru de adevărată mucenicie. Fiecare în căsătorie 
devine mucenic de bună voie nu atât răbdând neajunsurile celuilalt, cât sârguindu-se să se 
dezbare de atenţia la egoismul său şi să se preocupe de mântuirea (nu de patimile!) celuilalt. 

41 Este vorba de Socrate şi soţia lui, Xantipa. 

42 Probabil că auditorii au lăsal să le scape strigăte de uimire. 

43 Buna înţelegere în casă cu soţia este hotărât pe primul plan. Acest imperativ nu este decât 
corolarul unei legi generale duhovniceşti: când omul este în regulă înlăuntrul său, toate merg 
bine în afară. La fel, dacă în casă merge bine relaţia dintre soţi, toate celelalte merg bine. In alt 
chip nu este cu putinţă. 

Comentariul capitolului 7 din Epistola I către Corinteni 1 

(Migne,P.G. 61, 151-160) 

„Despre cele ce mi-aţi scris: bine este omului să nu se atingă de femeie, dar din pricina desfrâului 
fiecare bărbat să-şi aibă femeia lui şi fiecare femeie bărbatul ei" (I Corinteni 7, 1-2). 

1. îndreptând cele mai grele trei probleme - mai întâi sfâşierea Bisericii, a doua cazul 
desfrânatului şi a treia cazul celui lacom - a întrebuinţat mai departe un cuvânt mai blând. Şi a 
pus după [acestea] îndemnul şi sfâtuirea cu privire la nuntă şi feciorie, odihnind pe ascultător 
după cele mai împovărătoare2, în cea de-a doua epistolă face exact pe dos: începe de la cele mai 
blânde şi sfârşeşte în cele mai întristătoare. Dar şi aici, potrivind bine cuvântul despre feciorie, 
iarăşi ajunge la cele mai biciuitoare; şi nu le pune pe toate dintr-o dată, ci variază cuvântul în 
fiecare [caz], după cum cere momentul şi nevoia lucrurilor puse [în discuţie]. De aceea zice: 
„despre cele care mi-aţi scris". Căci i-au scris dacă trebuie să stea departe de femeie sau nu. Şi 
răspunzând la acestea şi legiuind pentru nuntă, introduce şi cuvântul despre feciorie: „bine este 
omului să nu se atingă de femeie". 

Dacă tu cauţi ceea ce e bine şi ceea ce este în vârf de tot, mai bine este nicidecum să te însoţeşti 
cu femeie [omilein gynaiki]. Iar de cauţi ceea ce e sigur şi de ajutor neputinţei tale, însoţeşte-te 
prin nuntă. Şi pentru că era firesc - ceea ce se întâmplă şi acum - ca bărbatul să vrea, iar nu 
femeia - deşi se poate şi invers -, ia aminte cum vorbeşte despre fiecare din cei doi3. 

Iar unii zic că pentru preoţi a fost spus prin el cuvântul acesta. Dar eu, privind la cele ce urmează, 
nu aş zice că aşa stau lucrurile. Căci dacă nu, nu ar fi pus la modul general îndemnul. Dacă ar fi 
scris acestea numai pentru preoţi ar fi spus: „Bine este celui ce învaţă [pe alţii] să nu se atingă de 
femeia". Dar acum a dat îndemnul în general, zicând: „bine este omului", nu numai preotului. Şi 
iarăşi: „Te-ai dezlegat de femeie, nu căuta femeie" (I Corinteni 

7, 27). Nu a zis: „Tu, preotule sau învăţătorule [să nu cauţi femeie]", ci a spus-o fără deosebire. 
Şi tot cuvântul în întregime este în acest fel rostit: [pentru toţi, nu numai pentru preoţi]. Şi 
spunând: „din pricina desfrâului fiecare bărbat să-şi aibă femeia lui", a adus [în atenţie] însăşi 
pricina [nunţii]: îngăduinţa [concesia] [sygkoresis] faţă de [neputinţa] de înfrânare4. 

„Bărbatul să dea femeii preţul [time] datorat5. Asemenea şi femeia bărbatului" (1 Corinteni 7, 3). 
Ce este preţul datorat? 

„Femeia nu este stăpână peste trupul ei" (I Corinteni 7, 4), ci este şi roabă şi stăpână a 
bărbatului6. Dacă te lepezi de robia cuvenită, L-ai jignit pe Dumnezeu. Iar dacă vrei să te lepezi 
de ea, [o poţi face numai] când vrea bărbatul, chiar dacă este [numai] pentru scurt timp7. Căci de 
aceea şi datorie a numit lucrul, ca să arate că nimeni nu este stăpân peste sine, ci sunt robi unul 
altuia8. Iar când vezi vreo desfrânată care te ispiteşte, spune-i: „Nu este 
trupul meu, ci al femeii". Acestea şi femeia să le spună către cei ce vor să-i sape întreaga ei 
înţelepciune: „Nu este al meu trupul, ci al bărbatului". 

Iar dacă bărbatul sau femeia nu au stăpânire asupra trupului lor, cu mult mai mult n-au asupra 
banilor şi lucrurilor"?. Auziţi câte aveţi bărbaţi şi câţi aveţi femei. Căci dacă nu trebuie să ai 
trupul tău, cu atât mai mult lucrurile şi banii tăi. In altă privinţă, dă bărbatului multă întâietate şi 
în Noul şi în Vechiul Testament, zicând: „Către bărbatul tău întoarcerea ta şi el te va stăpâni" 
(Facerea 3,16). Iar Pavel face deosebire şi scrie astfel: „Bărbaţi, iubiţi pe femeile voastre iar 
femeia să se temă de bărbat" (Efeseni 5, 25; 5, 33). Aici însă nu mai este „mai mare" şi „mai 
mic", ci o singură stăpânie. 

- Cum aşa? 

- Deoarece cuvântul său era despre întreaga înţelepciune [feciorie], în celelalte [privinţe] să fie 
mai mare bărbatul, unde însă e vorba de întreaga înţelepciune, nulO. Bărbatul nu are stăpânire 
asupra trupului său, nici femeia. Multă este egalitatea şi nu este nici o superioritate. 

„Nu vă lipsiţi unul de altul decât din bună înţelegere" (I Corinteni 7, 5). 

- Ce înseamnă de fapt aceasta? 

- Să nu se înfrâneze femeia dacă bărbatul nu vrea, nici bărbatul dacă femeia nu doreşte. 

- Cum aşa? 

- Fiindcă mari rele se nasc din înfrânarea aceasta. Căci şi adulterele şi desfrânările şi răsturnarea 
caselor adesea de aici se fac. Fiindcă dacă având femeile lor, desfrânează, cu mult mai mult dacă 

îi lipseşti de această mângâiere. Şi bine a zis: „Să nu vă lipsiţi" - numind-o aici lipsire şi mai sus 
datorie - ca să arate tăria stăpânirii [unuia asupra celuilalt]. Căci a se înfrâna fiecare fără să vrea 
amândoi înseamnă a se lipsi. Iar dacă e de bunăvoie, nu mai este [lipsire] 1 1 . Că dacă m-ai 
îndupleca să iei ceva de la mine, nu o numesc lipsire. Iar cel ce ia fără voia mea şi fiind eu silit, 
mă lipseşte. 

Lucrul acesta îl fac multe femei, lucrând [astfel] un păcat mai mare decât dreptatea, devenind 
prin aceasta vinovate de desfrâul bărbatului şi împrăştiind toate. Insă trebuie să se cinstească mai 
înainte de toate buna înţelegere [homonoia]12 fiindcă şi aceasta este mai importantă decât toate; 
iar dacă vrei, să cercetăm acest lucru din fapte. 

Fie o femeie şi un bărbat, şi femeia să se înfrâneze fără să vrea bărbatul. Aşadar, cum? Dacă 
acela din această pricină desfrânează, sau chiar dacă nu desfrânează, însă suferă şi se tulbură, şi 
se aprinde, şi se luptă, şi mii de probleme îi face femeii, care e câştigul postului şi al înfrânării, 
de vreme ce dragostea [agape] e sfâşiată? Nici unul! Căci câte ocări, câte probleme, cât război nu 
ies sigur de aici? 

2. Pentru că atunci când într-o casă bărbatul şi femeia sunt dezbinaţi, casa nu e cu nimic mai 
bună decât o corabie bătută de furtuni şi cu cârmaciul depărtat de la cârmă. De aceea zice: „Nu 
vă lipsiţi unul de altul, decât din bună înţelegere pentru o vreme, ca să zăboviţi în post şi 
rugăciune"13. Aici vorbeşte de rugăciunea cu mai multă râvnăl4. 

Căci dacă ar opri să se roage pe cei ce se împreunează unul cu altul, cum ar avea o anume vreme 
rugăciunea neîncetatăl5? Aşadar, este cu putinţă Şi a te însoţi cu femeie, şi a lua aminte la 
rugăciune, însă rugăciunea este mai intensă când e şi înfrânare. Că nu a zis simplu „să vă rugaţi", 
ci „să zăboviţi [scolazete] [în rugăciune]". [Şi a spus aşa], fiindcă [însoţirea cu femeie] îţi ocupă 
[timpul şi mintea] [ascholia], iar nu că ar fi necurăţiel6. 

„Şi iarăşi să fiţi împreună, ca să nu vă ispitească Satana" (1 Corinteni 7,5). 

Ca să nu creadă că lege este lucrul, adaugă şi pricinal7. Şi care e aceasta? „Ca să nu vă 

ispitească Satana". Şi ca să înveţi că nu numai diavolul lucrează ceea ce ţine de adulter, a 

adăugat: „Din pricina neînfrânării voastre" (7, 5). 

„Aceasta o spun ca îngăduinţă nu ca poruncă. Căci vreau ca toţi oamenii să fie ca şi mine" (I 

Corinteni 7, 6-7), în înfrânare. Aceasta o face pretutindeni când îndeamnă pentru lucruri 

anevoioase. Pe sine se pune în mijloc şi zice: „Fiţi următori mie" (I Corinteni 11, 1). 

„Insă fiecare are darul [charisma] lui de la Dumnezeu, unul aşa, altul în alt fel" (I Corinteni 7, 7). 

Pentru că i-a osândit foarte când le-a zis: „din pricina neînfrânării voastre", iarăşi îi mângâie, 
adăugând: „fiecare are darul lui de la Dumnezeu". Iar prin aceasta nu arată lămurit că virtutea nu 
are nevoie de sârguinţa noastră, ci ceea ce am zis: o spune ca să-i mângâiel8. Căci dacă e dar 
[charisma] şi omul nu aduce nimic de la sine, cum adaugă: „Le spun celor necăsătoriţi şi 
văduvelor: bine este lor dacă rămân ca şi mine. Iar dacă nu se înfrânează, să se căsătorească" (I 
Corinteni 7, 8-9)? Ai văzut priceperea lui Pavel, cum şi în frânarea o arată mai bună şi nici nu îl 
sileşte pe cel ce nu poate, înfricoşându-1 cum că ar fi vreo greşeală [căsătoria]? 

„Căci mai bine este să se căsătorească decât să ardă" (I Corinteni 7, 9). A accentuat tirania poftei. 
Ceea ce zice, ceva de felul acesta înseamnă: „Dacă suferi multă silă şi aprindere, renunţă la 
osteneli şi sudori, ca nu cumva să te răstorni vreodată"19. 

„Iar celor căsătoriţi le poruncesc nu eu, ci Domnul" (1 Corinteni 7, 10). 

Fiindcă urma să citească olege pusă chiar de Hristos - ca bărbatul să nu-şi lase femeia în afară de 
pricină de desfrânare - de aceea zice „nu eu". Căci cele spuse înainte, chiar dacă nu au fost spuse 
direct [de Hristos], însă şi [El] este de acord cu ele. Această [lege] însă a predanisit-o chiar El. 
Deci „eu" şi „nu eu" au tocmai această deosebire20. Şi ca să nu socoteşti că omeneşti sunt cele 
ale lui [Pavel], de aceea a adăugat: „Cred că şi eu am Duhul lui Dumnezeu" (I Corinteni 7, 40). 

Aşadar, ce înseamnă ceea ce le-a poruncit Domnul celor căsătoriţi: „Femeia să nu se despartă de 
bărbat. Şi dacă chiar se desparte să rămână nemăritată sau să se împace cu bărbatul. Şi bărbatul 
să nu-şi lase femeia" (I Corinteni 7, 10-11)? Fiindcă şi pentru înfrânare şi pentru alte pretexte şi 
micimi de suflet se întâmplă să fie dezbinări, mai bine este să nu se facă nici începutul 
acestora21. Dar dacă se întâmplă [asemenea necazuri în căsnicie], să rămână femeia cu bărbatul 
chiar dacă nu se mai împreunează; ci [să rămână] ca să nu intervină nici un alt bărbat22. 

„Iar celorlalţi le spun eu, nu Domnul. Dacă un frate are femeie necredincioasă şi aceasta vrea de 
bună voie să locuiască cu el, să nu o lase. Şi femeia dacă are bărbat necredincios şi el vrea de 
bunăvoie să locuiască cu ea, să nu-1 lase" (I Corinteni 7, 12-13). Căci după cum, discutând 
despre despărţirea de desfrânaţi, a făcut uşor acel lucru prin explicaţia care a dat-o: „dar nu cu 
totul de desfrânaţii acestei lumi" (I Corinteni 5, 10), aşa şi aici, s-a gândit mai înainte la o mare 
uşurare când a zis: „dacă o femeie are bărbat necredincios sau un bărbat o femeie necredincioasă, 
să nu o lase"23. 

- Ce zici? Dacă e necredincios să rămână cu femeia, iar dacă e desfrânat, nu? Şi asta cu atât mai 
mult cu cât desfrâul este [păcat] mai mic decât necredinţa. 

- Mai mic e desfrâul, însă Dumnezeu cruţă foarte pe cei ai tăi24. Aceasta o face şi în cazul jertfei, 
când zice: „lasă jertfa şi împacă-te cu fratele tău" (cf. Matei 5, 24). Aceasta [a făcut-o] şi în cazul 
celui dator cu zece mii de talanţi (cf. Matei 18,21-35). Căci şi acela, fiind dator cu zece mii de 
talanţi, nu a fost pedepsit, dar când a cerut o sută de dinari de la cel împreună rob cu el a fost 
pedepsit. 

Apoi, ca să nu se teamă femeia [credincioasă] că devine necurată din pricina împreunării [cu 
bărbatul necredincios], zice „Căci s-a sfinţit bărbatul necredincios prin femeie şi s-a sfinţit 
femeia necredincioasă prin bărbat" (I Corinteni 7, 14). Iar dacă cel ce se lipeşte de desfrânată 
este un singur trup cu ea, e lămurit că şi cea care se lipeşte de un idolatru este un singur trup cu 
el. Şi un singur trup este, însă nu este necurat, ci biruieşte curăţia bărbatului credincios necurătia 
femeii necredincioase25. 

3. Deci, pentru că în acest caz este biruită necurătia, de aceea şi este îngăduită însoţirea. 

- Dar [atunci |, in cazul femeii care desfrânează, nu este osândit bărbaţii care o leapădă? 

- [Nu], pentru că aici este nădejde să se mântuiască prin nuntă parte pierdută, pe când acolo 
nunta deja a fost destrămată26. Acolo [în căzu desfrâului] amândoi s-au stricat, aici [cazul 
necredinciosului] este doar vina unuia. Ce vreau să spun? Cea care a desfrânat odată este 

întinată. Deci dacă cel ce se lipeşte de desfrânată, este un singur trup cu ea, şi el devine întinat 
odată ce se amestecă cu cea desfrânată27. Şi de aceea s-a dus toată curăţia Aici însă nu e aşa. 

- Dar cum? 

- Necurat este [bărbatul] idolatru, dar femeia nu este necurată. Dacă ar fi avut părtăşie cu el în 
ceea ce era el necurat - adică în necredinţă [asebeia]28 -, şi ea urma să devină necurată. Acum 
însă idolatrul este necurat în ceva iar femeia are părtăşie [koinonei] cu el în altceva, în care el nu 
este necurat29. Căci nunta este şi amestecare a trupurilor, precum [se înţelege] prin [cuvântul] 
„părtăşie" [koinonia]. Şi iarăşi, acesta30 nădejde a fost numit pentru femeie, căci ea este strâns 
legată [de bărbatul ei]31. Acela32 însă [nu poate fi numit] foarte uşor [nădejde pentru soţia lui]. 
Căci pentru cea care a necinstit timpul de mai înainte şi a fost a altuia şi a distrus cele ce ţin pe 
drept de nuntă, cum va mai putea să-i fie [soţul] nedreptăţit numit [„nădejde"] de vreme ce acesta 
i-a rămas ca un străin? Iarăşi, în acel caz, după desfrâu bărbatul nu mai este bărbat [al femeii 
sale]31. Aici însă, chiar dacă idolatră este femeia, nu se nimiceşte dreptul bărbatului34. Şi nu a 
spus simplu: „să locuiască împreună cu cel necredincios", ci cu cel [necredincios] care vrea [şi el 
să stea cu ea]. 

De aceea a zis: „Şi el vrea de bunăvoie să locuiască împreună cu ea". Căci, spune-mi, când şi 
cele ale dreptei credinţe rămân curate şi sunt si nădejdi bune pentru cel necredincios35, ce fel de 
vătămare este ca cei deja însoţiţi să rămână [împreună] şi să nu se introducă pricină de războaie 
de prisos? Că nu despre cei ce nu au fost vreodată însoţiţi se vorbeşte acum, ci despre cei care 
sunt deja însoţiţi36. Că nu a zis: „dacă cineva vrea să ia un [soţ] necredincios", ci „dacă cineva 
are [soţ] necredincios". Adică dacă cineva, după ce s-a însurat sau s-a măritat, a primit cuvântul 
dreptei credinţe [eysebeia] iar cealaltă parte a rămas în necredinţă. Dacă [partea necredincioasă] 
iubeşte să locuiască împreună, [cel credincios] să nu se despartă. „Căci s-a sfinţit bărbatul 
necredincios prin femeie". Atât de mare e bogăţia curăţiei tale! 

- Aşadar, ce? Sfânt [hagios] este elinul? 

- Nicidecum. Că nu a zis „sfânt este", ci „s-a sfinţit prin femeie". A zis aceasta nu ca să-1 arate 
pe acela [pe păgân] sfânt, ci ca să alunge frica femeii, având în vedere bogăţia ei37 
[duhovnicească] şi să-1 aducă pe acela către dorirea adevărului. Căci necurăţia nu ţine de trupuri - 
de ele ţine părtăşia [koinonia] -, ci de libera alegere şi de gânduri [proairesis kai loghismoi]. 
Apoi dă şi dovedirea [acestui fapt]. Căci dacă ai naşte rămânând necurată38, copilul, nefiind 
numai din tine, ar fi fost necurat sau pe jumătate curat39. Acum însă [copilul] nu este necurat. De 
aceea a şi adăugat: „Fiindcă copiii voştri ar fi fost necuraţi. Acum însă sunt sfinţi" (I Corinteni 7, 
14), adică nu sunt necuraţi. I-a numit sfinţi [agia] printr-un abuz de limbaj, lepădând [astfel] frica 
unei asemenea bănuieli?0. 

„Iar dacă cel necredincios se desparte, despartă-se" (I Corinteni 7, 15). Căci în acest caz lucrul 
nu mai este desfrâu. Dar ce înseamnă „dacă cel necredincios se desparte"? De pildă, dacă îţi 
porunceşte, [luând ca pretext] nunta, să jertfeşti [idolilor] şi să fi părtaşă cu el la necredinţă sau 
să te depărtezi [de credinţă), mai bine este să se piardă nunta, iar nu dreapta credinţă. De aceea a 
adăugat: „Nu este robit fratele sau sora în unele ca acestea" (I Corinteni 7, 15). Dacă în fiecare zi 
ar porni război pentru aces lucru, mai bine este să se despartă. Căci aceasta o spune în ghicitură, 
când zice: „Şi în pace ne-a chemat pe noi Dumnezeu" (I Corinteni 7, 15). Căci acela41 , [iar nu 
cel credincios], a dat pricina [de despărţire], ca şi cel ce desfrânează. 

39 



„Că ce ştii tu, femeie, dacă îţi vei mântui bărbatul?" (I Corinteni 7, 16) 
Pe lângă „Să nu-1 laşi", zice şi aceasta: „Dacă el nu se împotriveşte rămâi cu el. Căci are şi el 
câştig. Rămâi şi îndeamnă-1, şi sfatuieşte-1, şi înduplecă-1. Că nimeni nu va putea să fie învăţător 
aşa de puternic precun femeia42. Şi nici nu pune asupra ei vreo silă43, nici nu-i spune să lase cu 
totul baltă acest lucru, ca nici să nu producă ceva prea împovărător [femeii], dar nici să-i 
poruncească să renunţe, ci lasă lucrul pe seama nesiguranţe viitorului, atunci când zice: „Căci ce 
ştii tu, femeie, dacă îţi vei mântu bărbatul şi ce şti tu, bărbate, dacă îţi vei mântui femeia?" 

Şi iarăşi: „însă fiecăruia după cum i-a împărţit Dumnezeu, cum 1-a chemat Domnul, aşa să 
umble. A fost chemat cineva fiind tăiat împrejur? Să nu se ascundă. A fost chemat cineva în 
netăiere împrejur, în aceasta să rămână. Ai fost chemat rob, nu te îngriji" (cf. I Corinteni 7,17- 
21). Acestea nu aduc nimic mai mult credinţei. Aşadar, nu te supăra, nici nu te tulbura. Căci 
credinţa le întrece pe toate acestea44. 

„Fiecare în chemarea în care a fost chemat în aceea să rămână" (I Corinteni 7, 20). Ai fost 
chemat având femeie necredincioasă? Rămâi ci ea. Nu îţi alunga femeia din pricina credinţei. Ai 
fost chemat fiind rob? Nu te griji. Rămâi rob. Ai fost chemat netăiat împrejur? Rămâi netăiat 
împrejur. Ai crezut fiind tăiat împrejur? Rămâi tăiat împrejur. Căci aceasta înseamnă „fiecăruia 
după cum i-a împărţit Dumnezeu". Fiindcă acestea nu sunt oprelişti pentru dreapta credinţă. Tu ai 
fost chemat fiind rob, altul având femeie necredincioasă, altul fiind tăiat împrejur45. 

4. Vai, vai! Unde a pus robia! După cum tăierea împrejur nu foloseşte nimic iar netăierea 
împrejur nu vătăma cu nimic, aşa nici robia sau libertatea. Şi ca să arate aceasta mai limpede, 
zice prin abuz de limbaj: „însă şi dacă poţi să fii liber, mai degrabă foloseşte-te" (I Corinteni 7, 
21), adică mai degrabă rămâi rob46. Şi de ce porunceşte ca cel ce poate să se elibereze [din 
robie] să rămână totuşi rob? [Face asta] vrând să arate că robia nu vătăma cu nimic, ci chiar şi 
foloseşte. 

Şi nu trec cu vederea faptul că unii spun că „mai degrabă foloseşte-te" s-a zis despre libertate [nu 
despre robie]. Ei spun că [el ar vrea să zică aici]: „De poţi să te eliberezi, eliberează-te", însă, 
dacă aşa pricep ei, mult se împotriveşte cuvântul [lor] la ceea ce a vrut să spună Pavel. Căci spre 
a-1 mângâia pe rob şi a-i arăta că nu este nedreptăţit cu nimic [prin starea lui de robie], de aceea a 
poruncit să nu fie liber. 

[Şi asta a spus-o] pentru că, [poate] ar fi zis careva: „Păi cum? Dacă nu pot, să fiu nedreptăţit şi 
înjosit?". Nu aceasta o spune, ci ceea ce am zis: vrea să arate că, [în ceea ce priveşte credinţa], 
nimic mai mult nu are cel devenit liber [decât cel rob]. Chiar dacă ar fi în puterea ta eliberarea, 
rămâi mai bine rob. Apoi adaugă şi pricina. 

„Căci cel chemat în Domnul rob este eliberat al Domnului. Asemenea şi cel chemat liber este rob 
al lui Hristos" (I Corinteni 7, 22). Fiindcă în cele ce ţin de Hristos amândoi sunt egali. La fel şi tu 
şi stăpânul tău sunteţi robi ai lui Hristos. Deci cum este robul liber? Pentru că te-a eliberat pe tine 
cel ce rămâi rob nu numai de păcat, ci şi de robia din afară. Căci nu a lăsat pe rob să fie rob, nici 
pe om să rămână în robie. Căci aceasta este minunăţia47. Şi cum este liber robul, rămânând rob? 
Când se leapădă de patimi şi de bolile sufletului, când dispreţuieşte banii şi lucrurile, şi mânia, şi 
celelalte astfel de patimi. 

„Aţi fost cumpăraţi cu preţ. Nu fiţi robi oamenilor" (I Corinteni 7, 23). Acest cuvânt nu este doar 
pentru slugi, ci a fost spus şi pentru cei liberi. Căci există şi rob care nu e rob, dar şi liber care e 
rob. Şi cum, rob fiind, nu este rob? Când le face toate pentru Dumnezeu, când nu fâţărniceşte, 
nici nu face ceva de ochii oamenilor. Asta înseamnă ca cel ce robeşte oamenilor să fie de fapt 
liber. Şi cum, iarăşi, fiind cineva liber, se face rob? Când slujeşte oamenilor vreo slujbă rea fie 
pentru lăcomia pântecelui, fie pentru pofta banilor, fie pentru putere48. Căci unul ca acesta este 
mai rob decât toţi, chiar dacă este liber. 

Ia aminte la amândouă aceste [situaţii]. Rob era Iosif, însă nu rob oamenilor. De aceea şi în robie 
era mai liber decât toţi cei liberi. Nu a îngăduit stăpânei ceea ce ea a vrut. Iarăşi, liberă era aceea, 
dar mai roabă decât toţi, de vreme ce se linguşea şi se ruga de sluga ei. însă nu 1-a înduplecat pe 
cel liber să facă ceea ce ea vroia. Prin urmare, nu robie era lucrul acesta, ci libertatea cea mai 
înaltă. Căci cu ce 1-a împiedicat robia pe acela spre virtute? Să audă cei robi şi cei liberi! Cine era 
rob? Slujitorul sau stăpâna? Cea care îl ruga sau cel care dispreţuia pe cea care îl implora? Căci 
sunt şi hotare pentru robi, puse de Dumnezeu. Şi până unde trebuie ca ei să păzească [poruncile 
stăpânilor lor] şi peste ce nu trebuie să treacă - chiar şi aceasta este legiuit. Căci atunci când 
stăpânul nu porunceşte ceva din cele ce nu sunt în acord cu Dumnezeu, trebuie ca robii să 
urmeze [poruncilor] şi să se lase convinşi [să facă ce li se spune]. Dar mai mult, nu. Aşa devine 
cel rob liber. 

Iar dacă faci mai mult [decât îngăduie Dumnezeu], chiar dacă eşti liber, te-ai făcut rob. Aceasta o 
spune în chip tainic când zice: „Nu fiţi robi oamenilor"49. Iar dacă nu acesta [e înţelesul], ci ar fi 
poruncit să lepădăm pe stăpâni şi să ne luptăm să devenim liberi, cum îndeamnă: „Fiecare în 
ceea ce a fost chemat în aceasta să rămână"? Şi în altă parte: „Câţi sunteţi robi sub jug socotiţi pe 
stăpânii voştri vrednici de toată cinstea şi cei ce au stăpâni credincioşi şi au parte de binefacerile 
lor să nu-i dispreţuiască pentru că sunt fraţi" (I Timotei 6, 1-2)? 

Când le scrie şi efesenilor şi colosenilor, le porunceşte şi le legiuieşte aceleaşi [lucruri]50. De 
unde e limpede că [Pavel] nu nimiceşte această robie [văzută], ci pe cea în care sunt şi cei liberi 
de pe urma răutăţii, care [robie] este preacumplită, chiar dacă liber ar fi cel ce robeşte ei. 
Ce folos au avut fraţii lui losif că erau liberi? Nu erau mai robi decât toţi robii, de vreme ce şi 
minţeau faţă de tatăl lor şi către neguţători grăiau cele ce nu erau [adevărate] şi către fratele lor? 
Insă cel liber nu este astfel, ci pretutindeni şi întru toate adevărat. Şi nimic nu poate să-1 robească 
pe el, nici lanţul, nici robia, nici dragostea stăpânei, ni străinătatea, ci el rămâne liber 
pretutindenea. Căci aceasta, mai cu seamă, este libertate: când şi în robie luminează. 

5. Astfel e creştinismul. Dăruieşte libertate în robie. Şi după cum un trup, prin fire nerănit, atunci 
se arată nerănit, când primind o săgeată nu pătimeşte nimic rău, aşa şi cel cu adevărat liber, 
atunci se arată [liber] când, şi stăpâni având, el de fapt nu este rob. De aceea şi porunceşte să 
rămână rob. Iar dacă nu e cu putinţă ca un rob să fie creştin aşa cum trebuie, păgânii vor osândi 
multa slăbiciune a dreptei credinţe. Dar tot aşa, dacă vor învăţa că robia nu vătăma cu nimic 
dreapta credinţă, vor admira propovăduirea [noastră]. 

Căci dacă moartea nu ne vătăma, nici biciuirile, nici lanţurile, cu atât mai mult robia, focul şi 
fierul, şi miile de tiranii, şi bolile, şi sărăcia, şi fiarele sălbatice, şi alte mii de lucruri mai 
cumplite decât acestea, nu au vătămat pe cei credincioşi, ci i-au făcut chiar mai puternici. 

Şi cum va putea să vatăme robia? Nu această robie vătăma, iubitule, ci cea care e prin fire robie, 
adică cea a păcatului. Căci dacă nu eşti rob cu robia aceasta a păcatului, îndrăzneşte şi te 
veseleşte. Nimeni nu va putea să 

50 Ar fi de cugetat dacă creştinii ar putea face răscoale pentru drepturi socio-politicc Căci orice 
revoluţie sau răscoală se face pentru o schimbare pământească, pe când creştinul tinde către o 
schimbare duhovnicească, pentru veşnicie. Dacă ar fi dezlegaţi de lumea aceasta, nu ar face aşa 
ceva sau, cel puţin, nu ar face-o pentru ei înşişi, ci doar ca să ajute pe fraţii lor. 

te nedreptăţească cu nimic, căci e deprindere [ethos] nerobită. Iar dacă eşti robit cu această robie 
[a păcatului], chiar de ai fi de mii de ori liber, nu ai nici un folos din libertate. 
Că ce folos este, spune-mi, când nu robeşti omului, dar te pleci patimilor? Căci oamenii adesea 
ştiu să cruţe, dar acei stăpâni [patimile] niciodată nu se satură de pierzania ta. Robeşti omului? 
Insă şi stăpânul tău robeşte ţie, îngrijindu-se de hrana ta, purtând grijă de sănătatea şi hainele, şi 
încălţămintea ta, şi de toate celelalte. Şi nu te temi tu - [desigur], dacă nu te iei la certă cu 
stăpânul -, cât se teme acela ca să nu-ţi lipsească ceva din cele necesare. 

- însă acela [stăpânul] zace, pe când tu stai în picioare. 

- Şi ce dacă? Pentru că asta nu o face numai el, ci şi tu. Adesea, pe când tu zaci şi dormi cu 
plăcere, acela nu numai că n-a stat nici măcar în picioare, ci suferă mii de siliri în for şi 
priveghează mai abitir decât tine. Deci cum? Oare a pătimit Iosif din partea stăpânei ce a pătimit 
aceea de pe urma poftei? Acesta nu a făcut cele ce aceea a vrut să-i poruncească, pe când aceea a 
făcut toate câte le-a poruncit stăpâna ei, adică desfrânarea. Şi nu a lăsat-o până când nu a fâcut-o 
de ruşine. Ce fel de stăpână porunceşte acestea? Care tiran este atât de crud? „Roagă-te de robul 
tău", îi zicea [desfrânarea], „imploră-1 pe cel robit, linguşeşte-1 pe cel cumpărat cu bani. Chiar 
dacă te scuipă, rabdă. Chiar dacă îi spui adesea şi el nu te suferă, lasă-te pustiită şi sileşte-te şi fă- 
te de ocară". Ce este mai lipsit de cinste? Ce este mai ruşinos decât aceste cuvinte? 

Nimic nu te zoreşte aşa [ca desfrâul]: „Acuză-ţi soţul pe nedrept şi înşeală-1." Ia aminte cât de 
lipsite de libertate, cât de ruşinoase sunt poruncile, cât de lipsite de milă şi crude şi nebuneşti! Ce 
stăpână porunceşte aşa ceva precum a poruncit desfrâul atunci acelei femei de neam împărătesc? 
Şi nici nu a îndrăznit să nu asculte. Iar losif nimic de acest fel nu a suferit, ci toate dimpotrivă şi 
care i-au adus multă slavă şi cinste. 

Vrei să vezi şi un alt bărbat căruia i s-au poruncit multe de o stăpână cumplită şi nu a îndrăznit 
nicidecum să n-o asculte? Cugetă la Cain şi la câte i-au fost poruncite de invidie. Aceea i-a 
poruncit să ucidă pe fratele [său], să mintă pe Dumnezeu, să întristeze pe tatăl său, să fie fără de 
ruşine. Toate le-a făcut şi nimic nu a trecut cu vederea. Şi ce te minunezi, dacă această stăpână a 
avut atâta putere asupra unuia singur? Adesea a pierdut popoare întregi. Căci femeile 
madianiţilor i-au luat pe iudei aproape prizonieri legaţi, avându-i în mâna lor pe toţi aceştia prin 
poftirea frumuseţii lor. 

Aşadar, această robie lepădând-o Pavel, a zis: „Nu fiţi robi oamenilor" adică „Nu vă lăsaţi 
înduplecaţi de oamenii care vă poruncesc cele nelalocul lor, însă nici vouă înşivă [nu vă fiţi robi]. 
Apoi ridicând mintea şi făcând-o înaltă zice: 

„Despre fecioare poruncă de la Domnul nu am, însă vă dau sfatul meu, ca unul care am fost 
miluit de Domnul să fiu vrednic de crezare" (I Corinteni 7,25). 

înaintând cu rânduială, pomeneşte mai departe şi de feciorie. Fiindcă i-a antrenat şi i-a strunit cu 
cuvinte despre înfrânare, trece şi la ceea ce e mai bun. „Poruncă nu am", zice, „însă socotesc că e 
bine". 

- De ce? 

- Pentru aceeaşi pricină pe care a pus-o şi la înfrânare. 

„Te-ai legat de femeie? Nu căuta dezlegare. Te-ai dezlegat de femeie? Nu căuta femeie" (I 
Corinteni 7, 27). 

Acestea nu sunt potrivnice celor de mai înainte, ci foarte potrivite. Căci şi acolo zice „Decât din 
împreună învoire". Şi aici, iarăşi: „Te-ai legat de femeie? Nu căuta dezlegare". Aceasta nu este 
contrară [aceleia]. Căci „Iară bună voie" [para gnomen] înseamnă dezlegare. Iar dacă de bună 
voie [kata gnomen] amândoi se înfrânează, atunci nu este dezlegare. 

6. Apoi ca să nu creadă că lege este aceasta51, a adăugat: „Dacă te vei însura, n-ai păcătuit" (I 
Corinteni 7, 28). Apoi pune ca pricină cele prezente şi nevoia de acum, şi vremea scurtă, şi 
necazul. Căci multe atrage după sine nunta, pe care le-a sugerat şi aici, şi în cuvântul despre 
înfrânare, acolo zicând: „Nu are femeia stăpânire asupra sa", aici zicând: „te-ai legat". „Iar dacă 
te vei însura, n-ai păcătuit". Nu vorbeşte despre cea care a ales fecioria, căci aceasta deja a 
păcătuit [dacă se mărită]. Căci dacă văduvele, care au ales odată văduvia, însoţindu-se cu a doua 
nuntă, au osândă, cu mult mai mult fecioarele. 

„Necaz în trup vor avea unii ca aceştia" (I Corinteni 7, 28). 

- „Dar şi plăcere", ar zice [careva]. 

- însă şi pe aceasta [plăcerea], ia aminte cum a trecut-o repede cu vederea, pentru scurtimea 
timpului ei, zicând: „Vremea s-a scurtat" (1 Corinteni 7, 29), adică: „Poruncim să te depărtezi şi 
să o laşi, iar tu alergi mai înăuntru?". Şi chiar dacă nimic împovărător nu ar fi avut nunta, şi 
atunci ar fi trebuit să fie pusă mai prejos de cele viitoare52. Dar când şi necaz are, de ce mai 
trebuie să-ţi pui şi povară? De ce trebuie să iei atâta greutate, când şi după ce o iei, aşa trebuie să 
te foloseşti de ea ca şi când n-ai avea-o? Căci şi „cei ce au femei să fie ca şi cei care n-au" (I 
Corinteni 7, 29). 

Apoi intercalând ceva şi din cele viitoare, iarăşi aduce cuvântul către cele prezente. Căci unele 
lucruri [ce privesc nunta] sunt duhovniceşti - [de pildă], „una se îngrijeşte de ale bărbatului, iar 
alta de ale lui Dumnezeu" (cf Corinteni 7, 32-33) -, altele ţin de viaţa aceasta - [de pildă], 
„Vreau să fiţi fără grijă"53, însă şi aşa îi lasă stăpâni [să aleagă ei]. Căci cel care, după o 
demonstraţie, sileşte iarăşi libera alegere pare că nu are îndrăznire în cuvintele sale. încât, fiind 
mânat şi ţinut mai degrabă de îngăduinţă, a spus: „Aceasta o spun spre folosul vostru nu ea să vă 
întind o cursă, ci spre bun chip şi buna stăruire" (cf. Corinteni 7, 35). 

Să audă fecioarele că nu în aceasta stă fecioria. Că cea care se grijeşte de cele ale lumii nu poate 
fi fecioară, nici cu bun chip. Căci zicând: „Se deosebeşte femeia de fecioară", a pus această 
deosebire prin care ele se deosebesc unele de altele. Şi punând o definiţie fecioarei şi celei ce nu 
e fecioară, nu a grăit de nuntă sau înfrânare, ci de lipsa de grijă şi de multa grijă. Căci nu 
împreunarea e răul [nuntii], ci faptul că ne împiedică de la filosofic 

„Iar dacă cineva socoteşte că e necuviincios pentru fecioara lui" (I Corinteni 7, 36). 
Aici pare că vorbeşte pentru nuntă. Dar totul este [de fapt] despre feciorie. Fiindcă îngăduie şi a 
doua nuntă „numai în Domnul" (I Corinteni 7, 39). Ce înseamnă „în Domnul"? Cu întreagă 
înţelepciune, cu cuviinţă. Căci pretutindeni e nevoie de aceasta şi trebuie să o urmăm54. Căci 
altfel nu este cu putinţă să vedem pe Dumnezeu. 

Iar dacă trecem cu grabă pe lângă cele ce ţin de feciorie, nimeni să nu ne osândească ezitarea. 
Căci o carte întreagă am scris despre acest subiect55 şi am tratat acolo despre toate cu 
amănunţimea care ne stă în putinţă şi am socotit că este vorbire de prisos ca şi aici iarăşi să le 
punem. 

De aceea, trimiţând pe ascultător pentru aceste lucruri acolo, aici vom spune aceea că trebuie să 
urmăm înfrânarea. „Urmaţi pacea", zice, „şi sfinţirea [hagiasmos], fără de care nimeni nu va 
vedea pe Domnul" (Evrei 12, 14). Deci, ca să fim învredniciţi să îl vedem, fie că suntem în 
feciorie, fie la prima nuntă, fie la a doua,pe aceasta [înfrânarea] să o urmăm56, ca să avem parte 
de împărăţia cerurilor cu harul şi cu iubirea de oameni a Domnului nostru lisus Hristos, cu Care 
Tatălui şi Duhului Sfânt slavă, putere şi cinste acum şi pururea şi în vecii vecilor. Amin. 

1 Omilia a XIX-a a Comentariului la Epistola 1 către Corinteni. 

2 Esenţial în predică este ca omul să plece zidit. Uneori e nevoie să-1 scuturi pe credincios, 
alteori să-1 domoleşti, scopul fiind acela ca el să plece întărit şi hotărât spre a fiice cele auzite. 

3 Sfântul Pavel spune ca şi bărbatul să aibă femeia lui şi femeia bărbatul ei. 

4Deşi nu convine celor căsătoriţi acest adevăr, ar trebui întrebaţi pentru ce s-au căsătorit. Nu 
cumva a a avut şi atracţia trupească un cuvânt greu de spus? Sunt, într-adevăr, şi cazuri în care 
acest lucru nu a contat şi voia lui Dumnezeu arăta expres că cei doi trebuie să se căsătorească, 
cum e Sfânta Marta, mama Sfântului Simeon din Muntele minunat, sau cazul Sfinţii Iulian şi 
Vasilissa (8 ianuarie), dar, în general, trebuie să recunoaştem că hormonii adesea joacă un rol 
important. Dacă cei doi sunt sinceri, vor ajunge treptat la conştiinţa că esenţa relaţiei lor este 
unirea duhurilor şi minţilor pentru veşnicie. Unii realizează rapid această conştientizare, cum e 
cazul Sfinţilor Adrian şi Natalia (26 august) şi al altora, alţii, mai târziu, cum e cazul Sfinţilor 
Andronic şi Anastasia (9 octombrie). 

5 Poate fi tradus şi „să-i dea femeii cinstea datorată". Dar asta presupune deja o conştientizare 
mult mai adâncă a căsătoriei, în acest caz intră în joc nu doar elementul sexual, ci respectul 
adânc faţă de persoana celuilalt. 

6 Preţul este ascultarea de celălalt. Faptul de a fi în acelaşi timp stăpân şi slugă reprezintă plata 
datoriei. 

7 De remarcat totuşi că nu e vorba de abuzuri sexuale. Femeia sau bărbatul nu pot fi obiecte la 
discreţia sexuală a celuilalt. E vorba de o cei căsătoriţi în Biserică. Abuzurile nu le pot face decât 
cei din afara Bisericii sau cei care se leapădă de Biserică, prin păcatele lor. Dacă trupul meu nu e 
al meu, atunci înseamnă că şi eu trebuie să îmi stăpânesc pofta şi dorinţele în funcţie de starea 
partenerului. Nu pot fi doar stăpân al celuilalt, ci şi rob al lui. Adică nu ţin doar de mine ci şi de 
el. 

44 



8 Dacă cei doi duc o viaţă în Hristos, o să înţeleagă că această robie poate fi prefăcută i una 
duhovnicească, încât să înveţe să-şi supună în chipul cel mai adânc voinţa unul altuia. Astfel 
căsătoria nu este cu nimic mai prejos decât monahismul. Cei doi (sau mai mulţi, dacă sunt şi 
copii) învaţă o necruţătoare crucificare prin lepădarea oricărei voinţe proprii. Această luptă foarte 
aspră aduce o bucurie imensă şi uneşte nespus de adânc. Atunci familia devine cu adevărat 
Biserică în chip deplin, când cei mulţi devin de un cuget şi de o simţire prin harul Duhului Sfânt. 

9 In casă nu trebuie să se facă nici cel mai mic lucru fără împreuna sfăţuire a celor doi. Şi pentru 
un „capăt de aţă" trebuie să se sfătuiască împreună. Adam şi Eva au căzut pentru că au lucrat de 
capul lor, fără ştirea unuia de celălalt. 

10 Ar părea că e vorba de inegalitate şi de faptul că femeia ar fi bună doar pentru plăcerile 
bărbaţilor. Feministele jubilează acuzând „misoginismul" sfinţilor. Numai că lucrurile stau puţin 
altfel. E vorba de o inegalitate „funcţională" nu „principială" între bărbat şi femeie. Celelalte 
lucruri în care bărbatul are întâietate, în ultimă instanţă, sunt subordonate trupului şi trebuinţelor 
proprii. Deci ele sunt de speţă mai joasă decât propriul trup (de pildă, oricine îşi va lăsa munca 
pentru a-şi tămădui vreo boală). Aşa încât egalitatea în cele importante surclasează inegalitatea în 
cele neimportante. Oare nu este nebunie, de pildă, să punem mai mult preţ pe deosebirea culorii 
ochilor decât pe faptul că suntem înzestraţi în comun cu raţiune? Cam aşa e cu pretinsa 
inegalitate dintre bărbat şi femeie. Când femeia se curăţă cât de cât de patimi, înţelege exact ce 
înseamnă supunerea ei şi că această supunere nu lezează nicidecum egalitatea cu bărbatul. Ea va 
găsi în această supunere (sau, în limbaj monahal, „ascultare") o mare odihnă, odihnă de care sunt 
private mai toate femeile agitate şi mândre ale societăţii contemporane. La fel, bărbatul care 
trăieşte în Hristos va pricepe stăpânirea sa asupra femeii ca responsabilitate şi va fugi cât va 
putea, asemenea cum fugeau sfinţii de conducere şi preoţie. Când femeia şi bărbatul îşi asumă 
impunerea respectiv conducerea ca ascultări faţă de Hristos, Harul le dă o mare odihnă şi Unire. 
Dar când acestea se fac în afara lui Hristos, duc la răzvrătire. Situaţia actuală de emancipare fără 
înţelepciune e urmarea firească a pierderii harului. E greu de explicat omului lumesc, care are 
doar criterii sociologice, psihologice şi biologice, în ce constă această inegalitate şi cum trebuie 
fiecare să se raporteze le ea. Cert este că rodul egalităţii - mai bine zis al uniformizării fără minte 
- pe care o doresc cei de azi este faptul că pruncii cresc fără dragoste, pentru că mama nu mai are 
timp de ei, deoarece are de făcut curieră şi condiţie fizică. Vina este şi a bărbaţilor că cer 
femeilor să fie obiecte de satisfacere a sexului, nu mame şi soţii. 

UDeci relaţiile sexuale nu sunt absolut necesare în căsătorie, dacă cei doi se hotărăsc pentru 
împreună nevoinţă, având ca ajutor harul dumnezeiesc. 

12 Etimologic: unirea de cuget. De fapt, esenţa problemei nu este înţelegerea sexuală a celor doi, 
ci înţelegerea lor, armonia lor lăuntrică. Nevoinţă în căsătorie este ca cei doi să se şlefuiască până 
când dobândesc acelaşi cuget - cel al lui Hristos. Căci pot avea cei doi acelaşi cuget şi în 
satisfacerea patimilor. 

13 Prin aceasta se sugerează celor căsătoriţi că postul şi rugăciunea au puterea să-i întărească în 
înfrânare. Dar totul ţine de voinţa lor, căci harul conlucrează cu ei. Prin aceasta cei căsătoriţi sunt 
ridicaţi încet-încet la sublimarea relaţiei lor, la prefacerea ei în una adânc duhovnicească. Cei doi 

trebuie să ajungă la conştiinţa - nu numai la cunoştinţa - că în veacul viitor nu se mai căsătoreşte 
nimeni şi că esenţa relaţiei lor în veacul viitor nu va avea nimic carnal. 

14 rugăciune formală nu va avea putere să-i întărească pe cei doi. De fapt, esenţa unei relaţii 
sexuale este dorinţa de comuniune cu o persoană, chiar dacă noi pervertim iicesl aspect 
fundamental. Rugăciunea este o comuniune cu Persoana deplină şi e deci infinit mai suplă şi mai 
complexă. Dacă omul trăieşte comuniunea cu Dumnezeu intens, nu mai are nevoie de latura 
sexuala, iar relaţia cu celalalt se va subţia mult. E nevoie şi de post, pentru că postul face mai 
transparent trupul şi pentru a exprima mişcările sufletului. Printr-un trup înduhovnicit se 
dezvăluie mult mai amplu o persoană decât printr-unul întunecat şi îngroşat de patimi. De pildă, 
chiar trupul unui dansator este capabil să exprime mult mai mult decât un trup obez; cu atât mai 
mult se va întâmpla aceasta când trupul se va face purtător de har. (Totuşi poate exista şi trup 
obez - desigur din vreo dereglare biologică, nu de pe urma lăcomiei - purtător de har sau trup 
paralizat purtător de har. în acest caz trupul este la fel de mult un vehicul al harului). Deci postul 
şi rugăciunea ridică persoana întreagă - trup şi suflet - într-un plan mai propice manifestărilor 
Duhului şi adânceşte uluitor de mult relaţia celor doi. Atunci gesturile trupeşti ale celor doi devin 
pline de har. Spre exemplu, Sfântul Ioan Evanghelistul se sprijină cu capul pe pieptul lui lisus la 
Cina cea de Taină. Intre bărbaţi pătimaşi acesta ar putea fi un gest homosexual, dar toţi sfinţii au 
înţeles acest gest ca izvorul teologiei dumnezeiescului Ioan. In gesturile trupeşti ale 
Mântuitorului este prezentă întreaga lucrare a Dumnezeirii. Până la urmă trupul devine 
instrument al harului. Cei doi căsătoriţi pot trăi stări duhovniceşti prin gesturi trupeşti, când 
acestea sunt curăţite de patimă. Şi atunci relaţia celor doi devine o necontenită revărsare de inimă 
a unuia în altul şi o privire fără patimă a unuia faţă de altul. Dar trebuie înţeles că faptul de a fi 
căsătorit nu scuteşte de patimă, ci căsătoria este doar o îngăduinţă temporară a patimii, nu o 
cantonare în ea. Prin harul cununiei se dă posibilitatea ca cei doi să iasă din trupescul grosier. Să 
fim conştienţi că există desfrâu şi în căsătorie, cum adesea atenţiona părintele Arsenie Boca. 

15 Sfântul Pavel spune în epistola întâi către tesaloniceni: „Rugaţi-vă neîncetat" (I Tesaloniceni 
5, 17). Aceasta era învăţătura lui generală, nu doar cea adresată tesalonicenilor. Acest îndemn le 
era adresat unor oameni căsătoriţi. Dacă ar fi fost incompatibilă rugăciunea cu căsătoria, nu le-ar 
fi spus unor căsătoriţi să se roage neîncetat. Un anumit timp de înfrânare e însă necesar pentru 
cei căsătoriţi spre a gusta din dulceaţa unei rugăciuni mai îndelungate şi mai intense. De aceea e 
limpede de ce posturile, zilele de praznic, duminica, zilele de miercuri şi vineri sunt răstimpuri 
de înfrânare a soţilor. Se va spune că poate ei nu vor aceasta. Poate exista îngăduinţă de la caz la 
caz, însă, dacă sunt mădulare vii ale Bisericii, îşi supun cugetele şi dorinţele rânduielilor 
Bisericii. 

16 Relaţiile sexuale nu sunt întinate şi incompatibile cu rugăciunea. Dar ele arată că omul este 
încă trupesc şi rugăciunea lui nu are vigoarea necesară. De aceea se recomandă înfrânarea şi nu 
pentru că ar fi necurate relaţiile trupeşti. In general - deşi nu e neapărat regulă - o relaţie sexuală 
slăbeşte tăria minţii şi ea nu se mai poate încorda în rugăciune. Ne referim la rugăciunea adâncă, 
nu la rostirea unor cuvinte. 

17 Ideea este: „Ca să nu se creadă că cei căsătoriţi trebuie neapărat să se împreuneze. Dacă 
rezistă, ei pot trăi în înfrânare spre slava lui Dumnezeu. Cauza împreunării est neputinţa de a 
purta un război duhovnicesc, nu o lege imuabilă. Deci nu cutuma social sau alte criterii stabilesc 

împreunarea căsătoriţilor, ci capacitatea de a purta război duhovnicesc, sau în cazuri speciale, 
porunca expresă a lui Dumnezeu (cazul Sfintei Marta amintit mai sus, căreia i-a poruncit 
Dumnezeu să se căsătorească, deşi ea nu ar fi vrut). 

1 8 Mulţi vor să spună că nu poţi să te înfrânezi, pentru că Dumnezeu nu îţi dă darul acesta. Şi 
dacă eşti chemat la căsătorie e musai să te căsătoreşti. Şi de aceea îşi întemeiază neputinţa pe 
harul lui Dumnezeu, însă sfântul arată că Sfântul Pavel numeşte căsători harismă nu în sensul 
tare, ci pentru a-i mângâia şi a nu-i deznădăjdui. E cert că pentru cel ce îşi asumă conştient 
căsătoria aceasta poate să-1 ducă la măsuri pe care uneori puţini călugări le au, cum sugera 
cuviosul Paisie Aghioritul. 

19Dacă omul nu poate lupta, este mai bine să se smerească, preferând căsătoria. Dar e important 
să-şi vadă neputinţa, nu să învinuiască fecioria sau să încerce să apere căsătoria ca fiind p cale 
egală. Fiecare trebuie să înţeleagă care este calea cea mai sigură pentru sine spre mântuire. Lupta 
pentru mântuire nu are locul doi, ci toţi cei care ajung la final sunt câştigători ai premiului întâi, 
fiecare la categoria sa. Căci nici în luptele sportive nu concurează categoria muscă cu cea grea, ci 
medaliile se dau pe categorii de aceleaşi valoare. 

20 Faptul că a fost dată direct de Hristos înseamnă că El însuşi S-a referit concret la ea (aceasta 
înseamnă „nu eu"). Faptul că Pavel spune ceva înseamnă că Hristos nu S-a referit concret la acel 
lucru, dar dacă i S-ar fi cerut părerea, ar fi spus exact ce a spus şi Pavel, căci în Pavel tot Hristos 
grăieşte. Deci „eu" şi „nu eu" nu înseamnă că una este inspirată - cea de la Hristos - şi una 
oarecum mai omenească - cea a lui Pavel -, cum adesea înţeleg unii. 

21 In general, căsătoria, din cauza iubirii de sine a oamenilor, devine pricină de dezbinări, nu de 
unire cum îi este de fapt scopul. Pentru aceea sfântul avertizează că mai bine este să te lipseşti de 
ceva care ar putea produce nereguli decât să te scârbeşti după aceea de pe urma acelui lucru. în 
general, oamenii nu dau vina pe ei, ci pe căsătorie, pe diferite circumstanţe, şi astfel ajung să fie 
hulite lucrurile sfinte precum căsătoria. 

22 Aici se dezvăluie caracterul foarte adânc al căsătoriei. Esenţa ei nu constă în relaţia sexuală ci 
într-o unire cu adâncul celuilalt. Chiar şi relaţia sexuală trebuie jertfită pentru a păstra unitatea 
familiei. 

23 Nădejdea mântuirii soţului necredincios uşurează mult povara vieţuirii cu un necredincios. 
Partenerul credincios trebuie să rabde atacurile demonice venite prin soţul său care nu e conştient 
de ele. Prin această răbdare alungă duhurile răutăţii de la celălalt şi îi dă posibilitatea să aleagă 
calea credinţei. Dacă nu l-ar răbda, înseamnă că alege să-şi lase aproapele în mâna diavolului, şi 
prin aceasta dovedeşte că el însuşi nu este de fapt creştin adevărat. 

24 Acrivia credinţei fără dragoste smerită nu face multe parale în ochii lui Dumnezeu. Dar nici 
faptele de dragoste fără dreapta credinţă nu sunt primite, cum e cazul sutaşului Corneliu. 

25 Cazul cu unul din soţi credincios şi unul necredincios se referă la situaţia când cei doi vieţuiau 
împreună şi după aceea unul dintre ei a cunoscut credinţa creştină, nu la situaţia când un creştin 
drept slavilor se căsătoreşte cu o necreştină sau cu una de o crednţă eretică, în acest din urmă caz 

înseamnă că acel creştin nu este adevărat creştin, căci frumuseţea femeii sau bogăţia sau alte 
elemente au atârnat mai mult în inima lui decât dragostea pentru Hristos. In acest caz nu mai 
poate birui curăţia creştinului drept slăvitor necurătia ereticului sau necredinciosului. Se constată 
că, de multe ori, partenerul eretic sau necredincios îl determină pe cel credincios să renunţe la 
credinţa sa sau să se răcească faţă de ea. Această biruinţă a curăţiei credinciosului asupra 
necurăţiei necredinciosului nu 

este o chestiune juridică şi formală, ci ea depinde de tăria cu care fiecare îşi trăieşte convingerea. 
Dacă cel necredincios este mai tare în patima lui decât soţul credincios, îl va birui pe acesta din 
urmă şi îl va supune patimii sale. Un caz celebru este Solomon, care a ajuns idolatru din cauza 
femeilor. Există desigur şi cazuri speciale când Dumnezeu blagosloveşte o relaţie între un 
credincios şi un necredincios sau eretic, dar aceasta se întâmplă din preştiinţa Sa că cel 
necredincios sau eretic se va întoarce la dreapta credinţă prin nevoinţa celui credincios. Spre 
exemplu, în acest sens, avem cazul Sfinţilor Nona şi Grigorie, părinţii dumnezeiescului Grigorie 
Teologul, însă regula Bisericii rămâne cea stabilită de canonul 72 al Sinodului VI ecumenic. 
Căsătoriile mixte sunt, în principiu, lepădare de Hristos. Cum pot cei doi să trăiască taina 
Bisericii şi a lui Hristos din momentce nu împărtăşesc taina dreptei credinţe? 

26 Sfântul se leagă de aspectul trupesc al nunţii, anume de relaţiile sexuale, deoarece şi acestea, 
ţinând cont de slăbiciunea omului, pot fi folosite spre mântuire. Dacă omul necredincios, el nu 
poate înţelege relaţia duhovnicească. Relaţia trupească în acest ca este mijlocul prin care el 
pricepe dragostea ce i-o poartă celălalt. Deci cât timp există o relaţie de deschidere între soţi, ea 
poate fi folosită spre a converti pe cel necredincios la Hristos. Dar când chiar şi această relaţie 
este avariată, atunci, nemaifiind nici o legătură, nici măcar cea mai animalică şi pătimaşă, nu mai 
este nici o şansă de îndreptare. Totuşi există şi cazuri în care prin răbdarea soţului credincios faţă 
de partenerul care desfrânează acesta din urmă îşi dă seama de greşeală şi se întoarce la credinţă 
(a se vedea asemene cazuri în cartea cuviosului Paisie Aghioritul, Viaţa de familie, Ed. 
Evanghelismos Bucureşti, 2003, cap. „Prin răbdare se menţine familia", p. 47) Ca şi indicaţie 
generală mântuirea familiei depinde foarte mult de capacitatea de jertfă şi renunţare a membrilor 
credincioşi. 

27 El se împreunează cu desfrânata de bunăvoie, ştiind că este păcat acest lucru Deci el acceptă 
să se întineze, în cazul soţului idolatru, el nu mai alege, ci este legat de nevoie de acela, prin 
relaţia pe care au avut-o înainte de a şti de Hristos. In cazul în care de bună voie se căsătoreşte cu 
un necredincios, din cauza poftei sau a banilor ele., atunci el de bună voie acceptă să se întineze. 
Neîntinarea are loc doar în cazul în care cei doi ai fost împreună mai înainte şi apoi unul s-a 
convertit la dreapta credinţă. Prin botez omul se dezleagă de legătura pătimaşă faţă de trup. Orice 
păcat nu face decât să lege sufletul în 

chip pătimaş de trup şi de lume. Asta înseamnă că orice acţiune pătimaşă a trupului se transmite 
în suflet, dar şi invers. Deci, în omul care face păcatul, duhul său nu mai are stăpânire asupra 
trupului, ci situaţia se inversează. Pe când în omul botezat şi conştient de har, orice acţiune a 
trupului este supusă puterii duhului său. Orice necredincios sau eretic are duhul necurăţit. Starea 
duhului său se transmite şi trupului, ca unul ce, fiind lipsit de simţirea conştientă a harul Duhului 
Sfânt, are sufletul legat pătimaş de trup. Cel credincios, în momentul când se atinge de trupul 
celui necredincios, are, prin trupul său, o anume părtăşie cu starea de înşelare a partenerului 
necredincios sau eretic. Dacă el este în dreapta credinţă şi în simţirea nemincinoasă a harului, 
curăţia duhului său biruieşte înşelarea care încearcă să se lipească de trupul său prin intermediul 

trupului partenerului, ba mai mult, puterea harului imprimată în trupul celui credincios începe să 
înrâurească şi trupul celui necredincios şi prin acesta şi duhul aceluia. Deci, până la urmăreşte 
vorba de un război al tăriei duhurilor soţilor. 

28 Asebeia desemnează nu doar lipsa de credinţă în Dumnezeu, ci şi falsa adică erezia. 

29 Aşadar, necurăţia ţine de alegerea minţii şi de voinţă, nu de fire. Firea poate fi înrâurită de 
starea alegerii noastre, dar ea în sine nu e necurată. Trupul ereticulu pângărit prin persistarea lui 
în erezie, dar odată cu întoarcerea la dreapta credinţă trupul lui se sfinţeşte. In acest sens spune 
sfântul că trupul ereticului nu este necurat, căci e făptura lui Dumnezeu. Necurată este doar 
alegerea lui, starea duhului său în care stă de bună voie. 

30 Bărbatul credincios care vieţuieşte cu femeie necredincioasă. 

3 1 Pentru că este legată adânc de bărbatul ei, fie şi prin relaţie trupească - care, totuşi, în 
general, nu poate să aibă loc fără vreo participare a sufletului -, poate exista nădejdea mântuirii 
ei. 

32 Bărbatul credincios al unei femei care desfrânează. In acest caz se rupe şi uiţi legătură dintre 
soţi. 

33 De vreme ce ea a desfrânat. 

34 Adică bărbatul este pe drept soţul ei şi are un cuvânt de spus în ceea ce o priveşte. 

35 Dar dacă există pericolul să se vatăme dreapta credinţă, trebuie ca cel credincios să se 
despartă, în acest sens călugăria este mai puternică decât nunta, deşi se vehicula ideea că nunta ar 
fi „taină", iar călugăria „ierurgie". Insă nu stau chiar aşa lucrurile. In multe cazuri de sfinţi care 
au plecat de acasă fără să ştie soţii lor şi copiii (Sf Matroana, 9 noiembrie, Sf. Simeon şi Ioan - 
21 iulie etc). Acest fapt arată că nunta, în aspec trupesc, nu este scop în sine, ci un mijloc - ca şi 
călugăria în aspectul ei formal - ca omul să ajungă la unirea cu Dumnezeu. Dar în esenţa lor, atât 
căsătoria, cât şi călugăria trebuie trăite de orice creştin adevărat. Nuntă numim dobândirea 
conştiinţei că toată omenirea este un trup, mai bine zis, toată creaţia (căci de aceea ia omul o 
soţie străină şi o iubeşte mai mult decât pe cei de un sânge cu el, ca să se arate că scopul adânc al 
căsătoriei este de a ajunge la conştiinţa că trebuie să iubească pe tot omul la fel de mult), iar 
călugărie faptul că omul este unit singur cu singurul Dumnezeu, fără să-i mai despartă nimic 
creat. 

36 Adică despre cei care s-au căsătorit pe când erau păgâni sau eretici şi apoi unul din ei a trecut 
la creştinismul dreptslăvitor. Doar pentru acest caz, repetăm, este valabil ceea ce spune Sfântul 
Pavel, şi nu pentru căsătoriile mixte de bună voie. Căsătoriile mixte do bună voie conţin în 
germene lepădarea de bună voie de dreapta credinţă. Aşa a făcut Ahav cu Isabela, în Vechiul 
Testament (III Regi 16, 31). 

37 Deci, înţelesul este: sfinţenia celui credincios este mult mai puternică decât necurăţia celui 
necredincios, încât starea aceluia aproape că se pierde în faţa puterii celui credincios cu adevărat. 

49 



Şi e firesc, căci în creştinul ortodox sălăşluieşte puterea lui Hristos Care e Dumnezeu, iar în 
necredincios, puterea satanei care e făptură. Atât de mare este diferenţa între sfinţenia creştinului 
şi necurăţia păgânului, cât este între puterea dumnezeiască şi cea drăcească, în plus, acest mod de 
adresare este şi un impuls dat celui necredincios spre a dori şi el adevărul. De remarcat că omul 
nebotezat nu poate avea decât dorirea adevărului, nu adevărul. Acţiunea celui credincios este 
tocmai să-1 aducă pe celălalt la dorirea adevărului, căci adevărul se descoperă personal fiecăruia, 
fără ca omul să facă ceva din partea sa. Adevărul se descoperă omului ca răspuns la dorinţa lui de 
adevăr, dar experienţa adevărului nu poate fi produsă prin nici un act omenesc sau creat. Textul 
grecesc este acesta: ina ekperiusias tonfobon echele ţes gynaikos. Periusia înseamnă 
îmbelşugare, ceea de e de prisos. în traducere l-am înţeles cu referire la „bogăţia [periusia] 
curăţiei", despre care a fost vorba mai sus. Dar se poate înţelege şi cu privire la limbajul folosit 
de Sfântul Pavel, adică ceea ce numim azi un „abuz de limbaj" (atunci când se foloseşte puţin 
hiperbolic un cuvânt, pentru a se sublinia o idee anume). Şi atunci traducerea ar fi: „folosind un 
abuz de limbaj, ca să alunge frica femeii". Adică a spus că bărbatul necredincios se sfinţeşte, nu 
pentru că se sfinţeşte realmente, ci pentru ca să alunge frica femeii cu privire la o eventuală 
necurăţie a ei. 

38 Păgână sau eretică. 

39 „Necurat" ar fi fost dacă şi mama şi tata ar fi fost necuraţi şi lipsiţi de dreapta credinţă, iar „pe 
jumătate curat", dacă numai unul din soţi e în dreapta credinţă iar celălalt nu e. 

40 Copilul devine sfânt doar prin botez, adică printr-un act în care e implicată libera alegere şi 
lăuntrul omului. Sfinţi i-a numit prin faptul că sfinţenia soţului drept slavitor are mai multă 
greutate decât necurăţia celui necredincios. 

41 Necredinciosul care insistă ca cel credincios să renunţe la credinţa sa. 

42 Deci, rămânerea cu cel necredincios nu trebuie să fie o complacere în acea situaţie, o 
resemnare indiferentă sau al cărei scop ţine doar de lumea aceasta (de pildă, să nu rămână copiii 
fără tată, că nu am alt acoperiş etc), ci partea credincioasă trebuie să se roage, sfătuiască, să 
lumineze pe celălalt şi toată râvna lui să fie numai spre acest lucru. Dar de multe ori cel 
credincios rabdă ocara credinţei sale nu de dragul mântuirii celuilalt ci pentru confortul propriu şi 
atunci răbdarea lui nu atrage harul şi convertirea celuilalt. 

43 In sensul că nu e obligatoriu să-1 mântuiască. Mântuirea femeii nu este strict condiţionată de 
mântuirea soţului, pentru că el are liberă alegere şi ea nu-1 poate obliga Dacă el nu vrea să se 
mântuiască, nu înseamnă că femeia, pentru că e legată de el prin căsătorie, nu se mântuieşte. 

44 Toate aceste diferenţe ţin de chipul lumii acesteia trecătoare. Credinţa însă priveşte realităţile 
veşnice. Pentru cel ce trăieşte acolo, cele de aici nu mai au valoare. 

45 Deci, atâta timp cât aceste elemente accidentale nu vătăma dreapta credinţă, omul nu trebuie 
să-şi facă probleme şi să dorească altceva. Trebuie să ia atitudine doar atunci când împrejurările 
îl obligară se lepede de credinţă. De pildă, dacă femeia necredincioasă îi cere bărbatului să se 
lepede de credinţă, atunci el trebuie să se despartă. Dar dacă ea îl acceptă aşa, trebuie să rămână 

cu ea. în acest mod trebuie judecat faţă de toate celelalte care ţin de condiţia lumii acesteia 
trecătoare. 

46 La fel inteligenţa, frumuseţea, talentele etc. sunt accidente care nu determină starea 
duhovnicească a omului. Depinde cum sunt folosite. Noi cei pătimaşi însă facem toate judecăţile 
de valoare în funcţie de accidente, nu de esenţa lucrurilor 

47Prin botez, robul care avea până atunci conştiinţa de rob şi se întrista în starea aceea primea 
conştiinţa cîă el nu mai este rob. Nu se mai simţea rob chiar dacă în ochii oamenilor era încă rob. 
Criteriile sale lăuntrice nu mai ţineau de starea de rob. 

48 Atunci când acceptă să facă păcatul pentru cele ale lumii. 

49 Nu încălca pentru dorinţele oamenilor şi ale tale voia lui Dumnezeu. 

52 De bunătăţile veacului viitor. 

53 în sensul că nunta sau lipsirea de ea au implicaţii atât la nivelul realităţilor veşnice, cât şi la 
nivelul realităţilor trecătoare. Sfântul Pavel arată de ce e mai bună fecioria, dar îl Insă pe fiecare 
să aleagă. 

54 Deci, întreaga înţelepciune - fecioria lăuntrică şi înfrânarea, în general este scopul şi al nunţii 
dintâi, şi al celei de-a doua. Sinonime pentru întreaga înţelepciune suni „înfrânarea" şi 
„sfinţirea". 

55Se referă la tratatul Despre feciorie, EA. IBMBOR, Bucureşti, 2001. 

56 Idee fundamentală. Scopul adânc atât al fecioriei, cât şi al nunţii este să-1 aducă pe om la 
vederea lui Dumnezeu. Toate celelalte implicaţii şi scopuri ale nunţii sunt subordonate acestuia. 
Şi fiecare va primi darul în funcţie de scopul spre care tinde. Acest scop adânc a fost comentat de 
Sf. Maxim Mărturisitorul în Ambigua, când spune că la Schimbarea la Faţă erau prezenţi Moise 
şi Ilie, adică un căsătorit şi un necăsătorit. Scopul celor două căi, după Sf. Maxim, este vederea 
luminii taborice. 

Despre petrecerea femeii în casă 

(Migne, P. G. 59,340-342) 

Căci, dacă în Ioan trebuia să creadă, cu atât mai mult în Acesta. Dacă fără semne au crezut în 
acela, cu atât mai mult în Acesta, Care avea împreună cu mărturia aceluia şi dovada semnelor. 
Vezi cât i-a folosit pe ei petrecerea în loc [pustiu] şi depărtarea de oamenii răi? De aceea, 
neîncetat îi scoate şi îi depărtează de la petrecerea cu aceia. Acest lucru 1-a făcut şi în Vechiul 
Testament, formându-i în pustiu, departe de egipteni, şi dându-le [acolo] iudeilor, întru toate, un 
mod de vieţuire [rythmizein]. 

Acest lucru şi pe noi ne îndeamnă să-1 facem, poruncindu-ne pe de-o parte să fugim de for2 şi de 
agitaţii şi de tulburări, iar pe de alta să ne rugăm în cămara [noastră] cu liniştire [meta esychias]. 
Căci şi corabia depărtată de tulburarea [valurilor] pluteşte cu vânt prielnic; [tot aşa] şi sufletul ce 
este în afara lucrurilor [lumii], sade în port. De aceea şi femeile trebuie să fie mai filosoafe decât 
bărbaţii, ca unele ce se preumblă mai mult în vântul prielnic al casei3. La fel şi lacov era în 
starea lui bună4 [aplastos] când locuia acasă şi era slobod de tulburările ce sunt în mijlocul 
[cetăţii]. Că nu degeaba a pus Scriptura acest lucru, când zice: „locuind în casă" (Facerea 25, 27). 

- Dar şi acasă este multă tulburare, ar zice [careva]. 

— Pentru că tu vrei [asta] şi pui în jurul tău mulţime de griji. Căci bărbatul care petrece în 
mijlocul forului şi al tribunalelor este înconjurat şi îngreuiat, ca de nişte valuri, de tulburările din 
afară. Pe când femeia, şezând în casă, ca într-o şcoală de filozofie, şi adunăndu-şi mintea în sine 
[synagusa Ion nouri eis eayten], va putea să ia aminte la rugăciuni şi la citiri şi la cealaltă 
filosofie5. Şi precum cei ce locuiesc în pustietăţi nu au nimic care să-i îngreuieze, aşa şi ea, fiind 
pururea înlăuntrul [casei], poate necontenit să se bucure de linişte6. 

Iar dacă, uneori, ar avea neapărată trebuinţă chiar să şi iasă7, nici atunci nu-i va fi [această 
umblare] până acolo [unde trebuie să meargă] pricină de tulburări. Căci venirea până aici [la 
biserică] sau trebuinţa de a-şi îngriji trupul la baie sunt ieşiri absolut necesare pentru femei8. Dar 
cel mai mult timp ea sade în casă şi poate şi ea să filosofeze, dar şi, primindu-1 pe bărbat, să-1 
domolească [katastellein] dacă e tulburat, să-1 potolească [rythmizein], să taie de la el gândurile 
sălbatice şi cele de prisos. Şi aşa, iarăşi să-1 trimită înapoi, eliberat de relele câte le-a adus din for 
şi încărcat cu bunătăţile câte le-a învăţat de acasă. 

Căci nimic, nimic nu este mai tare decât femeia evlavioasă şi înţeleaptă, spre a potoli 
[rythmizein] şi a modela sufletul lui prin cele care ea vrea9. Căci nu-i rabdă [bărbatul] aşa nici pe 
prieteni, nici pe dascăli, nici pe stăpânitori, cum [o îngăduie] pe îndemnâtoarea şi sfătuitoarea 
care locuieşte împreună cu el. Căci îndemnul ei are şi oarecare plăcere, din pricină că el o iubeşte 
foarte pe împreună sfătuitoarea sa. Şi vă pot spune de mulţi bărbaţi aspri şi neîncovoiaţi, care au 
fost domoliţi astfel. Căci aceastalO este şi părtaşă a mesei şi a patului, şi a facerii de copii, şi a 
vorbelor, şi a lucrurilor de taină, şi a intrărilor, şi a ieşirilor, şi a multor altor lucruri, fiind legată 
întru toate de el şi atât de lipită de el, precum capul este legat în chip firesc de trup. Şi, dacă este 
înţeleaptă şi grijulie, peste toate va călca şi le va birui, pentru grija faţă de soţul ei. 

De aceea o îndemn să facă lucrul acesta şi să-1 sfătuiască cele de trebuinţă [pe bărbat]. Căci, după 
cum spre virtute, aşa şi spre răutate, are multă putere [să-1 îndemne]. Aceasta [femeia] 1-a pierdut 
pe Avesalom, aceasta pe Amon, aceasta era [să-1 piardă] şi pe Iov. Aceasta 1-a scăpat pe Nabal de 
ucidere, aceasta a salvat întregul neam. Căci şi Debora şi ludita au arătat isprăvi vrednice de 
bărbaţii conducători de oşti. Şi mii de alte femei. 

De aceea şi Pavel zice: „Ce ştii tu, femeie, dacă îţi vei mântui bărbatul?" (I Corinteni 7,16). Şi în 
acele vremuri vedem pe Persida şi Mariam, şi Priscilla că se ating de luptele apostoleşti. Pe care 
este de neapărată trebuinţă şi voi să le urmaţi cu sârguinţă, şi nu numai cu vorbele, ci şi cu faptele 
să vă domoliţi [rythmizein] soţul. 

- Şi cum să-1 educăm prin fapte? 

- Când el nu te vede nicidecum fiind rea, nici doritoare de lucruri scumpe şi iubitoare de 
împodobire, nici cerând lucruri de prisos, ci îndestulându-te cu cele ce ai. Căci atunci, atunci te 
va îngădui când îl sfâtuieşti. Iar dacă filosofezi cu vorbele, iar cu faptele faci cele contrare, va 
dispreţui multa ta flecăreală. Dar când împreună cu vorbele îi dai învăţătură şi cu faptele, atunci 
te va primi şi va fi mai mult convins. De pildă, când nu cauţi aur, nici mărgăritare, nici haine 
scumpe, ci, în locul acestora, cuviinţa, întreaga înţelepciune, cugetul cel bun; când aduci de la 
tine acestea şi ceri de la el [tot] acestea. 

Căci, dacă e nevoie să faci ceva spre plăcerea bărbatului, atunci sufletul trebuie [să-1 
înfrumuseţezi], iar nu trupul să îl împodobeşti şi să-1 strici. Căci nu o va face aurul atârnat de ea 
aşa de iubită şi dorită aceluia, cât întreaga înjelepciune şi cugetul bun [evnoia] faţă de el şi a muri 
pentru soţul ei. Acestea mai mult îl cuceresc pe bărbat. Căci acea podoabă [a trupului] îi este şi 
povară în plus, şi strâmtorare a banilor, şi îi dă şi multă grijă şi cheltuială. Pe când cele spuse îl 
vor pironi pe bărbat de femeie. 

Căci cugetul bun şi prietenia şi dorul nu dau nici griji, nu fac nici cheltuială, ci cu totul 
dimpotrivă. Căci şi acea împodobire ajunge la saturaţie în urma obişnuinţeil2, pe când cea a 
sufletului înfloreşte în fiecare zi şi aprinde mai tare flacăra. încât, dacă vrea să placă bărbatului, 
să-şi împodobească sufletul cu întreaga înţelepciune, cu evlavia, cu cârmuirea casei. 

Acestea mai mult îl cuceresc şi nicicând nu încetează. Căci bătrâneţea nu destramă această 
podoabă, nici boala nu o pierde. Dar podoaba trupului, şi timpul îndelungat o destramă, şi boala 
o cheltuie, şi multe altele. Iar cele ale sufletului sunt mai presus de toate acestea. Şi acea podoabă 
[a trupului] mai aduce şi invidie, şi aprinde, şi rivalitatea, însă aceasta [a sufletului] este curată de 
orice boală şi depărtată de orice slavă deşartă. Aşa şi cele din casă vor fi mai uşoare şi venirea 
[bărbatului] plăcutăB, când aurul nu este atârnat de trupul tău, nici nu-ţi înlănţuie mâinile, ci 
îngădui [să te preocupe doar] cele strict necesare, cum sunt de pildă, hrana slugilor, grija absolut 
trebuitoare [epimeleian anagkaian]14 de copii şi celelalte pricini necesare. 

Iar dacă nu sunt acestea, ci stau acelea [cele trupeşti] înaintea privirii [soţului], şi inima [lui] este 
strâmtorată, care este câştigul şi ce fel de folos este? Căci, când aceea [inima] este întristată, nu 
lasă să fie văzută minunăţia acesteia [a frumuseţii trupeşti]. Căci ştiţi, ştiţi că, şi dacă ar vedea 
cineva cea mai frumoasă femeie dintre toate, nu poate să-şi desfateze sufletul îndurerat. Căci 
ceea ce ar desfăta trebuie mai întâi să bucure şi să veselească. Şi tot aurul adunat spre 
împodobirea trupului femeiesc, când este strâmtorare în casă, nu aduce nici o desfătare soţului. 

Aşadar, dacă vrem să plăcem bărbaţilor, să-i ţinem într-o stare de plăcere. Şi îi ţinem într-o stare 
de plăcere, dacă îndepărtăm împodobirea şi înfrumuseţărileb. Căci toate acestea par că au o 
oarecare desfătare în vremea nunţii, dar mai pe urmă, cu vremea, se veştejesc. Căci dacă de cerul 
care este aşa de frumos şi de soarele care este aşa de strălucitor - decât care nici un trup nu este 
aşa [de frumos] - nu ne minunăm la fel, din pricina obişnuinţei [cu ele], cum ne vom minuna de 
un trup înfrumuseţat? 

Acestea le spun pentru că vreau ca voi să vă împodobiţi cu podoaba cea sănătoasă pe care a 
poruncit-o Pavel: „Nu cu aur sau mărgăritare sau cu haine scumpe, ci cu ceea ce se cuvine 

femeilor care au făgăduit să vieţuiască în cinstire de Dumnezeu, prin fapte bune" (I Timotei 2, 9- 
10). 

- Dar [dacă] vrea să placă celor din afară şi să fie lăudată de eil6? 

- Aceasta, mai ales, nu este o dorinţă a unei femei cu întreagă înţelepciune. Dar, dacă vrea, şi pe 
aceştia îi va avea doritori aprinşi şi lăudători ai întregii ei înţelepciuni. Căci pe aceea [cu trupul 
împodobit] nici un [bărbat] care este blând şi măsurat nu o va lăuda, ci numai desfrânaţii şi 
poftitorii de cele trupeştil7. Ba, mai degrabă, nici aceştia nu o vor lăuda, ci o vor şi vorbi de rău, 
fiindu-le întraripate privirile de desfrâul faţă de femeie. Dar pe aceasta [cu sufletul împodobit] şi 
aceia, şi aceştia, şi toţi o vor încuviinţa, fiindcă nu primesc nici un rău de la ea, ci învăţătură de 
filosofic Şi multă va fi lauda ei din partea oamenilor, şi multă plata din partea lui Dumnezeu. 

Aşadar, acestei podoabe să-i râvnim, ca şi aici fără de frică să vieţuim şi de bunătăţile viitoare să 
avem parte. De care fie ca noi toţi să ne împărtăşim cu harul şi cu iubirea de oameni a Domnului 
nostru lisus Hristos, Căruia !ie-I slava în vecii vecilor. Amin. 

1 Extras din Omilia a LXl-a a Comentariului la Sfânta Evanghelie după Ioan. 

2 La romani avem termenul forum, la greci agora. Era locul central al unei cetăţi, unde era 
concentrată viaţa publică a acesteia. Corespunde aproximativ centrului unui oraş de azi. Un alt 
termen cu care ar putea fi tradus ar fi „piaţă" (nu în înţelesul comercial de loc unde vin ţăranii 
sau comercianţii să-şi desfacă produsele, ci în sensul în care e folosi în expresii de genul „Piaţa 
Romană", „Piaţa San Marco" etc, adică de loc central). 

3 Avem de a face cu o societate în care bărbaţii erau cei care se ocupau cu afacerii publice, iar 
femeile cu treburile gospodăriei. Femeia este centrul de greutate al unui cămin. De pacea ei 
lăuntrică atârnă mersul bun al familiei. Ea trebuie să fie ca o sugativă care absoarbe neregulile 
celorlalţi, pentru ca apoi să le topească în adâncul rugăciunii şi dragostea sa jertfe lnică. Astăzi, de 
cele mai multe ori, femeia este incisivă, prea cutezătoare, şi asta se vede în starea generală a 
familiilor. Soţia, ca şi soţul, aleargă după bine şi confort. Amândoi sunt ca două pietre, şi când se 
ciocnesc ies scântei. 

4 Neamestecat, neplămădit, necontaminat cu problemele lumeşti. 

5 Filosofîa este modul creştin de vieţuire. „Cealaltă fîlosofie" desemnează celelalte îndeletniciri 
virtuoase ale unui creştin adevărat: post, trezvie, milostenie, blândeţe etc. Femeia casnică a 
zilelor noastre este educată să ia aminte la telenovele, ştiri, reviste, discuţii la „o cară şi o ţigară", 
bârfe, coafor, modă etc. 

6 Duhul familiei creştine ar trebui să fie înlăuntru ca al unei chilii pustniceşti. Acest lucru ar 
putea speria pe mulţi, dar cine a intrat vreodată în chilia unui pustnic a simţit pacea adâncă de 
acolo, intimitatea, căldura chiliei. Acea pace covârşeşte sărăcia din jur, încât omul nu mai este 
deranjat de simplitatea locuinţei. Acea pace şi căldură - rod al unei vieţi de adâncă smerenie şi 
rugăciune - trebuie să locuiască în toate familiile. Mănăstirea Sludion, pe vremea Sf Teodor, 
avea 1000 de călugări şi era pace şi linişte şi trăire evanghelică. Dacă 1000 de oameni puteau 

vieţui în pace, oare este greu să facă acest lucru 4-5 persoane? Aşa trăiau şi creştinii din 
Ierusalim pe vremea apostolilor: cu femei, copii etc, şi erau câteva mii. 

7 De pildă, în biserică sau după vreo trebuinţă oarecare ivită pe neaşteptate. 

8 Atunci puţini oameni aveau baie în casă. Existau băi publice unde se spălau, în general, 
cetăţeni. 

9 Aceasta este o capacitate firească a femeii. Dar ea o poate întrebuinţa şi pentru a obţine ceva de 
la bărbat, nu pentru folosul lui. 

lOSoţia care îl sfătuieşte. 

HPodoabele sufletului. 

12 Se satură şi bărbatul de ea, oricât ar fi de atrăgătoare. Schimbarea hainelor şi a modei, a 
cosmeticii şi a obiceiurilor arată tocmai inconsistenţa relaţiilor dintre bărbat şi femeie. Fiecare se 
leagă, nu de adâncul celuilalt, care este inepuizabil, ci de accesoriile care pun în valoare trupul. 
Legarea de aceste lucruri trecătoare dovedeşte inconsisţa relaţiilor. Cu totul altceva este când cei 
doi se folosesc totuşi de cele trupeşti, dar pentru a adânci unirea lăuntrică. 

13 Vin acasă spre uşurare sufletească, cu bucurie, nu ca să se încarce cu alte necazuri pe lângă 
cele avute peste zi, la muncă. 

14 E vorba deci de grija absolut necesară pentru ei, nu de a le face mofturile şi poftele. 

15 Adică las trupul natural, ca mediul cel mai potrivit de manifestare a lăuntrului. Prin creaţie 
există o conformitate a trupului şi a sufletului; şi sufletul se manifestă cel mai bine prin trupul 
propriu. 

16 E vorba de femeia care vroia să fie plăcută în afara Bisericii, adică păgânilor. Azi, la fel, vrem 
să plăcem lumii şi modei decât lui Iisus Hristos. 

17 Cel ce admiră pătimaş o femeie arată desfrâul din sine. 

Despre modul de a depăşi piedicile de familie 



(Migne, P. G. 62, 660-662) 

- Şi cum este cu putinţă să fie atras harul [charis]? 

- Făcând cele plăcute lui Dumnezeu şi supunându-ne Lui întru toate. Oare nu şi în casele mari 
vedem că acelea dintre slugi au trecere [charis] care nu se îngrijesc de ale lor, ci, cu tot sufletul şi 
sârguinţa, de cele ale stăpânilor? Şi le rânduiesc bine pe toate nu numai fiindcă sunt nevoiţi aşa 
din pricina stăpânirii [sub care se află], ci şi din râvnă şi din iubire. 

Când pururea ei se află în ochii lor [ai stăpânilor]2, când petrec în casă, când nu fac nimic pentru 
ei înşişi, când nu se îngrijesc de ale lor, oare nu au atunci mai degrabă în locul [câştigurilor] lor 
cele ale stăpânilor lor3? Căci cel ce a făcut cele ale stăpânului nu a făcut cele ale unui stăpân 
[oarecare], ci cele ale stăpânului său. Asemenea stăpânului porunceşte în cele ale stăpânului. 
Asemenea aceluia le deţine [pe toate]. Şi multe dintre slugi mai degrabă se tem de el; şi ce zice el 
[sluga], aceasta zice şi acela [stăpânul]. Şi toţi duşmanii lui au frică de el. 

Iar dacă cel ce dispreţuieşte în cele lumeşti cele ale sale şi alege [să facă] cele ale stăpânului, nu a 
dispreţuit de fapt cele ale sale, ci mai degrabă are parte de şi mai mari bunătăţi, cu mult mai mult 
în cele duhovniceşti. Dispreţuieşte ale tale şi ai luat cele ale lui Dumnezeu. Chiar El însuşi vrea 
aceasta. Dispreţuieşte pământul şi răpeşte împărăţia cerurilor. Acolo să petreci, nu aici. De acolo 
vei fi înfricoşător, nu de aici. De acolo vei fi înfricoşător nu numai oamenilor, ci şi dracilor; şi 
însuşi diavolului4 îi vei fi înfricoşător. Dar de pe urma lucrurilor de aici vei fi şi acelora 
[diavolilor] uşor de dispreţuit, şi adesea şi oamenilor. Şi cu câte te vei îmbogăţi, în cele ale 
robilor te vei îmbogăţi. 

Iar dacă treci cu vederea pe acestea vei fi strălucit în casa împărătească. Aşa erau apostolii: 
dispreţuiau casa robilor şi lucrurile de aici. Şi ia aminte cum porunceau în cele ale Stăpânului! 
Cutare a fost scăpat de boală, altul de draci. Leagă aceea şi dezleagă aceasta. Pe pământ s-a 
petrecut aceasta, dar ca şi cum ar fi fost în ceruri poruncit. „Câte veţi lega", zice, „pe pământ, vor 
fi legate în cer" (Matei 18,18). Şi mai mare stăpânire le-a dat decât a Sa. 

Iar că nu am minţit, ascultă ce zice El însuşi: „Cel ce crede în Mine va face, mai mari decât fac 

Eu" (cf. Ioan 14, 12)5. Cum aşa? Pentru că şi aşa la Stăpân trece cinstea. Fiindcă şi în treburile 
noastre, când sluga poate [face] lucruri mari, mai mult este admirat stăpânul. Căci dacă sluga este 
în stare de atâtea, cu cât mai mult cel ce-1 stăpâneşte? Iar dacă cineva, lăsând slujirea stăpânului, 
se îngrijeşte de femeia lui şi de copil şi de slugă, şi vrea să se îmbogăţească şi să-şi strângă, fie 
furând, fie vătămând cele ale stăpânului, degrabă se pierde şi pe sine împreună cu lucrurile [sale]. 
De aceea, având aceste exemple, vă rog, să nu ne îngrijim de cele ale noastre, ca să ne îngrijim 
de noi înşine6. Să le dispreţuim tocmai ca să le dobândim! Dacă noi le dispreţuim, El însuşi Se 
va îngriji de ele. Dacă noi ne îngrijim de ele, Dumnezeu le va dispreţui, în cele ale lui Dumnezeu 
să ne ostenim, nu în ale noastre; ba, mai degrabă, în ale noastre. Căci ale Lui sunt ale noastre. Nu 
mă refer la cer, nu mă refer la pământ, nu mă refer la cele din lume, căci acestea sunt nevrednice 
de El. Acestea nu sunt doar ale noastre, ci şi ale necredincioşilor. Dar la care mă refer eu? La 
slavă, la împărăţie. Acestea sunt şi ale Lui şi ale noastre, din pricina Lui7. 

-Cum? 

- „Dacă murim împreună cu El", zice, „vom şi trăi împreună cu El. Dacă răbdăm, vom şi 
împăraţi împreună" (II Timotei 2, 11-12). împreună moştenitori ne-am făcut şi fraţi ne numim. 
Pentru ce ne pornim în jos, de vreme ce El ne trage sus la Sine? Până când suntem sărmani, până 
când săraci? Cerul ne stă înainte şi noi ne învârtim pe pământ? împărăţia cerurilor ne e pusă în 
faţă şi noi alegem sărăcia de aici? Viaţa fără de moarte [ne e dată] şi noi ne cheltuim pentru 
lemne şi pietre şi ţarini? 

Fii bogat! Asta vreau şi eu! Fii lacom şi răpeşte! Aici [în cele duhovniceşti] asta nu-i ruşine. 

Aici a nu fi lacom este vinovăţie, aici a nu răpi este osândă. Ce înseamnă asta? „împărăţia 
cerurilor", zice, „se ia cu sila şi cei ce se silesc o răpesc" (Matei 11, 12). Fii silitor acolo! Fii 
răpitor! Nu micşora ceea ce este răpit! Că nici virtutea nu se împarte, nici dreapta cinstire, şi 
împărăţia cerurilor nu se micşorează. 

Atunci sporeşte virtutea, când răpeşti. Atunci se micşorează cele trupeşti, când răpeşti. Şi e 
lămurit [că e vorba de a răpi] de acolo [din cele duhovniceşti]. Să fie în oraş mii de bărbaţi. Dacă 
toţi aceştia vor răpi virtutea şi dreptatea, au înmulţit-o [de fapt]. Pentru că prin mii [de fapte 
bune] devin drepţi. 8 Iar dacă nu o răpesc, o împuţinează, căci nu se poate arăta nicidecum 
[dreptatea]. Vezi că prin faptul de a răpi [cele duhovniceşti] mai degrabă se înmulţesc bunătăţile? 
Iar dacă se răpesc acestea [cele trupeşti], mai degrabă se micşorează? 

Aşadar, să nu şedem în sărăcie, ci să alegem bogăţia. Bogăţia lui Dumnezeu este ca să fie mulţi 
care să se bucure de împărăţie. „Cel Ce îmbogăţeşte pe toţi", zice, „pe toţi cei ce-L cheamă pe 
El" (Romani 10, 12). Sporeşte averea Lui! Şi o vei spori dacă răpeşti, dacă te lăcomeşti, dacă 
sileşti. Cu adevărat este nevoie de silire. 

- Cum aşa? 

- Fiindcă mulţi sunt cei ce ne opresc: femeile, copiii, grijile, treburile lumeşti, împreună cu 
acestea dracii şi însuşi diavolul, conducătorul dracilor. Aşadar, e trebuinţă de silire, e trebuinţă de 
răbdare. Cel ce se sileşte este în chinuri. 

-Cum? 

- Pe toate le rabdă şi stă [tare] în faţa nevoilor. 
-Cum? 

- Se apucă de cele aproape cu neputinţă. Deci, dacă aşa sunt cei ce se silesc, iar noi nici de cele 
ce ne stau în putere nu ne apucăm, când vom avea parte de ele? Când ne vom bucura de cele 
râvnite? „Cei ce se silesc", zice, „răpesc împărăţia cerurilor". E trebuinţă de silire şi de răpire. 
Căci nu ne este pur şi simplu pusă înainte [împărăţia], nici de-a gata. Cel ce răpeşte este 
întotdeauna treaz, deşteptat, se frământă şi se grijeşte ca să facă la vremea potrivită răpirea. Nu 
vedeţi în războaie că cel ce vrea să răpească priveghează toată noaptea? Toată noaptea stă 
înarmat. 

Deci, dacă cei ce răpesc cele lumeşti, şi noaptea priveghează şi sunt înarmaţi, cum, dacă vrem să 
răpim cele duhovniceşti, care au trebuinţă de mai mare râvnă decât acestea, noi dormim şi 
sforăim şi ziua, şi pururea petrecem neînarmaţi şi goi? Căci cel ce petrece în păcate este 
neînarmat şi gol, după cum cel ce petrece întru dreptate este înarmat. Dar noi nu ne îngrădim cu 
milostenia, nu ne gătim candele aprinse, nu ne înconjurăm cu arme duhovniceşti, nu ne învăţăm 
calea care duce acolo, nu suntem treji, nu suntem deşteptaţi. De aceea nu putem răpi nimic. 

Dacă cineva ar vrea să atace împărăţia [cea lumească], nu s-ar da pe sine mai înainte la mii de 
morţi? Nu se va îngrădi, nu va cugeta la pregătirea războiului, nu va face toate pentru [reuşita] 

aceasta şi abia atunci va porni la atac? însă noi nu aşa, ci dormind, vrem să răpim. Şi de aceea ne 
şi întoarcem cu mâinile goale. 

Nu vezi pe cei ce răpesc cum fug, cum aleargă, cum taie toate [ce le stau în cale]? E trebuinţă de 
alergare. Că îndată aleargă mai înainte de tine diavolul şi porunceşte celor din faţa ta să te ţină9. 
Dar dacă eşti tare, dacă eşti treaz, pe unul l-ai lovit cu piciorul, pe altul l-ai împins, şi ai scăpat 
de toţi ca o pasăre. Iar dacă ai plecat de aici, dacă ai traversat forul şi multa tulburare -care este 
viaţa aceasta - vei merge la cele mai înalte decât acestea, adică la veacul viitor. 
[Acolo e] ca în pustie: nu este nici o tulburare, nici cineva care să îngreuieze, nici cineva care să 
ne ţină. Ai răpit? După răpire e trebuinţă de puţină încordare ca să nu ne fie pierdut ceea ce fost 
luat [de către noi]. Dacă alergăm, dacă nu ne uităm la nimic din cele ce stau înaintea ochilor 
[noştri], dacă nu ne grijim de nimic altceva, ci scăpăm de cei ce ne împiedică, vom putea să 
ţinem în siguranţă cele răpite. 

Ai răpit întreaga înţelepciune? Nu sta! Fugi! Du- te departe de diavol! Dacă vede că nu te poate 
prinde, nu te va mai urmări. Aşa şi noi, dacă îi pierdem din privire pe cei ce au răpit ceva, 
renunţând şi noi, nu mai alergăm şi nu mai poruncim altora să-i ţină, ci îi lăsăm să se ducă. Aşa şi 
tu, aleargă tare la început. Când vei fi departe de diavol, nu te va mai putea prinde, ci vei fi în 
siguranţă, bucurându-te fără frică de bunătăţile cele negrăite. De care fie ca noi toţi să avem parte 
întru Hristos lisus Domnul nostru cu care Tatălui şi Duhului Sfânt slavă, putere, cinste şi 
închinăciune acum şi pururea şi în vecii vecilor. Amin. 

1 Extras din Omilia a IX-a a Comentariului la epistola a doua către Timotei. 

2 Adică fac totul ca si cum ar fi tot timpul prezent stăpânul lor lângă ei. 

3 Dacă s-ar îngriji doar de ale lor, ar avea puţin, dar pentru că uită de treburile lor, stăpânul, 
văzând credincioşia lor, îi face părtaşi darurilor cuvenite stăpânilor. 

4 Diavolul este căpetenia, iar dracii sunt îngerii căzuţi, aflaţi sub stăpânirea lui. 

5 Este uluitoare şi necercetată smerenia Domnului nostru. El, fiind Dumnezeu şi Stăpân, dă 
robilor Săi, desigur tot prin puterea Sa, putere mai mare decât a Sa. Mai exact, lasă ca în ei să se 
manifeste mai mult puterea Sa decât în Sine. Caută ca ei, robii, să fie slăviţi mai mult decât El, 
Stăpânul. Şi deşi El Se slăveşte de fapt prin ei, totuşi slava le-o atribuie lor. 

6„Ale noastre" sunt cele care nu ţin de fiinţa noastră, ci sunt adăugate fiinţei: bani, averi, 
cunoştinţe, poziţie socială, frumuseţe etc. Prin ele lucrează persoana noastră, se dezvoltă, se 
deschide spre ceilalţi, dar nu ele sunt scop şi roadă. 

7 Asta nu înseamnă că lumea sau cerul sau pământul nu sunt ale Lui, căci El le-a făcut, ci sfântul 
vorbeşte de finalitate. Nu creaţia este finalitatea, scopul omului, ci împărăţia veşnică în care va fi 
înglobată şi creaţia şi vederea slavei veşnice. Tot efortul celor necredincioşi, oricât ar fi de 
inteligenţi şi înzestraţi, are ca finalitate lumea aceasta. Chiar şi cele mai nobile idealuri, fără 
Hristos, sunt asemenea pietrelor aruncate în sus care tot pe pământ cad, în cele din urmă. 

8 Devenind drepţi, se înmulţeşte şi dreptatea. 

9 Cele din faţa noastră sunt lucrurile lumii de care suntem legaţi. La început, diavolul se 
foloseşte de ele pentru a ne împiedica în calea duhovnicească. 

Către cei ce lasă Biserica şi se întinează la hipodrom şi teatru 

A celui între sfinţi părintele nostru Ioan Gură de Aur 
arhiepiscopul Constantinopolului, omilia către cei ce 
lasă Biserica şi se întinează la hipodrom şi teatru 

(Migne, RG. 56, 263-270) 

1 . Sunt de răbdat acestea? Sunt de suferit acestea? Căci către voi, împotriva voastră vreau să mă 
pornesc. Aşa a făcut şi Dumnezeu cu evreii, căci pornindu-Se împotriva lor a zis: „Poporul Meu 
ce ţi-am făcut Eu ţie şi cu ce te-am întristat s-au cu ce te-am asuprit? Răspunde-mi!" (Miheia 6, 
3). Şi iarăşi: „Ce greşeală au găsit părinţii voştri în Mine?" (Ieremia 2, 5). Pe Acesta îl voi urma 
şi eu şi voi spune iarăşi către voi: „Sunt de răbdat acestea? Sunt de suferit acestea?" 

După îndelungate revărsări de cuvinte şi atâta învăţătură, unii, lăsându-ne pe noi, s-au întinat prin 
privirea întrecerii cailor. Şi atât s-au aprins încât au umplut tot oraşul de ţipăt şi strigăt neorânduit 
care aduce mult râset, ba, mai degrabă, jale. Aşadar, eu, şezând acasă şi auzind glasul ţipător, am 
pătimit mai cumplit decât cei bătuţi de furtuni. Căci după cum aceia, în timp ce valurile sfarmă 
pereţii corăbiei primejduindu-se, se tem că [le-a sosit] vremea de pe urmă, aşa şi pe mine acele 
ţipete cumplite m-au sfărâmat şi m-au aruncat la pământ şi am fost acoperit [de ele]. Şi asemenea 
lucruri le fac pe de-o parte cei necuviincioşi din tribune şi, pe de altă parte, în mijlocul forului, 
cei ce ţin frâiele şi care strigă lucruri mai cumplite decât aceia. 

Şi ce vom zice? Sau cum ne vom apăra, dacă un străin, venind de undeva, ne-ar învinovăţi şi ne- 
ar spune: acestea înseamnă oraşul apostolilor? Acestea înseamnă [cetatea] care a primit un 
asemenea vestitor al celor dumnezeieşti? Acestea înseamnă poporul cel iubitor de Hristos, teatrul 
cel nemeşteşugit şi duhovnicesc? Nu v-aţi ruşinat nici măcar de ziua aceasta în tare s-au săvârşit 
simbolurile [ta symbola] mântuirii neamului nostru [S f Liturghie]. 

Ci în zi de vineri, când Stăpânul S-a răstignit pentru lume şi s-a adus u astfel de jertfa şi raiul s-a 
deschis şi tâlharul s-a reîntors în vechea patrie şi s-a dezlegat blestemul şi s-a nimicit păcatul şi 
războiul îndelungat a încetat şi s-a lăsat împăcarea lui Dumnezeu cu oamenii şi toate şi-au 
schimbat mersul, în acea zi când ar fi trebuit să postim şi să slavoslovim şi să înălţăm rugăciuni 
de mulţumire pentru bunătăţile din lume Celui Ce a făcut acestea, atunci tu, lăsând biserica şi 
jertfa duhovnicească, şi adunarea fraţilor, şi cuviinţa postului, prins de diavol, te-ai dus la acel 
spectacol? 

Sunt de răbdat acestea? Sunt de suferit acestea? Căci nu voi înceta să zic acestea necontenit şi să 
mă mângâi în durerea mea cu aceasta: nu voi împiedica prin tăcere [asemenea lucruri], ci le voi 
scoate în mijloc şi le voi pune înaintea ochilor voştri. Cum vom putea să-L mai facem pe 
Dumnezeu milostiv? Cum vom împăca pe Cel mâniat? 

înainte cu trei zile o rafală de ploaie le-a nimicit pe toate, răpind, cum s-ar zice, de la gura 
lucrătorilor de pământ mâncarea şi plecând la pământ spicele coapte şi făcând să putrezească din 

pricina lăcomiei2 toate celelalte. Litanii şi rugăciuni [au fost atunci] şi toată cetatea ca o 
revărsare a alergat la locurile [unde erau înmormântaţi] apostolii şi am luat părtaşi [în rugăciune] 
pe Sfântul Petru şi pe Fericitul Andrei, perechea apostolilor, pe Pavel şi Timotei. După aceea, 
fiind dezlegată mânia3, traversând marea şi înfruntând valurile, am alergat la verhovnicii 
[apostolilor], la Petru, temelia credinţei, şi la Pavel, vasul alegerii, săvârşind adunare 
duhovnicească şi vestind luptele lor, trofeele şi biruinţele împotriva dracilor. Şi nefiind nici loviţi 
de frica celor întâmplate, nici învăţaţi de măreţia isprăvilor apostoleşti, aşa dintr-o dată, fiind 
la mijloc doar o singură zi, tu sari şi strigi şi treci cu vederea sufletul tău robit şi tras de 
patimi? 

Iar dacă vroiai să vezi alergarea celor necuvântătoare, pentru ce nu te-ai înjugat cu patimile cele 
necuvântătoare din tine, adică cu mânia şi cu pofta, şi nu ai pus asupra lor jugul filosofiei care 
este bun şi uşor, şi nu ai aşezat peste ele cugetul drept şi să fi ţintit către premiul chemării de sus, 
alergând nu de la necurăţie la necurăţie, ci de la pământ la cer? Căci acesta ar fi chipul alergării 
de cai care aduce împreună cu plăcerea şi mult folos. Dar tu, lăsând cele ce ţin de tine să fie cum 
s-o nimeri, şezi la hipodrom pentru biruinţele altora, cheltuindu-ţi atâta ziulică în zadar pentru un 
lucru rău. 

2. Sau nu ştiţi că precum noi încredinţăm slugilor noastre bani şi îi facem răspunzători de ei, 
cerându-le înapoi până la ultimul bănuţ, aşa şi Dumnezeu ne va cere socoteală pentru zilele 
vieţii noastre: cum am cheltuit fiecare zi? Aşadar, ce vom spune? Cum ne vom apăra cân ni se 
va cere socoteala acelei zile [pierdute]? 

Soarele a răsărit pentru tine şi luna a luminat noaptea şi mulţimi felurite de stele au strălucit. 
Au suflat vânturi pentru tine şi au curs râuri. Au odrăslit seminţe pentru tine şi răsaduri au 
fost date, şi mişcarea firii păzeşte rănduiala ei, şi ziua se arată, şi noaptea trece, şi toate aceste 
s-au făcut pentru tine. Iar tu, deşi îţi slujesc făpturile, plineşti pofta diavolului. Şi fiind 
răsplătit cu asemenea casă din partea lui Dumnezeu, mă refer la lumea aceasta, tu nu-I dai 
înapoi nici o plată. Şi nu a ajuns prima zi, ci şi a doua - când trebuia să încetezi puţin de la 
răutatea petrecută - iarăşi te-ai dus la teatru, alergând de la fum la foc şi aşezându-te în altă 
groapă mai cumplită4. 

Bătrânii au făcut de ruşine cărunteţea şi tinerii au zvârlit jos tinereţea şi părinţii i-au crescut pe 
copii ducându-i de la început, din vârsta lipsită de răutate, prin gropile răutăţii, încât nu ar 
păcătui cineva dacă i-ar numi pe unii ca aceştia ucigaşi de copii în loc de părinţi şi pierzători, 
prin răutate, ai sufletului odraslelor lor5. 

- Şi ce fel de răutate, ar zice careva? 

- De aceea mă şi îndurerez că, bolnav fiind, nu ştii că eşti bolnav ca să cercetezi un doctor. Eşti 
plin de adulter şi te aprinzi de iubire trupească [şi spui]: „Ce fel de răutate?" Sau nu ai auzit pe 
Hristos Care zice: „Cel ce se uită la femeie ca s-o poftească deja a făcut adulter cu ea?" (Matei 5, 
28) 

- Dar dacă nu o voi privi spre a o pofti, [spui tu]? 

- Şi cum vei putea să mă convingi? Căci cel care nu se înfrânează de la a privi, ci pune atâta 
sârguinţă pentru un astfel de lucru, cum va putea, după ce a privit, să rămână nepătat? Nu cumva 
e piatră trupul tău? Nu cumva e fier? Carne te înconjoară, carne omenească care se aprinde de 

poftă mai cumplit ca iarba. 

Dar ce zic de teatru? Dacă în for, adesea, întâlnim o femeie, ne tulburăm. Iar tu, şezând sus [în 
tribune], unde este atâta îndemnare spre necuviinţă, şi privind o desfrânată cu capul gol, intrând 
cu multă neruşinare [pe scenă), îmbrăcată cu haine aurite, făcând gesturi molatice şi dezlânate, 
cântând cântece desfrânate şi având mădulare unduioase şi rostind cuvinte de ruşine şi lăsând 
asemenea necuviinţe, pe care cel ce le priveşte, primindu-le în minte, se pleacă în jos de ruşine, 
tu îndrăzneşti, dar, să spui că nu pătimeşti nimic omenesc? 

Nu cumva e piatră trupul tău? Nu cumva e fier? Căci nu voi spune iarăşi aceleaşi lucruri. Nu 
cumva eşti tu mai filosof decât acei mari şi adevăraţi bărbaţi care au fost doborâţi dintr-o simplă 
privire? Nu ai auzit ce zice Solomon? „Va umbla cineva pe cărbuni de foc şi nu se va arde pe 
picioare'?" (Pilde 6, 28) Va da cineva foc în sân şi nu vor arde hainele? (cf. Pilde 6, 27) .Aşa e şi 
cel ce intră la femeie străină. Căci chiar dacă nu ai îmbrăţişat pe desfrânată, însă ai fost împreună 
cu ea prin poftă şi ai lucrat păcatul cu voia. 

Şi nu numai în vremea aceea [când priveşti], ci şi când se termină teatrul şi ea pleacă, imaginea 
[idolul] [to eidolon] aceleia zace în sufletul tău, asemenea şi vorbele, gesturile, privirile, mersul, 
modul ei de a gândi şi de a se purta [diakrisis kai rytmos], mădularele ei cele desfrânate, şi pleci 
[de acolo] după ce ai primit mii de răni. 

Nu de aici se răstoarnă familiile? 

Nu de aici se nimiceşte întreaga înţelepciune? 

Nu de aici se despart căsniciile? 

Nu de aici sunt lupte şi războaie? 

Nu de aici neplăceri care nu au sens? Pentru că fiind plin [în suflet] de aceasta [de desfrânata 
văzută] şi venind robit de ea, şi femeia ţi se pare mai neplăcută, şi copiii mai împovărători, şi 
slugile o greutate, şi familia de prisos, şi grijile obişnuite pentru orânduirea celor necesare par că 
sunt apăsătoare, şi fiecare merge acasă apăsat şi îngreuiat. 

3. Iar pricina este că nu se întoarce singur acasă, ci având-o pe desfrânată cu sine, desigur nu pe 
faţă - căci asta ar fi fost mai uşor, fiindcă degrabă ar fi alungat-o soţia -, ci [în minte] şi voinţă 
[gnome], aşezată în chip conştient [în om] şi aprinzând înăuntru cuptorul Babilonului, ba unul cu 
mult mai cumplit. Căci nu smoala şi butucii, ci cele spuse [mai înainte] sunt hrana focului6 şi 
toate se dau cu susul în jos. 

Şi după cum cei ce au friguri, dacă nu au nimic cu ce să-i învinovăţească pe cei ce le slujesc, din 
pricina răutăţii bolii sunt ţâfnoşi faţă de toţi, respingând mâncarea şi făcând rău doctorilor, şi 
pornindu-se asupra casnicilor, şi luptându-se contra celor ce le slujesc, aşa şi cei ce bolesc de 
această boală cumplită, se schimbă şi nu pot suferi dacă nu privesc pururea pe acea desfrânată. 

O, lucruri cumplite! Lupul şi leul şi celelalte sălbăticiuni, când sunt săgetate, fug de vânător, iar 
omul cel prea mintos, când e rănit, aleargă după ceea ce 1-a rănit ca să primească mai mult 

cumplita săgeată şi să se îndulcească cu rana lui. Cu adevărat asta este mai amar decât toate şi 
face boala de nevindecat. Căci cel ce nu urăşte rana şi nici nu vrea să scape de ea, cum va căuta 
doctor? 

De aceea mă îndurerez şi mă frâng, fiindcă primind atâta vătămare, [tot] acolo vă duceţi, şi 
pentru o mică plăcere răbdaţi o necontenită durere7. Căci şi mai înainte de gheenă şi pedeapsă, 
aici vi se va face cea mai aspră judecată. Sau nu este cea mai aspră pedeapsă, spune-mi, a hrăni o 
asemenea poftă şi a te aprinde neîncetat, şi a fi purtat pretutindeni de cuptorul iubirii nelalocul ei, 
şi a avea osânda conştiinţei? 

Cum păşeşti înaintea acelor uşi sfinte? 

Cum te atingi de masa cerească?8 Cum asculţi cuvântul despre întreaga înţelepciune, fiind tu plin 
de atâtea răni şi lovituri, şi având mintea robită patimi?9 Şi ce trebuie să mai spunem de 
celelalte? Din cele spuse acum de noi se poate vedea durerea cugetului [vostru]. Văd acum, 
printre cuvintele acestea, pe unii că-şi lovesc fruntea şi am multă bucurie pentru voi că sunteţi un 
popor aşa de simţitor. Şi cred că mulţi din cei care nu au păcătuit nicidecum fac acestea, 
îndurerându-se pentru rănile fraţilor lor. 

De aceea mă îndurerez şi plâng: că diavolul provoacă o asemenea durere. Dar dacă aţi vrea, 
degrabă am sfărâma intrarea lui. Cum şi în ce fel? Dacă îi vedem pe cei bolnavi sănătoşi. Dacă, 
întinzând mrejele învăţăturii, căutăm să-i cuprindem pe cei prinşi în capcană şi îi scoatem din 
chiar gâtlejul leului. 

Să nu-mi spui: „Puţini sunt cei pierduţi de turmă". Chiar dacă ar fi numai zece, nu este mică 
paguba. Chiar dacă ar fi cinci sau doi sau unu. Fiindcă şi păstorul acela pentru aceea a lăsat cele 
99 de oi, ca să fugă după una, şi nu s-a întors până iarăşi nu a adus-o înapoi şi nu a plinit numărul 
celor o sută prin revenirea celei rătăcite. Să nu spui că este una, ci gândeşte-te că este un sullcl 
pentru care s-au făcut toate cele văzute, pentru care sunt legile şi pedepsele, şi chinurile, şi miile 
de minuni, şi feluritele purtări de grijă ale lui Dumnezeu, pentru care nu a cruţat nici pe Unul- 
Născut. 

Gândeşte-te câtă cinste s-a dat chiar şi unuia singur şi nu dispreţul mântuirea lui, ci ducându-te 
întoarce-1 la noi şi înduplecă-1 să nu mai cadă în aceleaşi [rele] şi atunci vom avea apărare 
îndestulătoarelO. Iar dacă el nu va suferi nici după ce noi îl vom sfătui, nici după cei voi îl 
îndemnaţi, mă voi folosi mai departe de puterea [exusia] pe care Dumnezeu ne-a dat-o nu spre 
pierzanie, ci spre zidirell. 

4. De aceea vă spun mai dinainte şi strig cu glas luminat că dacă cineva, după acest îndemn şi 
învăţătură, se va mai întina de bună voie cu vătămarea nelegiuită a teatrelor nu îl voi primi 
înăuntrul bisericii, nu voi mai împărtăşi [Sfintele] Taine şi nu îl voi lăsa să se atingă de masa 
sfântăl2. Ci, precum.păstorii despart oile pline de râie de cele sănătoase ca să nu le dea şi 
celorlalte boala, aşa voi face şi eu. Căci dacă în Vechiul Testament celui lepros i se poruncea să 
şadă afară din tabără - şi chiar de ar fi fost împărat era scos afară împreună cu corona - cu mult 
mai mult noi, pe cel lepros la suflet îl scoatem afară din această sfântă tabără. Căci după cum la 
început ne-am folosit de îndemn şi sfătuire, aşa acum, după atâta îndemn şi învăţătură, trebuie 

neapărat să adăugăm şi tăierea. Căci deşi am doar un an de când am păşit în oraşul vostru, nu am 
încetat îndemnându-vă acestea adeseori şi necontenit. 

Aşadar, fiindcă unii au rămas în putreziciune, hai să adăugăm mai departe tăierea. Şi chiar dacă 
nu am sabie, însă am cuvânt mai ascuţit decât sabia. Şi chiar dacă nu am foc, dar am o învăţătură 
mai caldă decât focul şi care poate să ardă mai tare. Deci nu dispreţui hotărârea noastră. Căci 
chiar dacă suntem noi uşor de îmbunat şi milostivi, însă ni s-a încredinţat de la harul lui 
Dumnezeu o vrednicie care poate face acestea. 

Să fie, dar, scoşi afară unii ca aceştia, ca şi cei sănătoşi să devină mai sănătoşi şi cei bolnavi să se 
refacă de pe urma cumplitei boli. Şi dacă v-aţi înfricoşat auzind această hotărâre (căci văd pe toţi 
speriaţi şi smeriţi), să se schimbe şi atunci sunt dezlegate cele ce ţin de hotărâre. Căci după cum 
am primit puterea de a lega aşa şi a dezlega şi iarăşi a ne întoarce [la ceea ce era înainte]. Căci 
noi nu vrem să-i alungăm de la noi pe fraţii noştri, ci să alungăm ocara Bisericii. Fiindcă acum şi 
păgânii ne batjocoresc şi iudei râd când ne îngăduim pe noi înşine aşa de păcătoşi. Dar atunci 13 
şi aceia ne vor lăuda foarte şi vor admira Biserica, fiind ruşinaţi de legile noastre. 

Deci nimeni care rămâne în aceeaşi desfrânare să nu mai calce în biserică, ci şi de voi să fie 
certaţi şi comună să ne fie războireal4. „Că dacă cineva", zice, „nu se supune cuvântului nostru 
prin epistolă pe acesta, însemnaţi-1 şi nu vă mai amestecaţi cu el" (II Tesaloniceni 3, 14). Asta să 
faceţi. Nici de vorbă cu el nu staţi, nici în casă nu-1 primiţi, nici la masă cu el nu staţi, nici să nu 
aveţi ceva comun cu el: nici intrare, nici ieşire, nici chiar pe stradă. Şi aşa cu uşurinţă îi vom 
recâştiga. Şi precum gonacii nu le fugăresc pe fiarele greu de prins dintr-o singură parte, ci din 
toate le împing spre cursă, aşa şi noi să fugărim pe cei sălbăticiţi, şi degrabă îi vom împinge în 
plasa mântuirii: noi de aici, voi de acolo. 

Deci, pentru ca să se întâmple asta, luptaţi şi voi împreună cu noi şi mai mult îndureraţi-vă 
pentru legile lui Dumnezeu şi întoarceţi câte puţin pe aceşti bolnavi şi fraţi nelegiuiţi de la unele 
ca acestea ca să-i ţineţi neîncetat [spre voi]. Că nu osândă mică veţi avea dacă treceţi cu vederea 
o atât de mare pierzanie a lor, ci veţi avea cea mai mare pedeapsă. Căci dacă în casele oamenilor, 
dacă o slugă sustrage aur sau argint, nu numai el este pedepsit, ci şi cei care au ştiut şi nu au 
spus, cu mult mai mult în Biserică. Căci îţi va spune Dumnezeu: „Dacă ai văzut că se fura din 
casa Mea nu vas de argint sau aur, ci întreaga înţelepciune adunată, şi [ai văzut] pe cel care a 
primit cinstitul Trup şi s-a împărtăşit de o asemenea jertfa, ducându-se în ţara diavolului şi 
făcând asemenea fărădelegi, pentru ce ai tăcut? Cum ai suferit? Cum nu ai vestit preotului?". Şi 
[să ştiţi] că nu vă va cere socoteală mică. 

De aceea şi eu, deşi mă întristez, nu voi cruţa pe nici unul din cei mai îndărătnici. Căci cu mult 
mai bine este ca aici să fim întristaţi şi să scăpăm de judecata viitoare decât, dăruindu-vă [aici 
numai] cu vorbe, atunci să fiu pedepsit împreună cu voi. Căci nu ne este fără primejdie şi 
alunecare să tăcem unele ca acestea. Căci fiecare dintre voi va da socoteală numai pentru sine, eu 
însă voi da socoteală pentru mântuirea tuturor. 

De aceea nu voi înceta să tac şi să spun aceasta, chiar dacă trebuie să mă întristez, chiar dacă 
trebuie să mă arăt supărat, chiar dacă par înfricoşător, ca să pot să mă înfăţişez la acel înfricoşat 
scaun de judecată neavând pată sau întinăciune sau ceva din acestea. Şi fie ca, prin rugăciunile 

sfinţilor, şi cei deja stricaţi degrabă să se întoarcă şi cei ce au rămas nevătămaţi spre mai mare 
cuviinţă şi întreagă înţelepciune să înainteze, ca şi voi să vă mântuiţi şi noi să ne veselim şi 
Dumnezeu să fie slăvit acum şi pururea şi în nesfârşiţii veci ai vecilor. Amin. 

1 In concret, este vorba despre publicul spectator şi despre sportivii care se întreceau în arenă. 
Ambele aceste tabere urlau şi ţipau , cum se intâmplă si ayi adesea. 

2 Recoltele care erau strânse de mai multă vreme în stocuri mari şi care nu au fost împărţite la 
timp săracilor au fost distruse de ploile abundente. 

3 Pentru calamităţi se făceau privegheri cu litie. 

4 Dar azi, când omul nu se uită la TV doar două zile, ci zilnic - şi asta o viaţă întreagă, ce mai 
putem spune? 

5 Acelaşi este efectul calculatorului şi al televizorului. Desigur, nu TV-ul sau calculatorul în sine 
este de vină, ci modul în care acestea sunt folosite. 

6 Aceste imaginii vor fi şi hrana pentru focul iadului. 

7 Iadul şi raiul depind de voinţa omului. De aceea o patimă acceptată cu voia de om rămâne în el 
pentru veşnicie, căci el o primeşte în acest chip. Iar pocăinţa înseamnă desfacerea minţii şi a 
voinţei de acel idol al patimii întipărit în inima omului. 

8 E vorba de venirea oamenilor spre a se împărtăşi cu Sfintele Taine înaintea sfântului altar. 

9 In mod similar, cei care azi se uită la TV la programe desfrânate şi la manifestări sportive ar 
trebui opriţi de la împărtăşanie, dacă nu se pocăiesc, cum făcea şi Sfântul Ioan cu cei ce mergeau 
la teatre şi hipodrom. 

10 In sensul că Dumnezeu nu ne va mai socoti vinovaţi de nepurtare de grijă faţă de aproapele. 

1 1 Puterea de a lega şi dezlega. Dacă omul nu se îndrepta, era oprit de la Sfânta împărtăşanie. 

12 altă formulare care înseamnă acelaşi lucru: oprirea de la Sfânta împărtăşanie. 

13 Dacă nu îngădui păcatul în Biserică. 

14 Nu doar preotul trebuie să îndrepte, ci şi credincioşii 

Despre iubirea trupurilor 

(Migne, P G. 61,448-454) 

Ce înseamnă: „slava Domnului ca prin oglindă privind, în acelaşi chip ne prefacem"(II Corinteni 
3, 18)? Acest lucru se arăta mai limpede când lucrau harismele minunilor şi semnelor. Dar nici 
acum nu este greu să vadă acest fapt cel ce are ochii credinţei. Căci atunci când ne botezăm, 
sufletul nostru luminează mai tare şi decât soarele, fiind curăţit de Duhul. 

Şi nu numai noi ne uităm la slava lui Dumnezeu, ci şi de acolo primim oarecare strălucire. Şi 
după cum o suprafaţă argintată şi curată, dacă este pusă către razele soarelui, şi ea va emite raze, 
nu singură, din firea ei, ci pentru că există strălucirea solară, aşa se întâmplă şi cu sufletul curăţit 
-care de altfel devine mai luminos decât argintul; şi el primeşte rază din slava Duhului şi apoi o 
reflectă. De aceea şi zice: „privind ca prin oglindă, ne prefacem în acelaşi chip de la slavă", e 
vorba de cea a Duhului, „spre slavă", adică a noastră, şi care devine în chip firesc cum e aceea de 
la Duhul Domnului. Ia aminte cum şi aici îl numeşte pe Duhul Domn. 

Dar şi de altundeva este cu putinţă a se vedea domnia Lui. „Slujind ei Domnului şi postind, a zis 
Duhul: Osebiţi-Mi pe Pavel şi Barnaba" (Faptele Apostolilor 13, 2). De aceea a zis [Scriptura] 
„slujind ei Domnului" şi „osebiţi-Mi", ca să arate că [Fiul şi Duhul] sunt de aceeaşi cinste. Şi 
iarăşi zice Hristos: „Robul nu ştie ce face stăpânul lui" (loan 15, 15). Dar Duhul, după cum omul 
ştie cele ale sale, ştie cele ale lui Dumnezeu şi nicidecum nu este învăţat [de cineva]. 

Chipul nu rămâne [la nesfârşit]2. Iar a lucra după cum vrea, arată libera determinare şi stăpânia 
Lui. Acesta [Duhul] ne preschimbă. Acesta nu ne lasă să ne potrivim veacului acestuia. Acesta 
este făcătorul unei astfel de zidiri3. Căci după cum zice: „zidiţi în Hristos Iisus" (Efeseni 2, 10), 
tot aşa zice: „inimă curată zideşte întru mine Dumnezeule şi Duh drept înnoieşte întru cele din 
lăuntru ale mele" (Psalmi 50, 12). 

Vrei să-ţi arăt acestea şi din lucrurile mai concrete ale apostolilor? Cugetă la Pavel ale cărui 
haine erau lucrătoare şi la Petru a cărui umbră era puternică. Şi nu ar fi lucrat atâtea [minuni] 
hainele şi umbrele lor şi nu ar fi fost înfricoşate prin strălucire, dacă nu ar fi avut pe ele chipul 
împăratului. Căci hainele împăratului sunt înfricoşate şi pentru tâlhari. 

Vrei să vezi că slava [aceasta] luminează şi prin trup? „Privind", zice, „la faţa lui Ştefan, au 
văzuta ca o faţă de înger" (Faptele Apostolilor 4,15). Dar nimic nu era acest lucru faţă de slava 
care fulgera dinlăuntrul lui4. Ceea ce Moise avea pe faţă, aceştia [creştinii] purtau pe suflet, ba a 
acestora era cu mult mai însemnată [decât a lui Moise]. Fiindcă a lui Moise era oarecum mai 
trupească5 [aisthetikos], pe când a acestora este netrupească6. Şi după cum corpurile care emană 
strălucire, răsfrângându-şi luminarea spre corpurile care pot reflecta lumina, le dau şi acelora din 
strălucirea lor, aşa se întâmplăşi cu cei credincioşi7. Şi de aceea cei care pătimesc aceasta lasă 
pământul şi visează8 cele din ceruri. 

Vai mie! Bine este acum să plâng cu amar căci, având parte de atâta cinste şi bun neam 
[eygheneia]9, nu cunoaştem cele ce le-am spus [ta legomena], din pricină că degrabă se pierd 
lucrurile [realităţile] [ta pragmata]10 şi ne aprindem către cele ale simţurilor. Căci această slavă 

negrăită şi înfricoşată rămâne în noi o zi sau două, iar mai apoi o stingem, aducând asupra ei 
vijelia treburilor lumeşti [tapragmata biotikajll, forţând [astfel] razele [slavei] să plece de la noi, 
prin desimea norilor [grijilor lumeşti]. Căci vijelie [şi furtună] sunt cele lumeşti [ta biotika], ba 
mai crâncene decât furtuna. Căci nu ger se naşte de aici, nici ploaie, nici noroi nu se face sau 
bălţi, ci lucruri mai cumplite decât acestea care alcătuiesc gheena şi răutăţile gheeneil2. 

Şi precum, când e ger aspru, toate mădularele sunt înţepenite şi moarte, aşa şi în iarna şi furtuna 
păcatelor, sufletul îngheaţă şi tremură, şi nu lucrează nimic din cele ale sale, înţepenit fiind de 
conştiinţă ca de către ger. Căci ceea ce este frigul pentru trup, aceea este viclenia conştiinţei 
pentru sufletl3. De aici vine şi laşitatea [şi frica, şi ticăloşia] [deilia]14. Căci nimic nu este mai 
laş [şi mai ticălos] decât cel care se pironeşte de lucrurile lumeşti. Unul ca acesta trăieşte viaţa lui 
Cainl5, tremurând în fiecare zi. 

Şi ce să vorbesc eu de morţi şi pagube, şi lupte, şi linguşiri, şi slugărnicii, când şi fără acestea el 
se teme de mii de schimbări? Chiar de gem cămările de aur, sufletul tot n-a scăpat de frica de 
sărăcie. Şi e firesc, căci el se aprinde pentru lucruri stricăcioase şi care uşor se răstoarnă. Şi chiar 
dacă el nu suferă nici una [din aceste] schimbări [de situaţie], văzând răsturnările de situaţii ce se 
petrec cu alţii, se pierde şi el. Şi multă este laşitatea şi ticăloşia lui, multă lipsa de bărbăţie. Căci 
nu numai în faţa primejdiilor este lipsit de curaj unul ca acesta, ci şi faţă de toate celelalte. Căci 
dacă vine asupra lui iubirea de bani, nu respinge atacul ca un bărbat liber, ci se comportă în toate 
ca un nebun după bani, robind iubirii de argint ca unei stăpâne cumplite. 

Iar dacă vede vreo fetişcană arătoasă [eymorfos], îndată se lasă robit şi o urmează ca un câine 
turbat, când ar trebui să facă tocmai pe dos. Când vezi o femeie frumoasă [oraia], nu te folosi de 
această situaţie 16 ca să îţi satisfaci pofta, ci caută cum să-ţi lepezi pofta. 

- Şi cum e cu putinţă acest lucru?, ar zice cineva, căci faptul de a o dori pătimaş [erao] nu ţine de 
mine 17. 

- Dar de cine ţine, spune-mi? 

- De vrăjmăşia diavolului. 

- Socoteşti ca diavolul este întru totul [vinovat] de acest sfat rău? Păi atunci luptă-te şi bate-te cu 
boala. 

-Dar nu pot, zice el. 

- Atunci hai să te învăţăm mai întâi că acest lucru se întâmplă din uşurătatea [şi delăsarea ta] 
[ratymia] şi că tu ai dat la început cale [paradox] diavolului. Iar dacă vrei, chiar şi acum, cu 
multă uşurinţă, poţi să-1 alungii 8. Ia spune-mi, adulterii fac adulter pentru că iubesc pătimaş 
[eras], sau pur şi simplu că îşi doresc să se primejduiască? 

- Este limpede că din pricina iubirii pătimaşe [eros]. 

- Prin urmare, sunt vrednici de iertare? 

- Nicidecum. 

- Şi de ce să nu fie? 

- Pentru că păcatul este al lor [şi nu altul e vinovat de el]. 

- Dar ce-mi împleteşti mie argumente, ar zice careva, eu ştiu bine 19 că vreau să alung patima, 
dar nu pot. Iar patima stă asupra mea şi mă apasă rău, şi mă chinuieşte cumplit. 

- Oare vrei [cu adevărat] omule să o alungi? Atunci de ce nu faci cele ce se cade să le facă cel ce 
alungă pe cineva? Tu păţeşti exact ce păţeşte unul care, având febră şi fiind pus în apă rece, zice: 
„La câte nu m-am gândit vrând să sting aprinderea mea şi tot nu pot? Ba mai mult îmi aprind 
flacăra20." Aşadar, ia să vedem, nu cumva faci tu de fapt cele ce te aprind mai tare, crezând că te 
gândeşti la acelea care ţi-ar stinge flacăra? 

- Nici vorbă, zice el. 

- Păi atunci, ia spune-mi, ce ai făcut tu vreodată ca să stingi patima? Ce este ceea ce sporeşte într- 
adevăr patima? 

Căci chiar dacă nu toţi suntem acuzaţi de aceste învinovăţiri (pentru că am găsi mai mulţi robiţi 
de pofta banilor decât de iubirea pătimaşă [ems] a trupurilor), însă leacul este comun tuturor, şi 
unora, şi altora21. Căci şi acea iubire [ems] [a banilor] este anormală, şi aceasta; însă aceasta [a 
trupurilor] este mai tăioasă şi mai ascuţită. Deci, când biruim pe cea mai mare, e limpede că o 
nimicim cu uşurinţă şi pe cea mai mică22. 

- Şi cum este mai tăioasă aceasta [a trupurilor], ar zice cineva, când nu toţi sunt robiţi de această 
răutate, ci mai mulţi sunt cei înnebuniţi după bani? 

- Fiindcă, mai întâi, această poftă [a trupurilor] pare că nu este primejdioasă, iar apoi, deoarece 
chiar dacă mai ascuţită este [pofta] trupurilor, însă mai repede se stinge decât cea a [banilor], hai, 
dar, să vă vorbim despre aceasta, adică de cea a trupurilor şi să vedem de unde sporeşte această 
răutate. Căci astfel vom şti dacă vina este a noastră, sau nu. Iar dacă este a noastră toate să le 
facem ca să fim biruitori, iar dacă nu este a noastră, pentru ce ne ostenim în zadar? Şi ce anume 
nu iertăm celor robiţi de [patima aceasta] şi de care îi şi învinovăţim? De unde se naşte această 
iubire pătimaşă [eros]? 

- Din frumuseţea [eymorfia] feţei, ar zice careva. Când [faţa] e frumoasă [kale] şi cu bună 
alcătuire [eyeides] răneşte [pe privitor]. 

- In zadar şi degeaba zici acestea23. Căci dacă de frumuseţe [eymorfia] ar ţine atrasul 
ibovnicilor, o astfel de fetişcană i-ar avea pe toţi [bărbaţii] ca ibovnici. Iar dacă nu-i are pe toţi, 
înseamnă că acest lucru nu ţine de fire, nici de frumuseţe, ci de neînfrânarea ochilor24. Când tu, 
privind-o cu iscodire25, o admiri şi o doreşti, ai primit săgeata. 

- Dar cine ar putea ca, văzând o femeie frumoasă [kale], să nu o laude?, ar spune cineva. Prin 
urmare, dacă nu ar porni de la libera noastră voinţă admiraţia faţă de una ca aceasta, rezultă că nu 
ar mai fi nici dorirea [pătimaşă | [eros] în noi26. 

- Ia aminte omule! Pentru ce le amesteci pe toate la un loc şi alergi în toate părţile şi nu vrei să 
vezi rădăcina răului27? Căci îi văd pe mulţi că admiră şi laudă [o astfel de femeie], dar nu o 
doresc [pătimaş] [erao]. 

- Şi cum e cu putinţă ca cei care admiră [o astfel de femeie] să n-o dorească [erao]? 

- Nu te tulbura, căci asta urmează să-ţi spun. Dar aşteaptă [puţin] şi ascultă pe Moise care a 
admirat pe fiul lui lacov şi a zis: „Şi era losif frumos [kalos] la înfăţişare şi oacheş [horaios] la 
faţă foarte" (Facerea 39,6). Aşadar, nu cumva s-o fi aprins de dorire [erao] cel ce a zis aceste 
[cuvinte]? 

- Nicidecum. Dar asta [s-a întâmplat] pentru că nu 1-a văzut pe cel lăudat.28 

- Insă şi faţă de lucrurile frumoase de care auzim suferim ceva asemănător, şi nu numai dacă le 
vedem. Dar, ca să nu ne certăm în aceste chestiuni, iată, David nu era oare chipeş [horaios] foarte 
şi cu ochii nespus de frumoşi? Şi [ştim cu toţii] că mai cu seamă aceasta este partea cea mai / 
tiranică a frumuseţii, anume cea a ochilor. Prin urmare, nu cumva 1-a dorit [erao] cineva? 

- Nicidecum. 

- Aşadar,(admiraţia nu este legată de dorirea [pătimaşă]. Căci mulţi au avut mame care au înflorit 
foarte tare prin frumuseţea [hora] trupului, şi oare le-au dorit pătimaş [erao] copiii lor? Să nu fie! 
Ci ei au admirat ceea ce au văzut29, dar nu au căzut în ruşinea poftei pătimaşe [eros]. 

- Păi da, dar asta nu e decât isprava firii. 

- A cărei firi, spune -mi? 

- A faptului că sunt mame, ar zice cineva. 

- Păi tu n-ai auzit că perşii, de nimic fiind siliţi, se împreunează cu mamele lor?; şi asta o fac nu 
unul sau doi, ci tot neamul lor. Şi în afară de acestea, şi din următorul fapt este limpede că boala 
asta nu vine din frumuseţea [hora] trupului, nici pur şi simplu din înfăţişarea plăcută şi 
armonioasă [eymorfîa], ci ea ţine de un suflet uşuratic şi nestatornic [rathymos hai planemene]3°: 
mulţi, adeseori, au trecut cu vederea mii de femei distinse [eyprepes]31 şi s-au dat pe sine celor 
mai de ruşine. De unde e limpede că pofta [pătimaşă] [eros] nu ţine de frumuseţe. Ba [adesea] 
cele urâte au pus mâna înaintea celor frumoase pe cei ce au căzut [în pofta]. 

- Aşadar, care e cauza? Căci dacă iubirea [trupurilor] [eros] nu ţine de frumuseţe [eymorfîa], de 
unde, atunci, îşi are începutul şi rădăcina?, zice careva. Oare de la vicleanul diavol? 

- Are şi de acolo, însă nu acest lucru îl cercetăm, ci căutăm să aflăm dacă nu cumva şi noi suntem 
pricina ei. Căci această rea sfâtuire nu ţine numai de aceia [de diavoli], ci împreună cu ei ţine şi 
de noi. Ba de noi în primul rând. Şi de nicăieri de altundeva nu se naşte această boală rea ca din 

obişnuinţă şi din cuvinte linguşitoare şi dulci, şi din pierderea timpului [lipsa de ocupaţie], şi din 
nelucrare, şi din aceea că nu avem nimic de făcut. 32 

Mare, mare de tot este tirania obişnuinţei. Atât de mare că instaurează sila în natură33. Iar dacă 
obişnuinţa o naşte, e limpede că tot ea o şi stinge. Mulţi care iubeau pătimaş [erao] au încetat 
când nu au mai văzut pe cei iubiţi. Acest lucru, pentru o scurtă perioadă, pare amar şi foarte 
neplăcut, dar în timp devine dulce şi, celor care doresc, le este cu putinţă să nu le mai revină 
patima. 

- Dar ce fac când, fără să fiu obişnuit, eu sunt robit de la prima privire? 

- Aici [pricina] este nelucrarea [trândăvia] trupului sau [vieţuirea] în desfătare şi confort, şi faptul 
că nu ne grijim de datoriile şi obligaţiile noastre, nici nu ne restrângem la lucrurile de neapărată 
trebuinţă34. Un pierde-vară care umblă hai-hui cade în toate relele, căci este ca un copil fugit de- 
acasă, şi oricine vrea robeşte un astfel de suflet. Obişnuinţa [etos] este cea care lucrează 
[energheo] în el. Iar dacă întrerupi lucrarea [energheia] în cele bune - pentru că fără lucrare nu 
poate exista -, neapărat va odrăsli pe cele rele. Iar pământul, când nu-1 semeni, nu stă să nu 
odrăslească, ci scoate ierburi la întâmplare. 

Tot aşa-i şi cu sufletul: când nu are de făcut ceva din cele absolut de trebuinţă - pentru că doreşte 
fără discuţie să lucreze ceva -, se va da pe sine faptelor rele. Şi precum ochiul nu încetează să 
vadă [ceva] - căci când nu îi sunt puse în faţă cele bune le va vedea pe cele rele -, aşa şi cugetul 
[loghismos], când se depărtează de cele absolut necesare, se întoarce către cele nefolositoare. Iar 
că cel dintâi atac al patimii îl poate respinge starea de lucrare şi grija [atentă), este limpede 
pentru toţi36. Aşadar, când vezi o femeie frumoasă şi simţi vreo împătimire faţă de ea, nu te mai 
uita la ea şi ai scăpat. 3 7 

- Şi cum voi putea să nu mă mai uit de vreme ce sunt tras de poftă? 18, zice careva. 

-Dă-te pe sineţi39 altor lucruri care să atragă sufletul: cărţilor, grijilor de neapărată trebuinţă, 
grijii de alţii, ajutorării celor nedreptăţiţi, rugăciunii, fîlosofării despre cele viitoare40. Cu unele 
ca acestea leagă-ţi pe de-a-ntregul sufletul. Făcând astfel, vei vindeca nu numai o rană proaspătă, 
ci şi pe cea înrădăcinată de multă vreme o vei curaţi cu uşurinţă. Căci dacă, după proverb, ocara 
şi defăimarea [hybris] 41 îl înduplecă pe cel îndrăgostit să se despartă de cel iubit42, cum nu vor 
fi cu mult mai puternice decât răul aceste „descântece" duhovniceşti43, numai să vrem să 
alungăm răutatea. Iar dacă noi pururea ne întreţinem [prosomileo] şi vieţuim [synanastrefometha] 
cu cele care ne rănesc cu asemenea săgeţi, şi vorbim şi auzim cele ale lor, hrănim boala.44 Cum 
vei fi în stare să stingi focul, dacă tu în fiecare zi aprinzi flacăra? 

Iar aceste [metode] care privesc obişnuinţa trebuie spuse celor tineri. Dar celor ajunşi la vârsta 
bărbăţiei şi care ştiu să filosofeze, mai mari decât toate aceste [metode] sunt frica de Dumnezeu 
şi pomenirea gheenei, şi dorirea după împărăţia cerurilor45. Căci îndestulătoare sunt acestea ca 
să stingă focul. 

Iar împreună cu acestea tu cugetă şi aceea, că [trupul] pe care îl priveşti nimic altceva nu este 
decât umori şi sânge, şi sucuri provenite din hrană putredă. 

- Dar strălucită este floarea feţei [acelei feMei], zice el. 

- Dar nimic nu este mai strălucit decât florile pământului, însă şi acestea putrezesc şi se veştejesc. 
Aşadar, nici în acest caz nu lua aminte la floarea [feţei], ci străbate mai înăuntru cu cugetul şi dă 
la o parte cu mintea pielea aceea frumoasă şi cercetează cele care sunt sub ea. Fiindcă şi trupul 
hidropicilor străluceşte luminat şi la suprafaţă nu are nici un cusur, însă pentru că suntem 
dezgustaţi de sucul care zace în ei şi pe care îl vedem prin cugetare, nu putem să-i iubim pe unii 
ca aceştia46. 

- Dar are ochi galeş şi ucigător, şi sprâncene bine arcuite, şi gene ca pana corbului, şi este blândă 
fetişcana, şi are privire liniştită. 

- Nimic nu sunt aceste lucruri decât nervuri şi vine, şi pieliţe, şi artere. Iar tu cugetă la ochiul 
acesta când este bolnav sau îmbătrâneşte, sau este veştejit de deznădejde, sau umflat de mânie. 
Cum îl vei primi atunci? Nu cumva vor pieri degrabă toate acestea, mai degrabă chiar decât au 
fost scrise? Dar tu, [când priveşti o femeie], de la această [frumuseţe] mută-ţi mintea la 
frumuseţea cea adevărată. 

- Dar eu nu văd frumuseţea sufletului, zice el. 

- Dacă vei vrea, o vei vedea. După cum ochilor, chiar dacă nu le văd, le este cu putinţă, cu 
ajutorul minţii, să admire frumuseţile care nu sunt în faţa lor, tot aşa este cu putinţă ca să vezi 
frumuseţea sufletului şi fără ochi. Nu ţi-ai zugrăvit vreodată din adâncul tău vreo formă frumoasă 
şi te-ai împătimit cumva faţă de felul cum era plăsmuită47? Intipăreşte-ţi iarăşi48 şi acum 
frumuseţea sufletului şi desfăteză-te cu ea. 

- Dar eu nu văd cele netrupeşti, zice el. 

- într-adevăr. Dar din cele trupeşti le vedem şi pe cele netrupeşti, mai mult cu mintea. Aşa îi 
admirăm pe îngeri şi pe arhangheli, deşi nu-i vedem. Tot aşa-i şi cu obiceiurile [virtuoase] ale 
vieţuirii noastre şi cu virtutea sufletului49. Dacă vezi un om blând şi cumpătat, mai mult admiri 
pe acesta decât faţa frumoasă a acelei [femei]. Dacă vezi pe unul ocărât şi suferind nedreptatea, 
te îndrăgosteşti de el şi-1 admiri, chiar dacă este bătrân. Astfel este frumuseţea [to kallos] 
sufletului: şi la bătrâneţe are mulţi ibovnici, şi niciodată nu se veştejeşte, ci înfloreşte necontenit. 

Aşadar, ca pe aceasta s-o dobândim să-i pândim [să-i vânăm] pe cei care o au şi să ne facem 
ibovnici ai acestora50. Căci astfel şi noi vom putea ca, primind această frumuseţe [eymorfia]51, 
să avem parte de bunătăţile cele veşnice, de care fie ca noi toţi să ne împărtăşim cu harul şi cu 
iubirea de oameni [a Domnului nostru Iisus Hristos. Amin.] 

1 Extras din Omilia a VH-a a Comentariului la Ep. a doua către Corinteni. 

2 Chipul reflectat în oglindă nu rămâne decât atâta timp cât modelul stă în faţa oglinzii. Odată ce 
modelul se depărtează, chipul nu rămâne imprimat în oglindă. Omul poate şti de la Dumnezeu 
doar atât cât îi arată Acesta şi cât timp îi arată, asta desigur dacă are suprafaţa sufletului curată şi 
strălucitoare. Dar chiar cu suprafaţa curată, dacă Dumnezeu Se ascunde, sufletul nu mai reflectă 

nimic. Duhul, în schimb, nu cunoaşte în felul acesta căci El nu este ca o oglindă în care să se 
reflecteze, căci El însuşi este Dumnezeu şi învăţător. 

3 Zidirea cea înnoită a omului în Hristos. 

4Slava care uneori apare în trupurile sfinţilor nu este ceva deosebit faţă de strălucirea care ??? 
în inima lor. Cea dintâi nu este decât „materializarea", concretizarea - dacă ne putem exprima 
astfel - celei din urmă. Creştin este cel care poartă în sine tot timpul strălucirea slavei 
dumnezeieşti, nu numai din când în când. 

5 Literal: „mai simţuală". 

6 Aceeaşi slavă necreată era şi pe faţa lui Moise ca şi în inimile sfinţilor după venirea lui Hristos. 
Atunci la ce se referă faptul că prima era „mai simţuală" iar ultima „netrupească", căci, de fapt, 
şi în cazul Sfântului Ştefan ea era la fel de vizibilă şi strălucitoare, deci simţuală, ca şi a lui 
Moise? Răspunsul îl lăsăm tot sfinţilor să-1 dea. Iată ce spune Sfântul Macarie Egipteanul în 
Omilia 32, paragraful 4: „Moise, îmbrăcat fiind în trup, n-a putut să intre în inimă şi să 
îndepărteze veşmintele cele murdare ale întunericului; numai Duhul (provenit) din Duhul (Sfânt) 
şi focul (provenit) din focul (divin) nimiceşte puterea întunericului viclean" (traducere preluată 
din voi. 34, colecţia PSB). Deci trupescul sau netrupescul slavei, adică gradul de interioritate 
unde se sălăşluise este dat de intrarea, sau nu, în inimă şi scoaterea din adâncul omului a 
duhurilor care au intrat de la Adam în noi. Acest lucru nu 1-a făcut decât Hristos. De aceea şi 
drepţii, oricât de virtuoşi păreau a fi, tot, în iad mergeau înainte de Hristos, căci nu reuşiseră de 
unii singuri să intre în adâncul inimii şi să izgonească de acolo puterea întunericului. Deci 
aceeaşi slavă dumnezeiască sălăşluise şi în Moise şi în Ştefan, dar în „locuri" diferite: una mai în 
exterior, căci în adâncul lui Moise era încă întunericul, iar una în adâncul inimii, pentru că inima 
Sfântului era curăţită prin botez. Dar în ambele cazuri slava se manifestă şi trupeşte. 

7 Duhul Sfânt este Cel Ce emană, iar credinciosul este cel ce se curăţă pentru a primi lumina. 

8 în sensul că se ocupă cu acelea, că inima lor este la acelea. Visul este locul unde ne refugiem 
de realitatea aceasta trecătoare şi apăsătoare. Cugetarea la cele cereşti ne desprinde de grijile 
lumeşti. 

9 Bunul neam îl primeşte creştinul la Botez, când se îmbracă cu Hristos. Atunci el se naşte din 
nou, de sus. 

10 Ta pragmata sunt realităţile despre care sfântul vorbeşte. Ta legomena sunt vorbele despre 
acele realităţi, în general, noi ne cunoaştem verbal învăţătura de credinţă şi subtilităţile teologice, 
dar, pentru că ne pornim spre cele trupeşti, nu putem avea experienţa realităţilor despre care 
vorbim- sau o avem de scurtă durată. în acest caz suntem asemenea lihniţilor de foame care, abia 
târându-se, discută aprins despre ipotetice banchete şi mese fastuoase. Trecem pe lângă 
experienţa celor pe care le cunoaştem la nivel intelectual, tocmai pentru că nu le luăm în serios. 
Pentru noi cele serioase tot ale trupului sunt. De pildă, cum putem să facem teologie sau să 
convertim pe alţii, când pururea noi căutăm binele şi confortul nostru pe lumea aceasta, pe când 
învăţătura pe care o propovăduim spune, din contră, să renunţăm la noi pentru ceilalţi. Un astfel 

de dezacord între ce spunem şi ce trăim ne face foarte asemănători diavolului, care în rai s-a 
folosit de creaţia lui Dumnezeu pentru succesul propriu, oferind o foarte fin deformată privire 
asupra realităţii faţă de cea corectă. 

1 1 Faptul că se vorbeşte de păstrarea oarecum ciclică - prin pierderi şi reveniri succesive - a 
acelei slave în suflet arată că ea se „împrospătează" periodic, „împrospătarea" se făcea la Sfânta 
Liturghie prin Sfânta împărtăşanie. Experienţa creştinului care se împărtăşeşte cu pregătirea 
cuvenită este prezenţa simţită a lucrării harului. Dacă omul vine cu mare căinţă, are experienţa 
strălucirii slavei. Dacă nu este pregătit suficient, dar totuşi pregătit, simte pace adâncă, potolirea 
mişcărilor gândurilor, putere de concentrare şi de a lucra poruncile lui Hristos, dragoste pentru 
toţi, puterea de a trece peste toate întristările lumeşti, puterea de a ierta pe vrăjmaşi, simţirea 
neputinţei proprii etc. Paleta de trăiri este variată ca intensitate, funcţie de pregătirea lăuntrică a 
omului şi de folosul pe care Duinnezeu ştie că-1 are. Cât timp pentru mine, cel împărtăşit, cea 
mai importanta realitate -de fapt singura realitate - este simţirea lui Dumnezeu şi făptuirea 
poruncilor Lui, harul rămâne şi mă luminează înăuntru şi mă ajută să sporesc în creşterea 
duhovnicească. Când din neatenţie sau din atacul unei patimi pe care nu o resping de bună voie - 
e de-ajuns pentru a se retrage harul chiar numai un gând rău, dacă nu mă pocăiesc imediat pentru 
el - pentru mine realitatea vieţii lumii acesteia devine mai importantă decât legătura cu Hristos, 
harul se retrage pentru că eu am ales să fiu cu lumea mai mult decât cu Dumnezeu. Retragerea nu 
este decât pecetluirea opţiunii mele. Dacă plâng şi mă căiesc şi mă îndrept, dorind iarăşi prezenţa 
harului, el revine, dacă nu, tulburarea mea se amplifică. Harul nu pleacă imediat, ci numai dacă 
noi îl forţăm să plece, dacă îl silim să ne părăsească prin faptul că nu vrem să ne pocăim, de 
gândul, vorba sau fapta rea. Realităţi [treburi] lumeşti nu sunt, prin urmare, activităţile în sine pe 
care le desfăşurăm în viaţă, ci învestirea lor cu o importanţă mai mare decât li se cuvine. Când 
noi, cu alegerea noastră liberă, le dăm o consistenţă mai mare decât au, harul ne părăseşte, în 
general, izbăvirea de legătura pătimaşă faţă de lumea aceasta nu se poate face decât prin lupta 
pentru dobândirea şi păstrarea harului. E nevoie de o vieţuire foarte atentă la cele mai fine 
mişcări ale minţii şi ale inimii. Această atenţie se dobândeşte în botez sau, în caz de cădere din 
har, prin pocăinţă. 

12 Chinurile iadului sunt date şi de faptul că omul nu mai are realităţile care alcătuiau pentru el 
viaţa sa, raţiunea lui de a exista. Când realităţile lumeşti sunt pentru noi consistenţa vieţii, lipsa 
lor provoacă o suferinţă chinuitoare (să ne gândim la suferinţa celor închişi în temniţă). Iadul este 
trăit de om de aici, şi anume, atunci când viaţa pentru el se reduce la o relaţie cu mai mult sau 
mai puţine obiecte - sau persoane transformate în obiecte - şi care îi susţin existenţa. Pentru un 
astfel de om obiectele sunt hypostasis-ul [ceea ce susţine] vieţii sale, şi nu Dumnezeu ca Ipostas. 
Lumea de azi a început deja să devină un iad.Relaţiile dintre oameni sunt contractuale, 
nicidecum relaţii de dăruire iubitoare şi jertfelnică. 

13 De aceea, primul pas în eliberarea de lume este conştientizarea şi spovedania serioasă a 
păcatelor. Această pocăinţă integrală atrage harul care eliberează şi încălzeşte, şi revigorează 
conştiinţa care a fost omorâtă prin pironirea de lucrurile lumii. Conştiinţa silei revigorată şi 
încălzită prin spovedanie şi lacrimi, dezmorţeşte încetul cu încetul toate mădularele sufletului, şi 
acesta devine în cele din urmă apt de a lucra cele proprii ale sale. Pocăinţa necontenită, de altfel, 
este semnul căldurii şi sănătăţii sufletului. 

14 Deilia este starea omului lipsit de orice demnitate, josnic, ticălos, parvenit, laş, fricos, egoist, 
care pururea îşi caută plăcerile şi confortul propriu, care se teme pentru vătămarea sa etc. Este 
omul care nu are măreţia de a se jertfi pentru ceilalţi şi pentru viaţa veşnică. 

15 A se observa în Cartea Facerii că urmaşii lui Cain sunt cei care au inventat civilizaţia şi 
distracţiile. 

16 Literal: „nu privi [skopeo] aceasta ca să-ţi bucuri pofta". Skopeo nu înseamnă simpla privire, 
ci privirea îndreptată cu un anumit scop spre ceva (de la aceeaşi rădăcină avem în greacă skopos 
şi în română şi latină „scop"), o privire cercetătoare, direcţională, calculată. Este o privire 
premeditată. Acest tip de privire este legată de atitudinea lăuntrică care o însoţeşte. Dacă patima 
e în mine, şi privirea mea e vinovată şi pătimaşă, dacă inima e curată, şi privirea e curată. 
Epitetul oraia (frumoasă, pârguită, plină de rod) indică şi faptul că acea femeie este pregătită 
fizic, este aptă ca cel pătimaş să îşi poate împlini pofta. Fiecare creatură are frumuseţea ei, dar 
cel pătimaş nu ştie să vadă decât acea frumuseţe şi sub aspectul care convine patimii lui - care 
este aptă să împlinească patima lui. Cel pătimaş dispreţuieşte făptura lui Dumnezeu. Dacă el 
spune: „Ce frumoasă e femeia aceasta!", dar nu vede frumuseţea alteia, care nu convine patimii 
lui, batjocoreşte pe Creator, şi prin asta demonstrează că şi când a privit la prima nu 1-a lăudat pe 
Dumnezeu, ci doar şi-a satisfăcut egoismul. Pe cel pătimaş creaţia nu-1 duce spre Făcător, ci îl 
închide în egoismul său. Şi această închidere egoistă este o parte a iadului. Este incredibil şi 
aproape de neînţeles cum, desfătându-ne de minunăţia creaţiei lui Dumnezeu, de fapt ne făurim 
iadul veşnic. 

17 E vorba de privirea orientată sexual a unui bărbat sau a unei femei faţă de cel de sex opus. In 
general, omul pătimaş nu se uită la cel de sex opus ca la o persoană, ca la un suflet, ci îl priveşte 
doar după gradul în care corespunde satisfaceri patimii lui. In concret un bărbat se uita la o 
femeie cum arată conformaţia trupului, faţa, etc. şi prea puţin îl interesează cine este în adâncul 
ei. La fel femeia se uită la trupul bărbatului şi la accesoriile care îl pun în postura unui mascul 
puternic (maşină, haine, bani etc). Dar pentru a te uita în acest mod la cineva, de cum îl vezi 
prima dată, nu ţine de fire, ci de educaţia şi mentalitatea pe care o primim. De pildă, un copil nu 
se uită pătimaş la nimeni. Dar dacă de când este mic vede doar imagini sexuale (şi azi totul e 
impregnat de sex, până şi prezentatoarele ştirilor celor mai onorabile), aşa se va raporta faţă de 
semeni. Plaga societăţii civilizate este stricarea adâncă, mult prea adâncă, a minţii oamenilor. Şi 
atunci, într-adevăr, omul simte că nu ţine de el să privească aşa pe semeni, de vreme ce, de când 
se ştie, el aşa i-a privit, căci aşa a fost educat. Sfântul Ioan vrea să ne arate că această mentalitate 
nu este firească şi că poate fi schimbată, chiar dacă suntem foarte vătămaţi de ea - adesea din 
neştiinţă. 

Poate în acest text al Sfântului Ioan ar fi bine să se ţină seama, ori de câte ori se întâlneşte 
cuvântul erao (tradus prin „iubire pătimaşă"), de un înţeles mult mai larg, şi anume acela de 
raportare sexuală, relaţionare cu tentă sexuală a unei persoane la alta. In acest caz de eros ţine nu 
doar actul sexual în sine, ci tot comportamentul şi lucrurile adiacente care preced sau urmează 
unei relaţii sexuale. Ba chiar dacă nu se ajunge la actul sexual, tipurile de comportament sexual 
intră tot în categoria lui eros. Aşadar, eros pot fi atitudinile, gesturile, vorbele, aluziile, pe scurt, 
un anumit mod de a fi. Prin urmare, adulter, de pildă, nu este doar cel care desfrânează cu soţia 
altuia, ci şi cel care îşi îngăduie să privească sau să gândească pătimaş faţă de soţia altuia. 

Adulter este şi cel care se uită la TV la trupurile altor femei şi face acest lucru cu plăcere, ba 
chiar când e soţia de faţă. Orice om simte imediat în inima lui dacă relaţionarea lui faţă de o altă 
persoană are tentă sexuală sau este curată, numai că mai nimeni nu are curajul să mărturisească şi 
să se pouăiască. 

18 Dacă dăm la început diavolului intrare în noi, prin acceptarea gândurilor şi a excitaţiilor 
simţuale, după aceea el ne insuflă să credem că este absolut natural să gândim pătimaş şi că de 
fapt nu mai ţine de noi să ne schimbăm, ci că aşa este firesc. Dacă aşa-i firescul, cine se va lupta 
împotriva firescului? Şi astfel diavolul ne biruieşte iară să ne mai lupte, prin faptul că acceptăm 
mentalitatea oferită de el ca firească. Sfântul vrea să ne arate că, dacă vrem, ne putem scutura de 
acea deviere a minţii şi de duhul care a intrat odată cu ea. 

Să mai limpezim câteva chestiuni: thymos-ul - sau partea irascibilă a omului - este sediul voinţei 
şi al hotărârilor noastre de a face toate câte le facem. Acolo se aprinde râvna pentru a face un 
anumit lucru şi de acolo avem sârguinţa şi răbdarea de a lupta. Cât timp în thymos se află harul 
lui Dumnezeu şi puterile firii lucrează normal - aceasta înseamnă că ele conlucrează întru totul 
cu harul -, avem putere şi greutate în fapte şi în cuvânt (simţământul greutăţii şi puterii în thymos 
îl avem mai ales după Sfânta împărtăşanie iar acest simţământ este împreunat cu conştiinţa şi 
simţirea faptului că tăria şi focul din tine nu este din tine deşi este al tău, ci este dar al Altuia). 
Când din neatenţie lăsăm să se furişeze - sau dăm intrare şi cale [parodos] - duhului celui rău, 
harul ne părăseşte, şi pe tronul inimii stă duhul viclean care este lipsit de conţinut şi uşor. In acest 
moment starea thymos-ulm nostru devine una de uşurătate şi delăsare [ra-qumia] (raos înseamnă 
în greacă „uşor", deci rathymia înseamnă mot a mot „thymos uşor") şi se pierde adunarea minţii 
şi atenţia lăuntrică, în general. Voinţa se paralizează şi nu mai are vigoare în lupta pentru virtute. 
In această stare, pe lângă ajutorul harului avem nevoie şi de opintirea voinţei. Dacă noi facem ce 
ţine de noi, Dumnezeu ne ajută şi alungă duhul viclean de la noi şi se risipeşte starea de neatenţie 
lăuntrică, delăsare şi lâncezeală. In general, oamenii nu sunt dispuşi să meargă pe calea 
ostenitoare a virtuţii şi nu au curaj pentru acest lucru, tocmai din cauza acestei stări de lâncezeală 
a thymos-ului, stare dobândită în ani îndelungaţi de satisfacere a poftelor şi de dobândire a 
mentalităţii lumeşti. Şi persistăm în această stare, pentru că o acceptăm de bună voie. Şi o 
acceptăm de bună voie, pentru că mintea crede cu tărie că acesta e adevărul existenţei. Deci, 
pentru revenire avem trebuinţă de metanoia, de pocăinţă, adică de schimbarea modului de a 
gândi. De aici vine apoi hotărârea de a lupta şi apoi alungarea duhurilor din noi şi revenirea la 
starea după fire, aşa cum ne-a făcut Dumnezeu. Toate aceste etape nu sunt cu putinţă fără 
conlucrarea harului - iar ajutorul acestuia sigur îl avem întotdeauna, căci aşa ne-a făgăduit 
Hristos Cel Ce ne-a creat. 

19 Synoidaemayto- în sens mai tare se poate înţelege: „sunt conştient, deci oarecum şi 
responsabil". Tocmai pe această conştientizare tacită a noastră - pe care ne e teamă să o 
recunoaştem cu toată inima - îşi construieşte sfântul argumentaţia mai departe. 

20 Se ştie că atunci când ai febră, corpul trebuie să stea la căldură şi nicidecum la frig, căci în 
acest caz febra creşte. 

21 In esenţa lor patimile nu se deosebesc, ci ele sunt diferenţiate numai după materia pe care o au 
ca obiect. Patima, în general, este legarea de materie, ca finalitate în sine. Dezlegarea de orice 

patimă are, prin urmare, un singur leac esenţial: legarea de Creatorul materiei. Datorită apropierii 
patimilor ele se pot foarte uşor metamorfoza din una în alta. 

22 Deci cel care a biruit desfrâul şi legarea de trup va dispreţui foarte uşor lucrurile şi banii. 

23 In ultimă analiză, vinovat în acest caz pentru patimile noastre ar fi Dumnezeu Care a alcătuit - 
sau a conlucrat, dacă ţinem cont şi de faptul aportului genetic al părinţilor frumuseţea feţei cuiva. 

24 Sfântul spune că raportarea cu tentă sexuală sau nu la o altă persoană nu ţine nici de firea 
celui care priveşte, nici de frumuseţea celui privit, ci de folosirea liberei voinţe şi a felului de a 
gândi a celui ce vrea să se uite. Atenţie deci, că desfrâul se face mai întâi în inimă. Dacă cineva 
se uită fie şi numai puţin cu poftă la o persoană, să ştie că trebuie să se pocăiască de acel gând, 
căci deja a intrat într-o relaţie de tip sexual cu acea persoană. 

25 Privirea cu iscodire este privirea care zăboveşte asupra unui lucru, care caută să-1 
aprofundeze, care se preocupă de el. 

26 Foarte subtil şi viclean argumentul. Dezvoltat, ar suna cam aşa: „Dumnezeu face frumuseţea 
acelei femei. Tot Dumnezeu este Cel Care ne-a dat libera voinţă şi a făcut toată creaţia frumoasă, 
încât noi, de bună voie, să o admirăm. Atunci, dacă de la Dumnezeu este şi porunca să admirăm, 
de la El şi frumuseţea femeii, iar admiraţia este legată în chip natural de dorirea lucrului admirat, 
pentru ce suntem vinovaţi dacă poftim pe acea femeie? Dumnezeu este de vină, căci El ne-a 
azvârlit în toată această încurcătură. De ce ne-a dat liberă voinţă sau de ce a făcut frumoasă 
creaţia? Prin urmare, El ar cam fi de vină", în continuare sfântul răstoarnă această subtilă şi 
întortocheată sofisticărie silogistică. Dezlegarea şi pentru noi ar fi simplă dacă ne-am vedea 
adâncul patimilor din noi şi am accepta că suntem astfel. Atunci am primi tămăduire. 

27 Când nu vrem să acceptăm patimile noastre, căutăm să ni le justificăm şi atunci nu ne mai 
putem vindeca. Rădăcina oricărei patimi care mă priveşte este în mine şi nu în altul. 

28 „Moise, ar putea spune cineva, nu putea să-1 dorească pe Iosif pentru că nu 1-a văzut". Să nu 
uităm că ne aflăm în lumea antică unde uneori nu era trasată o graniţă trainică între iubirea faţă 
de un bărbat şi cea faţă de o femeie. Acelaşi bărbat se putea aprinde şi după alt bărbat, la fel ca 
după o femeie. Termenul eros se aplică atât relaţiilor dintre bărbat şi femeie, cât şi acelora dintre 
bărbat şi bărbat. La fel tinde să devină şi lumea de azi. 

29 Le-au admirat frumuseţea. 

30 Primul termen, rathymos [uşuratic, delăsător], a fost explicat într-o notă anterioară. Cel 
uşuratic este şi nestatornic [în rătăcire] [plano mene], căci şi frunza uşoară o duce orice adiere de 
vânt în toate direcţiile. Ea se mişcă după cum bat vânturile, fără o direcţie precisă. Sensul exact 
al cuvântului grecesc este: „a călători fără direcţie, a rătăci, a umbla hai-hui, a se abate de la 
cale". Sufletul de acest tip se lasă dus de toate poftele şi impulsurile care îl atrag din afară sau 
dinăuntru. Acest mod de a fi nu este al sufletului prin natură, ci el se dobândeşte prin educaţie. 
Omul care are o direcţie morală în viaţă, un program duhovnicesc riguros zilnic, poate scăpa de 
această stare dezastruoasă. Problema mare este că majoritatea oamenilor astăzi aşa sunt, şi ei 

76 



confundă starea aceasta cu libertatea. Această stare lăuntrică este cea care generează mai târziu, 
după ce copilul iese din primii ani de-'viată, erotismul şi slava deşartă în toate aspectele lor. 
Copiii sunt atât de vătămaţi, încât se vede aceasta şi din faptul că se plictisesc repede de orice. 
Tot timpul vor ceva nou şi apoi îl aruncă. Nu au timp să aprofundeze ceea ce doresc, pentru că 
aşa îi formează societatea. Nestatornici şi răsfăţaţi sunt si în hrană şi îmbrăcăminte, jucării, 
preocupări etc. Singura soluţie este o mai mare rigoare din partea părinţilor, dar nu prin 
„militărie" ci prin schimbarea atmosferei din familie. 

3 1 Eyprepes nu se refera numai la frumuseţea si delicateţea infatisarii exterioare si a rangului 
social, ci si la nobleţea sufleteasca. 

32 Sugerăm cititorului să se oprească la fiecare din acest cauze, să le mediteze şi să le descopere 
înfăţişările sub care, foarte subtil, se prezintă în societatea de azi. Obişnuinţa, în cazul acesta, 
este traiul într-un climat impregnat în cele mai mici detalii de desfrâu. Ne-am obişnuit cu 
imaginile şi vorbele sexuale la tot pasul. Nu ne referim aici doar la acele excitaţii senzoriale cu 
vădită tentă desfrânată, ci şi la situaţii unde nimeni nu pare să se gândească. De pildă, nimeni nu 
mai are astăzi curajul să apară la TV, dacă nu este aranjat şi împodobit, după canoanele modei cu 
tentă sexuală. Toate hainele, chiar la cei mai distinşi oameni, poartă mesaj erotic. Şi asta pentru 
că oameni vor să fie admiraţi de oameni, iar ca să fie admiraţi, trebuie să satisfacă patimile 
admiratorilor. Dacă un produs, de exemplu, nu este prea bun, dar reclama este bine realizată, şi 
mai apare şi un sex simbol prin ea, produsul va fi cumpărat. 

33 Obişnuinţa îndelungată pur şi simplu te face robot, încât firea nu mai poate acţiona altfel 
decât cum îi dictează obişnuinţa. Obişnuinţa devine pentru om normalitatea şi el nu mai poate 
gândi în alte cadre. Devine astfel sclavul patimilor sale. 

34 Pentru a scăpa de iubirea şi dorirea trupurilor trebuie să vieţuim cu strictul necesar şi să nu 
avem nimic în plus. Aproape nimeni azi nu mai deţine doar strictul necesar. De pildă, ne-ar fi de- 
ajuns 2-3 rânduri de haine, iar în cameră o masă simplă, câteva scaune, două-trei rafturi şi un pat, 
iar acestea să fie fără nici o pretenţie, ci doar funcţionale. Insă noi umblăm după toate nimicurile 
despre care ni se spune că sunt indispensabile. 

35 Toată creaţia lui Dumnezeu are imprimată în sine, prin actul creaţiei, o mişcare numită 
mişcare fiinţială. Fiecare făptură trebuie să se mişte cumva, adică să-şi dezvolte într-o direcţie 
oarecare potentele, resursele puse de Dumnezeu în ea. Nici o făptură nu poate exista fără o 
lucrare dinamică. Dacă acea făptură nu lucrează în sensul şi scopul pus de Dumnezeu, ea se 
desfigurează, se rupe de Dumnezeu şi acesta e iadul. Sufletul trebuie să lucreze permanent cele 
bune, altfel prin însăşi condiţia existenţei lui va trebui să facă cele contrare. Acesta este 
principiul educaţiei în general. Educaţie înseamnă etimologic a duce pe cineva din lăuntru în 
afară, a scoate la iveală ceea ce e înlăuntru. Deci, adevărata educaţie, nu se poate face decât dacă 
se dezvoltă puterile puse de Creator în noi. Orice alt tip de educaţie este deformare a chipului lui 
Dumnezeu. Educaţia este drumul de la chip la asemănare. In general, ethos-ul îl primim o parte 
genetic, o parte prin educaţie, dar el poate fi modificat prin har şi nevoinţă. Dacă nu intervine 
Hristos, în om lucrează moştenirea dobândită sau, mai concret, inconştientul pe care îl poartă în 
sine. Dar aceasta este o robie extrem de subtilă şi, pentru aceea, mult mai cumplită. Omul 
civilizat, rupt de Hristos, se crede liber, fără să-şi dea seama că în el lucrează puteri ascunse, 

acumulate de sute sau mii de ani, şi că el nu se poate elibera de influenţa lor decât prin botez şi 
vieţuire conştientă în Hristos. Toată nevoinţă creştină nu este decât o eliberare progresivă de 
toate aceste duhuri, rămăşiţe, influenţe pe care omenirea le-a acumulat de la căderea în păcat şi 
ne-au fost transmise fiecăruia prin lungul şir al predecesorilor. Pe om, dacă nu va fi într-o 
permanentă încordare nevoitoare şi smerită, îl vor cuprinde patimile transmise de la predecesori 
sau dobândite şi actualizate în viaţa de dinainte de a-L cunoaşte pe Hristos. 

36 Dacă primul atac, în general venit prin gând, nu este respins, şi patima intră în noi, nu mai 
avem putere să luptăm şi ne biruie. Problema este că omul poate face aşa ceva numai dacă în 
toată clipa se găseşte în lucrarea celor bune şi în trezvia minţii. Aşadar, să nu ne îngăduim să fim 
neatenţi la mişcările inimii sau gândurilor, indiferent ce am avea de făcut. Această pază şi lucrare 
a celor bune este mai importantă decât orice pe lumea asta. 

37 Impătimirea se referă la orice mişcare pătimaşă a inimii sau cugetului - nu mai vorbim de 
cuvinte, gesturi etc. Ca să scap, trebuie să mă silesc printr-o hotărâre fermă şi să nu mă îndulcesc 
cu patima. 

să nu mă îndulct 

38 Orice excitaţie senzorială, dacă găseşte în noi lipiciul patimii corespunzătoare, se lipeşte de 
inima noastră şi trebuie uin pic efort - eventual durere - pentru a o dezlipi. 

39 Este vorba deci de o reorientare a întregii fiinţe, nu numai în încercarea anemică şi nesinceră 
de a scăpa de poftă. Iar această mişcare nu poate fi decât un act al angajării unei voinţe ferme şi 
hotărâte să lupte pentru Hristos. Dacă cochetăm cu patima, Hristos ne părăseşte. 

40 O patimă, în general, mă rupe de mine însumi, de aproapele şi de Dumnezeu. Funcţie de 
context, unul din aceste efecte poate fi mai puternic. Atunci el trebuie contracarat cu leacul 
potrivit acelei situaţii: uneori cu accentuarea adunării în sine, alteori prin strângerea legăturilor 
cu aproapele, alteori prin sporirea legăturii cu Dumnezeu. Deşi prin orice virtute se repară, în 
general, fiecare din cele trei legături, totuşi funcţie de tipul virtuţii şi context se lucrează mai 
intens la unul din cele trei aspecte. Pentru aceea Sfântul Ioan dă atâtea exemple de modalităţi de 
refacere a legăturii noastre cu Dumnezeu şi cu creaţia. 

41 Hybris caracterizează comportamentul care alunecă dincolo de cadrele specifice ale unei 
relaţii. 

42 Text neidentificat. 

43 Astfel numeşte preocupările enumerate mai sus care, cu ajutorul harului, ne pot vindeca 
patimile. 

44 Nuanţa textului grecesc este că noi, de bună voie, acceptăm să ne împletim aspecte ale vieţii 
cu situaţiile din care primim răni în suflet. Cumva contextul lumii ne-a devenit familiar nouă şi 
nu prea vrem să renunţăm la el, deşi vedem că ne răneşte permanent. Aceasta va fi osânda 
noastră, că, ştiind că ne vătăma, nu vrem să-1 lăsăm. (Desigur e vorba de o lepădare lăuntrică, 
dar, dacă suntem prea slabi să facem un asemenea act eroic, va trebui mai întâi - şi nu mai la 

urmă cum ne amăgim adeseori - să ne dezlipim fizic de lume, ca mai apoi să reuşim şi lăuntric s- 
o facem şi, într-un târziu, dacă Dumnezeu va vrea, să revenim la a trăi în contextul ei, dar de data 
aceasta fără să fim vătămaţi. Dezlipirea fizică se referă lase referă utilizarea din ce în ce mai 
sumară a tot ceea ce ne oferă lumea pătimaşă, a tuturor mijloacelor ei). 

45 Pentru cel proaspăt intrat în viaţa duhovnicească este nevoie de formarea unei obişnuinţe 
foarte concrete (citire, rugăciune, metanii, lucru manual, milostenie cu osteneală), căci mintea lui 
nu poate birui încă vechile deprinderi păcătoase. Pentru cel sporit este destul un gând adânc şi 
statornic ca să stingă orice săgeată a vreunei patimi. Metodele utilizate de către începător, pentru 
a dobândi obişnuinţa, sunt mai trupeşti ca unele ce se folosesc de contextul şi condiţiile veacului 
acestuia, iar cele ale celor desăvârşiţi se referă la condiţia noastră din veşnicie (rai, iad, 
Dumnezeu ca persoană) deşi nici cele dintâi nu sunt lipsite de raportarea la veşnicie, dar această 
raportare este mai diminuată. Pentru cel tânăr duhovniceşte, gândul la iad nu are o putere prea 
mare, căci el nu a gustat încă ce înseamnă chinul iadului şi de aceea are nevoie de ceva mai 
„pământesc." 

46 în sensul că nu le putem dori trupurile. 

47 Este vorba de imaginile pe care ni le formam cu ajutorul imaginaţiei, si apoi le dorim 
pătimaş. 

49 Pe îngeri îi vedem din simţirea acţiunii lor asupra noastră. La fel frumuseţea virtuţii sufletului 
o vedem din manifestările concrete ale faptelor bune. Nu este vorba de folosirea imaginaţiei 
pentru a medita la tot felul de lucruri şi pentru a ne aduce închipuiri ale unor realităţi 
neexperimentate, închipuirea „naturalizează" experienţa duhovnicească. Acesta este conţinutul 
amăgirii: dracul care se arată sub chipul îngerului („chip" în înţeles de imagine primită prin 
imaginaţie). Este o mare diferenţă între contemplarea nevăzutului prin cele văzute şi folosirea 
imaginaţiei pentru a produce cele nevăzute. Prima este dată unei minţi curăţite, cea de a doua 
poate fi dată şi unei minţi împătimite, dar foarte înzestrate. De asemenea, este o mare diferenţă 
între a citi despre vederea celor nevăzute prin cele văzute, şi a nu le experimenta - caz în care tot 
de imaginaţie ne folosim - şi cazul când, având o oarecare experienţă a acestor lucruri, le poţi 
recunoaşte sau pricepe când le citeşti. J 

50 Ca să dobândeşti suflet frumos, trebuie să fii de-a dreptul îndrăgostit de oamenii 
virtuoşi. Iar că omul are această capacitate de a fi îndrăgostit nebuneşte de 
cineva o dovedesc până şi cei care se sinucid de dragul unei femei. Da, omul are capacitatea de a 
se dărui total şi fiinţial numai lui Dumnezeu, numai că nu vrea, fie din „neştiinţă", şi atunci este 
oarecare iertare, fie din trândăvie, şi atunci nu mai este iertare. 

5 1 Bunătăţile cele veşnice sunt condiţionate de frumuseţea sufletului. Viaţa în Hristos nu este un 
sistem rigid de reguli morale, ci o problemă ontologică de transformare a sufletului din urât în 
frumos. Categoriile estetice sunt mai acceptate de om decât cele morale, deşi binele nu poate fi 
decât frumos şi frumosul decât bine. Orice scindare a lor este diavolească (diabolos este cel care 
desparte, şi el a despărţit la început frumuseţea de bine, căci a prezentat frumuseţea ca ruptă de 
bine. Iar binele era porunca lui Dumnezeu dată lui Adam şi Evei). Binele este conţinutul 
adevăratului frumos. Dacă conţinutul esteticului nu e bun, atunci nici el nu e adevărat estetic. De 

aceea Sfântul Ioan invită ca mintea să pătrundă dincolo de aparenta trupurilor si să vadă dacă el 
merită a fi dorit în sine. Dacă Adam ar fi făcut această „operaţie" şi-ar fi dat seama că materia în 
sine nu poale şi bună şi frumoasă fără Dumnezeu. 

Despre desfrâu şi adolescenţi 

(Migne, .P G. 62,423-428) 

„In rest [încolo] fraţilor vă rugăm şi vă îndemnăm în Domnul lisus: după cum aţi primit de la noi 
că trebuie să umblaţi şi să plăceţi lui Dumnezeu, [aşa] să prisosiţi mai mult. Căci ştiţi ce porunci 
v-am dat prin Domnul nostru lisus Hristos. Căci aceasta este voia lui Dumnezeu: sfinţirea 
[haghiasmos] voastră" (I Tesaloniceni 4, 1-3). 

1 . Când, după ce s-a oprit asupra celor nu aşa de importante şi care sunt mai la îndemână, 
urmează să treacă mai departe, la cele ce au nevoie să fie făcute necontenit şi care trebuie să fie 
auzite neîncetat, adaugă acest cuvânt „în rest", care înseamnă: „Pururea şi necontenit vă rugăm şi 
vă îndemnăm în Domnul". Vai, vai! Nici măcar să roage pe alţii nu se consideră pe sine vrednic - 
deşi cine era aşa de vrednic de crezare [precum el]? -, ci îl ia în ajutor pe Hristos. „Prin 
Dumnezeu vă rugăm", zice. Căci aceasta înseamnă „în Domnul". Aceasta şi corintenilor le-a 
spus: „Dumnezeu vă roagă prin noi" (II Corinteni 5, 20). 
„Ca după cum aţi primit de la noi". 

„Aţi primit" nu se referă doar la cuvinte [remata], ci şi la lucrurf [realităţi] [pragmata]. Iar „cum 
trebuie să umblaţi" se referă la toată petrecerea vieţuirii. „Şi să plăceţi lui Dumnezeu, ca să 
prisosiţi mai mult", adică: „Pentru ca din mai multă sârguinţă să nu vă opriţi doar la porunci, ci 
să treceţi dincolo de ele". Căci aceasta înseamnă „ca să prisosiţi". [Asta] fiindcă în cele vorbite 
mai înainte [în epistolă] s-a referit la minunăţia credinţei lor celei tari. Insă aici le orânduieşte 
[rythmizein] [modul de] vieţuire. 

Căci aceasta însemnă înaintare: „a trece hotarul poruncilor şi al rânduielilor". Că nu din sila 
făcută de învăţător, ci din propria voie liberă se face totul. Căci după cum pământul nu trebuie 
doar să poarte cele puse în ell, aşa şi sufletul nu trebuie să se oprească la cele date lui, ci să 
treacă dincolo de ele. Vezi că în chip firesc a zis „să treacă dincolo"4? Căci în acestea două se 
împarte virtutea: în a se abate de la rău şi în a face binele. Fiindcă nu e de-ajuns depărtarea de 
rele pentru a ne apropia de virtute, ci [virtutea] este ca un drum care are începutul acolo [în 
lepădarea răului], dar e nevoie de multă sârguinţă. 

Deci cele de care trebuie să fugim le spune lor în chip firesc ca poruncă, deoarece dacă sunt 
făptuite, aduc pedeapsa, dar nefăptuite, nu aduc laudă, însă cele ce ţin de virtute, cum ar fi a 
deşerta banii şi câte sunt de acest fel, nu le mai spune ca poruncă. Dar cum? „Cel ce poate să 
înţeleagă, să înţeleagă" (Matei 19, 12). 

Deci în chip firesc le-a poruncit [să le facă] acestea cu frică şi cutremur, şi ei să-şi aducă aminte 
de acea evlavie prin aceste cuvinte scrise. De aceea nu instituie [poruncile], ci le aduce aminte de 
ele. „Căci ştiţi", zice, „ce porunci v-am dat prin Domnul nostru lisus Hristos. Căci aceasta este 
voia lui Dumnezeu: sfinţirea voastră". Şi ia aminte, cum nicidecum nu a accentuat atât de clar 

despre alt lucru ca despre acesta. După cum şi în altă parte scriind, zice: „Urmaţi pacea cu toţi, şi 
sfinţirea, fără de care nimeni nu va vedea pe Domnul" (Evrei 12, 14). 

Şi ce te minunezi de vreme ce ucenicilor pretutindeni le scrie despre aceasta, precum şi lui 
Timotei scriindu-i i-a spus: „Păzeşte-te pe tine curat [agnos]" (I Timotei 5,22)? Şi în a doua 
epistolă către corinteni scriind, a zis: „în multă răbdare, în posturi, în curăţie [agnoteti]" (II 
Corinteni 6, 6). Şi pretutindeni ar afla cineva aceasta: şi în epistola către romani şi în toate 
epistolele. Căci cu adevărat acest rău vătăma pe toţi. 

Şi precum porcul, fiind plin de mocirla în care intră, a umplut toate de rău miros şi a umplut 
simţurile de gunoi, aşa şi desfrânarea. Căci [aceasta] este un rău cu anevoie de spălat. Iar când 
unii care mai au şi femei fac asta, cât este de mare covârşirea neorânduielii? „Căci aceasta este", 
zice, „voia lui Dumnezeu: sfinţirea voastră; să vă depărtaţi de orice desfrânare". Căci multe sunt 
chipurile de neorânduială, felurite şi de multe feluri sunt plăcerile desfrânării, pe care nici nu se 
cuvine a le spune. Şi zicând „de orice desfrânare", lasă la o parte chipurile ei. 
„Fiecare dintre voi să ştie să-şi ţină vasul său în sfinţire şi cinste, nu în patima poftei precum 
neamurile care nu ştiu pe Dumnezeu" (I Tesaloniceni 4, 4-5). 

„Fiecare dintre voi", zice, „să ştie să-şi ţină vasul său". Prin urmare, faptul de a nu desfrâna arc 
nevoie de multă învăţătură. Iar noi „îl ţinem" când rămâne curat şi este întru sfinţire. Iar când e 
necurat, este păcat. Şi e normal. Căci noi nu mai facem cele ce vrem, ci cele pe care aceea 
[desfrânarea] ni le porunceşte. „Nu în patima poftei", zice. Aici arată şi modul în care trebuie să 
păzim întreaga înţelepciune: să tăiem patimile poftei5. Căci şi desfătarea, şi bogăţia, şi 
uşurătatea, şi lenevia, şi pierdutul timpului, şi toate acestea ne duc în poftă nelalocul ei. 
„Precum", zice, „neamurile care nu ştiu pe Dumnezeu". Căci aceia sunt în aşa fel că nu aşteaptă 
să dea seama de faptele lor. 

„Să nu întreacă măsura şi să nu lăcomească în aceasta asupra fratelui" (I Tesaloniceni 4, 6). 
2. Bine a zis „să nu întreacă măsura". Căci fiecăruia Dumnezeu i-a dat femeie şi a pus hotare 
firii: să fie acea împreunare doar cu o singură [femeie]. încât călcarea de poruncă [prin 
împreunarea] cu alta este şi hoţie şi lăcomie. Ba mai cumplită decât orice hoţie. Căci nu ne doare 
atât de lucrurile care ne sunt luate, cât de săparea nunţii, îl numeşti frate şi lăcomeşti, şi încă în 
cele în care nu trebuie? 

Aici despre adulter zice. Iar mai sus, despre orice desfrânare. Fiindcă urma să spună să nu 
întreacă măsura, nici să nu lăcomească asupra fratelui o ia înainte şi zice: „Să nu socoteşti că 
spun aceasta doar în ceea ce priveşte pe fraţi, ci nu trebuie să ai de-a-face nici cu femeile 
celorlalţi [păgânilor], nici cu cele pur şi simplu nemăritate. Trebuie să vă depărtaţi de orice 
desfrânare". De aceea zice: „Fiindcă este răzbunător Domnul pentru toate acestea". Mai întâi a 
îndemnat; i-a ruşinat zicând: „Precum neamurile". Apoi şi din raţionamente a arătat necuviinţa 
[acestui lucru]. Aceasta era „a lacomi asupra fratelui". 

Adaugă apoi principalul: „Răzbunător este Domnul pentru toate acestea, după cum v-am spus 
mai înainte şi v-am dat mărturie" (I Tesaloniceni 4, 6). 

Căci nu vom face acestea fără pedepsire, nici nu ne vom bucura de atâta plăcere câtă pedeapsă 
vom avea. „Căci nu ne-a chemat Dumnezeu la 

necurăţie, ci întru sfinţire" (I Tesaloniceni 4, 7). Fiindcă a vorbit de „fratele" şi a adăugat că 
„Dumnezeu este răzbunător", a arătat că chiar dacă un necredincios ar pătimi aceasta, Făcătorul 
îi va da pedeapsă. Ceea ce zice asta înseamnă: nu răzbunându-1 pe acela te pedepseşte pe tine, ci 
[te pedepseşte] pentru că ai păcătuit faţă de El. 

„Aşadar cel ce dispreţuieşte nu pe om dispreţuieşte, ci pe Dumnezeu Care ne dă Duhul Lui cel 
Sfânt" (I Tesaloniceni 4, 8). încât fie dacă a-i strica-o pe împărăteasă, fie pe roaba ta măritată, 
aceeaşi este vinovăţia. De ce? Fiindcă nu răzbună persoanele nedreptăţite, ci pe Sine însuşi. Căci 
tu te-ai întinat la fel, deci la fel L-ai ocărât pe Dumnezeu. Că şi una şi alta este tot adulter, fiindcă 
şi una şi alta este nuntă. Şi chiar dacă nu faci adulter, ci desfrânezi - căci desfrânata nu are bărbat 
-, Dumnezeu se răzbună tot la fel, fiindcă se răzbună pe Sine6. Căci făcând aceasta, nu îl 
dispreţuieşti atât pe acela [soţul femeii] cât pe Dumnezeu. 

Şi e limpede din aceasta: faţă de acela îl faci pe ascuns, pe când aici nu te fereşti de Dumnezeu 
Care te vede. Că spune-mi: dacă cineva ar fi învrednicit din partea împăratului de purpură şi de 
mii de alte cinstiri şi, poruncindu-i-se să vieţuiască în chip vrednic de acea cinste, totuşi se duce 
să se strice cu o femeie, pe cine ocărăşte: pe femeie sau pe împăratul ce i-a dat [purpura]? Este 
dispreţuită şi aceea, însă nu la fel [ca împăratul]. 

De aceea, vă rog, să ne păzim de păcatul acesta. Căci după cum noi pedepsim pe femeile 
[noastre] când, însoţite fiind cu noi, se dau altora, aşa şi noi suntem pedepsiţi - chiar dacă nu de 
legea romană7 -, însă [sigur] de Dumnezeu. Căci şi [aceasta], şi aceasta este adulter. Adulter este 
nu numai când cea cununată face adulter cu altul, ci şi când cel legat de femeie [face desfrâu cu 
alta]. Ia aminte cu de-amănuntul la ceea ce zic, căci chiar dacă împovărător le este la mulţi ce 
spun, însă e de neapărată trebuinţă să grăim ca lucrurile să se îndrepte pe mai departe. 

Şi nu numai aceasta este desfrâu, când stricăm o femeie însoţită cu bărbat, ci şi dacă [stricăm] pe 
cea lăsată şi dezlegată de bărbat, noi înşine fiind legaţi de femeia [noastră], adulter este fapta. 
Căci ce dacă cea cu care fac adulter nu e legată [de bărbat]? însă tu eşti legat. Ai călcat legea, ai 
nedreptăţit asupra trupului tău. Căci de ce, spune-mi, pedepseşti pe femeie chiar dacă 
desfrânează cu bărbat dezlegat şi care nu are femeie? Fiindcă este adulter. Şi deşi cel ce 
desfrânează cu ea nu are femeie, însă ea este legată de bărbat. 

Aşadar, şi tu eşti legat de femeie. Prin urmare, la fel şi al tău adulter este. „Căci cel ce lasă pe 
femeia sa", zice, „în afară de pricină de desfrânare o face să facă adulter. Şi cel ce se însoară cu 
cea lăsată face adulter" (cf. Matei 19, 9; Matei 5, 32). Dacă cel ce se însoară cu cea lăsată face 
adulter, oare cel care are femeia lui, dacă se strică cu alta, nu cu mult mai mult face adulter? Ii e 
limpede oricui că e aşa. Insă acestea au fost spuse îndestulător către voi bărbaţii. Căci despre unii 
ca aceştia zice şi Hristos: „Viermele lor nu se sfârşeşte şi focul nu se stinge." (Macabei 9, 48). 

Şi despre tineri trebuie să vă vorbesc, dar mai degrabă nu atât pentru aceia, cât pentru voi8. Căci 
nu numai acelora, ci şi vouă vi se potrivesc acestea. Şi cum anume, vă voi spune. Cel ce nu 
învaţă să desfrâneze nu va face nici adulter. Pe când cel ce se tăvăleşte cu desfrânatele degrabă 
va ajunge şi la adulter. Şi chiar dacă nu [va face adulter] cu femeile măritate, însă se va strica cu 
cele nemăritate. 

3. Aşadar, ce vă îndemn? Pentru ca să tăiem rădăcinile, câţi aveţi copii tineri şi urmează să-i 
aranjaţi în viaţa lumească, trageţi-i degrabă sub jugul nunţii Şi fiindcă pe cei încă tineri îi 
asupresc cele ce ţin de pofte, în răstimpul dinaintea nuntii, ţineti-i [curaţi] prin îndemnuri, 
ameninţări, înfricoşări, făgăduinţe, şi prin mii de alte [mijloace] 9. 

Iar când e vremea de nuntă, nimeni să nu vă întârzie (iată, grăiesc vorbe de nuntă!) să vă 
căsătoriţi copiii, însă nu mă ruşinez spunând acestea, fiindcă nici Pavel nu s-a ruşinat când a 
zis: „Să nu vă lipsiţi unul de altul" (I Corinteni 7, 5); lucru care pare mai ruşinos decât acesta 
[spus de mine]. Dar nu s-a ruşinat. Căci nu lua aminte la vorbe, ci la faptele la care se 
refereau vorbele. 

Deci, când copilul creşte, mai înainte de armatălO, mai înainte de celelalte ale vieţii, 
îngrijeşte-te de cele pentru nuntă. Iar dacă acela va vedea că degrabă îl duci spre nuntă şi că 
puţin timp mai este la mijloc, va putea să-şi înfrâneze aprinderea. Dar dacă înţelege că tu eşti 
uşuratic şi întârzii şi zăboveşti, atunci va face multe ieşiri şi până îi vei face tu nuntă, 
deznădăjduindu-se pentru lungimea timpului, va aluneca în desfrânare. 

Dar vai mie! Rădăcina relelor şi aici este iubirea de argint. Fiindcă nimănui nu-i pasă ca să fie cu 
mintea întreagă şi blând copilul, ci toţi se îngrijesc de aur iar pentru acestea [virtuţi] nimeni nu 
are nici o sârguinţă. De aceea, vă rog, mai întâi să ne educăm [rythmizeiri] sufletele. Căci dacă se 
apropie de o mireasă curată şi vede numai trupul aceleia [nu şi alte trupuri, atunci] şi dorinţa va fi 
foarte mare şi frica de Dumnezeu va fi mai mare şi nunta va fi cu adevărat cinstită primind 
trupurile [lor] curate şi neîntinate şi odraslele lor vor fi pline de binecuvântare şi mirele şi 
mireasa vor ii îngăduitori unul cu altulll. Căci fiecare dintre ei doi, neavând experienţa altor 
obiceiuri, se vor supune unul altuia 12. 

Dar cel care de tânăr începe să desfrâneze şi să aibă experienţa obiceiurilor desfrânate, numai în 
prima şi în a doua seară îşi va lăuda nevasta, iar după aceea degrabă va aluneca în acea 
desfrânare, în râsul cu hohot şi fără rânduială, căutând vorbele pline de josnicie, purtările şi 
înfăţişările deşănţate şi toată cealaltă necuviinţă pe care nu este potrivit să o spuneml3. Iar 
femeia liberă nu suferă să facă aşa ceva, nici nu se pătează pe sine[4. Căci a fost dată în căsătorie 
bărbatului pentru a vieţui în comun şi a face copii, nu pentru necuviinţă şi râsl5. [A fost dată] ca 
să ţină casa, ca să-1 educe şi pe acela [ pe bărbat] să fie cuviincios, nu ca să-i dea lui pricini de 
aprindere a desfrâului. 

- Dar îţi apare plăcută înfăţişarea desfrânatei?, [ar zice careva]. 

- Ştiu şi eu, căci şi Scriptura zice asta: „Miere iasă din buzele desfrânatei" (Pilde 5, 3). Că de 
aceea fac eu acestea toate: ca să nu ai parte de cercarea acelei mieri. Căci se va preschimba 
negreşit în fiere. Şi chiar asta o zice şi Scriptura: „Care pentru o vreme unge gâtlejul tău, dar mai 
pe urmă o vei afla mai amară decât fierea şi mai ascuţită decât sabia cu două tăişuri" (Pilde 5, 3- 
4). 

- Ce spui? 

- Ingăduie-mi să zic şi ceva necurat şi să fiu fără de ruşine. Căci nu de bună voie pătimesc 
aceasta, ci, din pricina celor care nu se ruşinează de [aceste] fapte, mă silesc şi eu să grăiesc 

vorbele [acestea]. Şi multe de acest fel vedem în Scripturi. Căci şi lezechiel, ocărând Ierusalimul, 
multe de acest fel grăieşte şi nu se ruşinează. Şi pe bună dreptate. Căci nu din patima lui le grăia, 
ci din purtarea de grijă. Căci chiar dacă par că sunt vorbe necuviincioase, însă scopul nu este 
necuviincios, ci se potriveşte foarte cu cel ce vrea să lepede necurăţia sufletului. Căci dacă 
sufletul cel neruşinat nu va auzi asemenea vorbe, nu se va ruşina. Fiindcă şi doctorul, vrând să 
scoată puroiul din rană, mai întâi îşi pune degetele pe rană; iar dacă nu se mânjeşte mai întâi pe 
mâinile [sale] care vindecă, nu va putea să tămăduiască. 

Aşa şi eu, dacă nu îmi mânjesc cu patimile voastre gura care vindecă, nu voi putea să vă 
tămăduiesc. Dar mai bine zis nici aceasta [gura] nu se mânjeşte, nici mâinile aceluia [doctorului]. 
Cum aşa? Fiindcă necurăţia firească nu e din trupul nostru, după cum nici acolo [puroiul] nu e 
din mâinile aceluia, ci din cele ale altora. Căci dacă acolo, unde e un trup străin, acela nu refuză 
să-şi bage mâinile [în rană], aici, unde e trupul nostrul6, spune-mi, vom refuza? Căci trup al 
nostru sunteţi voi; chiar dacă neputincios şi necurat, însă al nostrul7. 

4. Aşadar, ce este ceea ce zic şi pentru care am făcut atâta îndemnare? Haina pe care o are un rob 
nu ai alege să o porţi vreodată, căci te îngreţoşezi de murdăria ei, ci ai alege să fi [mai degrabă] 
gol decât să te foloseşti de acea [haină], iar când e vorba de un trup necurat şi murdari 8care e 
folosit nu numai de sluga ta, ci şi de alţi mii, nu te îngreţoşezi? 

Aţi tăcut auzind [acestea], însă ruşinaţi-vă de fapte nu de cuvinte. Ba şi toate celelalte le voi pune 
înainte: răutatea şi întinăciunea obiceiurilor, şi sclavia, şi lipsa de libertate al acelui mod de viaţă. 
Spune-mi: la ea te duci şi tu şi robul tău? Şi s-a obişnuit nu numai sluga ta, ci şi călăul. Mâinile 
călăului nu ai suferi să le ţii, dar pe cea care este un trup cu el o îmbrăţişezi şi o săruţi şi nu te 
cutremuri nici nu te înfricoşezi? Nu te ruşinezi şi nici nu-ţi pasă? 

Am spus către părinţii voştri că trebuie degrabă să vă căsătorească, însă nici voi nu sunteţi 
nevinovaţi de pedeapsă. Că dacă nu ar fi fost şi mulţi alţi tineri vieţuind în întreaga înţelepciune - 
şi mai demult, şi acum -, aţi avea o oarecare apărare. Dar dacă sunt, ce veţi avea de zis? „Că nu 
am putut să ne ţinem în frâu flacăra poftei?". [Nu veţi putea spune aşa], căci vă osândesc aceia 
care au putut, deşi sunt părtaşi aceleiaşi firi. Auziţi pe Pavel care zice: „Urmaţi pacea şi sfinţirea, 
fără de care nimeni nu va vedea pe Dumnezeu". Ameninţarea aceasta nu este îndestulătoare să 
înfricoşeze? Vezi pe alţii care ţin întreaga înţelepciune toată viaţa şi petrec în cinste, şi tu nici 
până în vremea tinereţii nu te înfrânezi? Vezi pe alţii luptându-se de mii de ori cu plăcerea, şi tu 
nu suferi nici măcar o dată? 

Dacă vreţi, vă spun pricina. Nu tinereţea este pricina - căci atunci ar urma ca toţi tinerii să fie 
neînfrânaţi — , ci noi ne aruncăm pe noi înşine înfoc\9. Căci când te duci la teatru şi şezi 
mâncând cu ochii mădularele goale ale femeilor, ai mâncat la vreme20, şi de acolo, mai pe urmă, 
ai hrănit mult aprinderea. 

Când vezi femeile arătându-şi modelul trupului, când [iei aminte] la imagini şi cântece care 
nimic altceva nu conţin decât iubiri nelalocul lor -, căci „cutare femeie", zice [cântecul], „a făcut 
ochi dulci la cutare, dar nu s-au întâlnit şi s-a spânzurat" - sau când vezi femei că-şi revarsă o 
dragoste nelalocul ei către mamele lor, şi când primeşti acestea şi prin auz, şi prin femei, şi prin 
regia teatrului, ba chiar şi prin oameni bătrâni (căci mulţi [actori bătrâni], punându-şi măşti, fac 

acolo pe femeile), de unde, spune-mi, mai poţi să fii întreg la minte [feciorelnic] din moment ce 
acele povestiri, acele imagini, acele auziri îţi ţin sufletul şi de aici urmează vise asemănătoare? 
Căci în chip firesc [noaptea] îţi năvălesc în imaginaţia sufletului multe [lucruri] asemănătoare cu 
cele pe care le vrei şi le pofteşti peste zi. 

Aşadar, când acolo şi vezi lucruri de ruşine, şi auzi cuvinte şi mai de ruşine, şi primeşti răni, iar 
leacuri nu pui, cum nu se va mări în chip firesc puroiul, cum nu se va întinde boala, şi încă cu 
mult mai mult decât în cazul trupurilor noastre? Căci, dacă am vrea, mai uşor decât în cazul 
trupurilor ar primi libera voinţă cele ce ţin de îndreptare. Căci acolo21 e nevoie şi de leacuri, şi 
de doctori, şi de timp, pe când aici ajunge numai voinţa, ca omul să fie bun sau rău. Aşa încât 
mai degrabă ai primit boala22. 

Deci, când socotim de folos cele vătămătoare şi nu facem nici un cuvânt din cele folositoare, 
când va mai fi vreo sănătate? De aceea şi Pavel a zis: „Precum neamurile care nu-L ştiu pe 
Dumnezeu". Să ne ruşinăm! Să ne înfricoşăm dacă neamurile care nu-L ştiu pe Dumnezeu trăiesc 
cu întreagă înţelepciune. Să roşim când suntem mai răi decât aceia. Uşor ar fi să împlinim 
întreaga înţelepciune dacă am vrea, dacă ne-am ţine departe de cei ce ne vătăma. Fiindcă nici 
desfrâul nu ar veni uşor dacă noi nu am vrea. 

Căci ce este mai uşor decât să umbli prin for? Insă din pricina multei leneviri, a devenit greu nu 
numai pentru femei, ci deja şi pentru bărbaţi. Ce este mai uşor decât să dormi? Insă şi aceasta o 
facem greu. Mulţi dintre cei bogaţi se sucesc [în aşternut] toată noaptea prin faptul că nu le 
stăruie nevoia somnului, căci altfel ar dormi. Şi într-adevăr, nimic din cele ce le vrem nu este 
greu, după cum nimic din cele ce nu le vrem nu este uşor. Căci noi suntem stăpâni peste toate. 

De aceea şi Scriptura [zice]: „dacă vreţi şi Mă ascultaţi", şi iarăşi: „dacă nu veţi vrea şi nu Mă 
veţi asculta" (Isaia 1, 19-20). încât în a vrea şi a nu vrea stă totul. De aceea şi suntem pedepsiţi 
sau lăudaţi. Dar fie ca noi toţi să fim dintre cei lăudaţi şi să avem parte de bunătăţile cele 
făgăduite cu harul şi cu iubirea de oameni a Domnului nostru lisus Hristos, Căruia împreună cu 
Tatăl şi cu Duhul Sfânt fie-i slava, stăpânirea şi cinstea acum şi pururea şi în vecii vecilor. Amin. 

1 Omilia a V-a la Comentariul la Ep. I către Tesaloniceni. 

2 Fapt fundamental: predania în Biserică nu se referă doar la scrieri şi obiceiuri, ci e vorba de un 
duh, de un mod de vieţuire viu în Duhul, mod ce nu poate fi învăţat decât în succesiunea 
predanisirii înlăuntrul Bisericii, de la oameni dumnezeieşti. Toţi cei rupţi de Biserică pierd 
această viaţă tainică. 

3 Pământul este transformat prin agricultură şi construcţii, nu rămâne doar cu plantele sălbatice 
crescute prin fire. 

4 Firesc este omului de a tinde sa depăşească pururea condiţia sa. 

5 Deci,fecioria cineva şi-o întinează şi prin lăcomia sau pofta hainelor şi bijuteriilor, nu doar prin 
acul sexual în sine sau prin alienarea simţurilor cu imagini desfrânate. 

6 Aşadar, desfrâul este pus în legătură cu Duhul Sfânt dat credinciosului. Orice desfrâu este 
socotit ca o lepădare de dragostea lui Dumnezeu. 

7 Legea romană permitea bărbatului să aibă o concubină legală, însă femeii nu-i permitea acest 
lucru. 

8 Adresare a sfântului atât către adolescenţi şi tineri, cât mai ales către părinţii care trebuie să 
aibă grijă de fecioria odraslelor lor. 

9 In nici un caz nu e normal să-şi înceapă viaţa sexuală cum se practică azi. Educaţia sexuală este 
o prostie când îi învaţă pe copii cum să facă sex fără pericol. Acceptul părinţilor (dar şi al 
medicilor si profesorilor) pentru viaţa sexuală a copiilor arată iresponsabilitatea şi crudul egoism 
care îi stăpâneşte pe toţi aceştia. Aceasta pentru că nu au chef să lupte cu lumea pentru copii lor. 

10 Cariera militară era una foarte importanta in acea epoca. 

1 1 De remarcat că acel mic lucru, ca cei doi să fie feciorelnici când intră în căsătorie şi să nu-şi fi 
întinat simţurile şi mintea cu nici un fel de imagine erotică sau poftă lumească, este cheia bunului 
mers al căsniciei. Faptul că azi soţii sunt neîngăduitori unii cu alţii, copiii sunt agitaţi şi nu-şi 
găsesc locul şi sensul, instituţia căsătoriei este călcată în picioare, tinerii nu mai au evlavie şi 
ruşine, partenerii de căsătorie se satură repede unii de alţii atât în ce priveşte relaţiile sexuale, cât 
şi în suportarea unuia de către altul, toate acestea sunt urmări directe ale desfrâului şi ale 
batjocoririi nobleţei omului ca persoană. Pentru cei care intră curaţi în căsătorie, chiar apropierile 
trupeşti intensifică frica dumnezeiască, fiindcă fiecare are conştiinţa că nu se atinge de un 
oarecine, ci de cel care este dar al lui Dumnezeu pentru el. Deci, dacă batjocoreşte darul, II 
batjocoreşte pe Dumnezeu Care i 1-a dat. 

12 Prin desfrâu, firea omului devine foarte nesupusă şi arogantă. 

13 Asta, în general, se învaţă de la programele T V. 

14 Ceea ce azi ni se pare normal, şi socotim civilizaţie şi evoluţie a societăţii în ceea ce priveşte 
moravurile, nu este decât ceea ce ţinea de comportamentul sclavilor în antichitate. 

15 Deci, dacă bărbatul începe să pretindă de la femeie acte necuviincioase şi desfrânate, ea îl 
poate părăsi pentru motiv de desfrânare. Aceasta arată că nunta nu este pentru desfrâu şi ca cei 
doi să repete „legal" toate urâciunile care ni se oferă la televizor şi pe stradă. Pentru asemenea 
acte desfrânate Dumnezeu nu poate da binecuvântare. 

16 Biserica este trupul nostru comun. 

17 Semnul adevăratei conştiinţe preoţeşti - să nu pregete nimic preotul pentru a-şi tămădui şi 
ajuta fraţii.. 

18 Trupul desfrânatei. 

19Acceptând cu simţurile şi mintea prilejurile de desfrânare ce ni se oferă înjur. 

20 Simţi plăcere pentru moment. 

21 In cazul bolilor trupeşti. 

22 In cazul trupului, boala are nevoie de un timp de incubaţie. In cazul sufletului însă, ea 
poate invada imediat sufletul celui ce o acceptă de bună voie. 

Despre prietenie 

(Migne,P. G. 62,403-406) 

Aşa trebuie prietenul [adevărat] să iubească, încât şi sufletul dacă îi este cerut, să nu refuze a-1 
da, dacă îi este cu putinţă. Dar ce zic eu: dacă îi este cerut? Chiar el trebuie să alerge [cu 
sârguinţă] să-1 dea. Căci nimic, nimic nu este mai dulce decât această dragoste şi nimic întristător 
nu este în ea. Cu adevărat prietenul credincios este leacul vieţii. Cu adevărat prietenul credincios 
este scăpare tare. Ce nu face prietenul adevărat? Câtă dulceaţă nu aduce? Cât folos? Câtă 
siguranţă? Chiar dacă mi-ai vorbi de mii de comori, nimic nu se compară cu prietenul adevărat. 

Să spunem mai întâi câtă dulceaţă aduce prietenia. Când [prietenul] vede pe prietenul său, se 
luminează si se revarsă din sine [se topeşte]!, se împleteşte cu acela cu o împletire care 
conţine o dulceaţă sufletească negrăită [şi tainică]. Şi chiar dacă numai îşi aduce aminte 
[anamnesis] de el, îi învie si i se-ntraripează mintea [dianoia]3. Iar acestea le spun despre 
prietenii cei adevăraţi care sunt de un suflet şi care aleg să şi moară unul pentru altul şi care se 
iubesc cu căldură. 

Degeaba îmi mustraţi cuvântul gândindu-vă la cei care sunt prieteni numai aşa [de formă], având 
părtăşie la mese şi fiind prieteni numai cu numele. Dacă cineva are un prieten de felul celor 
despre care eu vorbesc, va cunoaşte ce spun4. Chiar dacă îl vede pe acest [prieten] în flecare zi, 
nu se satură5. Aceleaşi le cere pentru acela în rugăciune ca şi pentru sine. Iar eu ştiu pe cineva 
care, îndemnându-i pe bărbaţii cei sfinţi să se roage pentru prietenul lui, îi îndemna să se roage 
mai întâi pentru prieten, şi abia după aceea pentru sine. 

Atât de mare lucru este un prieten bun, încât de dragul lui sunt iubite şi locurile şi vremile [legate 
de el]6. Căci după cum corpurile strălucitoare îşi lasă lumina7 să cadă în locurile din apropiere, 
aşa şi prietenii îşi lasă harul [farmecul] [charis] în locurile în care au fost prezenţi8. Şi adeseori 
stând fără prieteni în locurile acelea, am lăcrimat şi am suspinat, aducându-ne aminte de zilele în 
care eram [acolo] dimpreună cu ei. 

Nu este cu putinţă să înfăţişăm cu cuvântul câtă dulceaţă este în prezenţa prietenilor. Numai cei 
care au experienţa [acestor lucruri] ştiu. Iar de la un prieten este cu putinţă să ceri şi să primeşti 
un har [favoare] [charis] 9 fără nici o bănuială [şi împovărare] 10. Când prietenii ne poruncesc, 
ca un har [charis] privim [porunca] 11. Iar când ezită [să ne poruncească] atunci ne mâhnim 
12. Nimic nu avem care să nu fie şi a lor. 

Adeseori, dispreţuind toate cele de aici, de dragul lor totuşi nu vrem să plecăm de aici. Şi decât 
lumina ne sunt ei mai doriţi. Căci, cu adevărat, şi decât lumina este mai dorit prietenul. Mă refer 
la cel adevărat. Şi nu te minuna! 

Căci mai bine pentru noi este să se stingă soarele decât să ne lipsim de prieteni. Mai bine este să 
petrecem în întuneric decât să fim tară prieteni. Cum vine asta? Vă spun. 
Mulţi dintre cei care văd soarele sunt în întuneric 13, pe când cei care sunt bogaţi în prieteni nu 
au necazl4. Mă refer la prietenii duhovniceşti care nu cinstesc nimic mai mult decât prietenia. 
Aşa era Pavel care şi-ar fi dat cu bucurie sufletul fără să ceară nimic şi l-ar fi zvârlit cu bucurie în 
gheenă. Cu aşa dragoste aprinsă trebuie să iubim. 

Vreau să vă dau o pildă de prietenie. Prietenii - desigur prietenii după Hristos - trec cu vederea şi 
pe părinţi şi pe copii. Să nu-mi spui de cei de acum care, împreună cu celelalte, au lepădat şi 
acest bun al [prieteniei adevărate]. Gândeşte-te la cei de pe vremea apostolilor, nu zic la corifeii 
lor, ci la credincioşii [simpli]. „Sufletul şi inima tuturor", zice [Scriptura], „era una; şi nici unul 
nu zicea că ceva din cele ce le avea este al lui. . . Şi se împărţea fiecăruia după cum avea fiecare 
nevoie" (Fapte 4, 32-35). Nu era atunci „al meu" şi „al tău". 

Aceasta înseamnă prietenie: să nu socotească cineva cele ale lui ca ale sale, ci ca ale 
aproapelui, şi cele ale sale să-ifie străineA5 Atâta grijire să aibă de sufletul aceluia ca de al său, 
şi acela din partea sa să facă dovada aceleiaşi dragoste. „Şi cum e cu putinţă", ar zice [careva], 
„să afli pe unul ca acesta"? într-adevăr, nu e cu putinţă, pentru că nu vrem, căci dacă am vrea, 
este foarte cu putinţă. Că dacă nu ar fi fost cu putinţă, nu ar fi poruncit Hristos, nici nu ne-ar fi 
spus atâtea despre dragoste. 

Mare [lucru] este prietenia! Atât de mare, încât nimeni nu ar putea să o înveţe [de la altul], 
nici nu ar putea vreun cuvânt să o înfăţişeze, în afara trăirii ei\6. Acest lucru a produs ereziile, 
acest fapt îi face pe păgâniră fie încă păgâni? 17. Prietenul nu vrea să poruncească, nici să 
conducă [archein], ci are bucurie [charis] mai degrabă dacă este condus şi i seporunceştelS. 
El vrea mai degrabă sa dăruiască [charizomai] decât să primească vreun dar [charis]\9. Căci 
el iubeşte pe prieten şi nu se mai satură de dorirea lui. Aşa de mult îl iubeşte. Nu se desfată aşa 
de mult când i se face lui bine, ca atunci când face el bine. Vrea mai degrabă ca acela să fie mai 
presus decât să-ifie datornic. Vrea mai degrabă ca el să-ifie datornic aceluia decât să-l aibă 
ca datornicii. Şi vrea să-i dăruiască, dar nu vrea să pară că dăruieşte, ci că de fapt îi este 
dator celuilalt. 

Cred că mulţi dintre voi nu ştiu ce vorbesc. De aceea este de trebuinţă să spun iarăşi. [Unul ca 
acesta] vrea să facă de la sine o binefacere, dar să nu pară că o face de la sine, ci că de fapt 
[binefacerea] n-ar fi decât o răsplătire datorată celuilalt. Aşa a făcut şi Dumnezeu cu oamenii. 
Urma să-L dăruiască pe Fiul Său pentru noi, însă, ca să nu pară că ni-L dă în dar, ci că de fapt ne 
este dator, a poruncit lui Avraam să i-1 dea pe fiul lui ca, făcând Avraam ceva mare, să nu pară că 
El face ceva mare. 21 Când nu există prietenie [iubire] [filia], batjocorim binefacerile [primite], 
[iar cele pe care le facem], chiar când sunt mici, le socotim mari şi ne lăudăm cu ele. Insă când 
există dragoste [prietenie], [filia] ascundem binefacerile şi vrem ca şi cele mari să se arate mici 
ca să nu părem că îl îndatorăm pe prieten, ci că noi de fapt suntem datori lui prin aceea că el ne 
este dator. 

Ştiu că mulţi nu pricep ceea ce spun. Iar pricina este că vorbesc despre un lucru care acum se află 
în cer22. După cum dacă vorbeam de vreo plantă ce se găseşte în India, cu care nimeni nu a avut 
nici un contact, nu ar fi putut cuvântul [singur] să o înfăţişeze, chiar dacă aş fi spus mii de vorbe, 
aşa şi câte le spun acum, le voi spune degeaba, căci nimeni nu le va putea cunoaşte, în cer este 
sădită această plantă şi are ramuri încărcate nu cu mărgăritare, ci cu vieţuirea virtuoasă cea cu 
mult mai dulce decât acestea23. 

De ce fel de dulceaţă vrea să ne vorbească? De cea ruşinoasă? Sau de cea cuviincioasă?24 Nu! 
Ci dulceaţa unei prietenii le covârşeşte pe toate, chiar dacă mi-ai vorbi şi de cea a mierii. Căci 
dulceaţa mierii este trecătoare, prietenia însă niciodată. Fiindcă până rămâne prieten, mai mult 
creşte dorirea, şi o astfel de dulceaţă nu are nicicând saţ. Chiar decât viaţa aceasta de acum este 
mai dulce prietenul. Şi, de bună seamă, pentru că mulţi, după sfârşitul prietenilor, nu au mai trăit 
prea mult. împreună cu prietenul suferă cineva cu bucurie înstrăinarea, pe când fără prieten 
nu ar vrea nici în ţara lui să locuiască, împreună cu prietenul şi sărăcia o putem răbda, iar 
fără el până şi sănătatea şi bogăţia sunt de nesuferit Unul ca acesta pe altul [pe prieten] îl 
socoteşte cape sine însuşi. Mă sufoc că nu pot să vă dau un exemplu, căci am înţeles că mult 
mai mici sunt cele grăite decât realitatea25. 

Iar acestea se întâmplă aici [pe lumea asta]. Dar la Dumnezeu atâta plată are prietenia, cât nici nu 
se poate spune. Ne dă plată ca să ne iubim unii pe alţii. „Iubeşte", zice [Dumnezeu], „şi ia şi 
plată", când de fapt noi am fî cei care am datora plată pentru acest lucru [pentru şansa unei 
prietenii adevărate]. „Roagă-te", zice [Dumnezeu], „şi primeşte şi plată", când de fapt noi am fi 
cei care am datora plată pentru că cerem cele bune. „Pentru ceea ce ceri, ia şi plată", ne zice. 
„Posteşte, şi ia şi plată! Fii virtuos, şi ia şi plată", deşi tu eşti dator cu plată. Dar după cum 
părinţii, când îi fac pe copii să fie virtuoşi, atunci le dau şi plată - căci ei se simt datori [faţă de 
copii], căci aceştia le fac bucurie [cu vieţuirea lor virtuoasă] -, aşa şi Dumnezeu zice: „Ia plată, 
de vreme ce ai devenit virtuos. Căci [făcând aşa], tu veseleşti pe Tatăl şi îţi sunt dator cu plata 
acestei veselii. Pe când dacă eşti rău, nu mai fac aşa, căci tu îl mânii pe Cel Ce te-a născut". 

Să nu mâniem pe Dumnezeu, ci să-L înveselim26, ca să avem parte de împărăţia cerurilor întru 
Hristos Domnul nostru. Amin. 

1 Extras din Omilia a Ii-a a Comentariului la Epistola I către Tesalonicieni. Am tradus acest 
extras pentru a arăta modul cum ar trebui să fie şi relaţia între un băiat şi o fată înainte de 
căsătorie şi după. Soţul şi soţia trebuie să-şifie reciproc prietenii cei mai adânci 

2 Se revarsă din sine în celălalt, trăieşte prin el şi împreună cu el şi nu poate concepe să existe 
fără el. 

3 Iată şi efectul adevăratei pomeniri [anamnesis] în rugăciune: nu îl ajuţi doar tu pe cel pomenit, 
ci, prin pomenirea lui, te înalţi şi tu. Iar harul, văzând această dăruire, îi înalţă pe amândoi către 
vieţuirea cerească. Veşnicia va fi nu doar adâncire şi întrepătrundere la infinit cu Dumnezeu, ci 
acest proces se va petrece şi cu oamenii. într-o astfel de prietenie, Duhul Sfânt descoperă 
fiecăruia starea celuilalt şi inima lor se face treptat una. 



89 



4 Ca să înţelegem vorbele, trebuie să avem experienţa realităţii lor, altfel le judecau din 
închipuiri sau din experienţele asemănătoare pe care le avem. 

s Faptul că ne plictisim unii de alţii - prietenii de prieteni, soţii între ei - arată că de fapt între noi 
nu există relaţii adevărate. Ca să mă plictisesc de cineva, trebuie să-1 epuizez, să-1 ştiu ca în 
palmă. Or, persoana este infinit de adâncă, fiind chip al Treimii neajunse. Dacă ne plictisim 
de om, înseamnă că îl privim doar la suprafaţă. Dar atunci suntem superficiali şi ne plictisim 
şi de noi înşine. De aceea căutăm tot timpul noul de suprafaţă. Omul modern, în general, habar 
nu are ce înseamnă adâncimea unei relaţii. El este învăţat să fie superficial, din leagăn până la 
mormânt, prin modul de viaţă care i se impune. Esenţa căderii Evei este superficialitatea. 
Diavolul a îndemnat-o să fie superficială, promiţându-i cunoaşterea adevărată. Poate că a fost şi 
ea puţin superficială mai dinainte, din libera ei voinţă. Era cu neputinţă să epuizeze de 
contemplat creaţia lui Dumnezeu. Faptul că a dat atenţie şarpelui arată că încă poate nu se 
adâncise cu totul în ceea ce i se oferise să contemple („tot pomul"). Dacă ar fi adâncit cu 
adevărat contemplarea creaţiei, ar fi fost atât de uimită şi acaparată încât nu ar mai fi avut timp 
de nimic altceva. Poate prima neascultare, mult mai subtilă, a fost că nu a urmat sfatul lui 
Dumnezeu de a mânca din tot pomul. Şi noi cădem, în general, pentru că nu ne ţinem cu tărie de 
cugetarea necontenită la Dumnezeu. Ori de câte ori ne îngăduim să ne rupem de El, diavolul 
poate avea intrare. Adevărata relaţie între doi oameni nu poate fi decât aceea de a se umple 
unul de altul. Şi totuşi, simţind că eşti plin de celălalt, voieşti să te umpli şi mai mult, şi simţi că 
ai şi mai mult loc să-1 încapi. Deci, umplerea nesăturată de celălalt presupune golirea 
nemărginită de sine, lărgirea la nesfârşit a inimii tale. Cum amândoi prietenii se lărgesc 
necontenit, este nevoie ca fiecare să simtă că el trebuie să se lărgească mai mult decât lărgirea 
celuilalt, să crească mai mult decât creşterea celuilalt. Fiecare trebuie să iasă de la sine în 
întâmpinarea celuilalt. Aceasta este prietenia reală. Această lărgire este de neînţeles omului lumii. 
Ea este taina Maici Domnului, al cărei pântece este „mai desfătat, mai larg, decât cerurile, şi a 
tuturor sfinţilor care îl încap pe Iisus în inimile lor. Este ceva ce nu se poate explica logic, ci care 
se trăieşte. 

6 De remarcat că nu făptura neînsufleţită este cea care face iubit pe om, ci ea este iubită pentru 
om. De aceea relaţiile care au la bază felurite contexte sau circumstanţe, iar nu persoana în sine, 
nu sunt adevărate. Adesea, de pildă, iubim o persoană dacă este îmbrăcată frumos, dacă arată 
bine, dacă locuieşte undeva, dacă are cutare lucru sau bani, poziţie socială etc, iar când nu le mai 
are, încet-încet subţiem relaţia cu ea. Aceasta este iubire şi relaţie pătimaşă şi egoistă. De acest 
gen sunt mai toate relaţiile din lumea de azi. Aceasta este răcirea dragostei de care amintea 
Mântuitorul. 

7 Literal: floarea, înţelesul este „îşi lasă rodul". Dar „rodul" unui corp strălucitor nu este decât 
reflectarea luminozităţii sale înjur. 

8 Charis pentru vechii greci era farmecul, şarmul unei persoane, unui lucru, ceea ce te atrăgea la 
acela. Fiind vorba de o relaţie duhovnicească, credem că sf Ioan nu a folosit degeaba cuvântul 
„har". Harul pe care îl avea Adam la început strălumina şi creaţia din jur. La fel se întâmplă şi cu 
prezenţa plină de har a sfinţilor: transformă calitativ făpturile din jurul lor şi îşi lasă 
binecuvântarea în locul respectiv (de pildă, sunt multe izvoarele făcătoare de minuni care curg în 
locuri de nevoinţă ale sfinţilor). Deşi textul ar putea fi înţeles doar psihologic, credem că e vorba 

de acel har al Duhului care locuieşte în cei care au o asemenea relaţie de prietenie. Acest har se 
îmbibă în lucrurile care au adăpostit temporar prezenţa prietenilor. 

9 Orice har conţine şi o favoare, dar nu orice favoare este un har. De la un prieten adevărat, 
efectiv se primeşte har, căci prietenia adevărată poate fi întreţinută numai de harul Duhului 
Sfânt. Aşadar, orice favoare primită de la el este plină de harul care îi uneşte pe cei doi. Cel care 
cere, de asemenea, nu cere ceva în afara harului. Deci într-o prietenie adevărată nici unul nu cere 
ceva care să-i satisfacă patimile. Relaţia nu e utilitaristă. Harul cerut şi primit de fapt îi creşte pe 
amândoi în dragoste. Cel care cere a cerut cu îndrăzneală, tocmai pentru că-1 iubeşte pe cel de la 
care a cerut. Deci, deşi a cerut, prin însăşi actul cererii mai înainte a dăruit dragostea şi 
încrederea sa celuilalt, şi abia pe urmă a primit. Cel care dă favoarea cerută, prin însăşi faptul că 
a fost apelat a primit dragostea şi încrederea celui care 1-a apelat. După cum se vede, într-o relaţie 
adevărată nu există delimitare clară între cine dă şi cine primeşte. Iar prieten cu sfinţii nu poate 
să fie decât cel care are harul Duhului Sfânt. Accentuăm: o relaţie adevărată nu poate avea loc 
decât în măsura în care ambii sunt părtaşi Duhului Sfânt. 

10 Faptul că simţim că deranjăm pe cineva prin cererea noastră, stânjeneala în relaţiile dintre noi, 
arată că nu ştim ce e prietenia şi nici nu prea vrem să trăim adevărul ei. Pentru că nici noi nu 
vrem să fim deranjaţi, pentru că suntem închişi în noi înşine şi egoişti, şi nu vrem să dăruim, 
pentru aceea nutrim aceleaşi sentimente atunci când trebuie, tot pentru egoismul nostru, să 
întreţinem relaţii cu alţii (egoism care în termeni politicoşi se numeşte „nevoi" sau „afaceri"). 

11 Dragostea ne face să înţelegem că nu noi facem lor o favoare împlinindu-le porunca, ci ei 
ne fac nouă o favoare poruncindu-ne. Tot aşa şi Dumnezeu, Se bucură când îi cerem, nu când 
nu îi cerem. 

12 Literal: „nu ştim ce să facem". 

13 întunericul minţii. 

14 Bogăţia prietenilor- se referă la calitatea, şi nu la cantitatea lor - aduce bucurie şi luminare în 
suflet, iar acestea ne ajută să trecem, ba chiar să nu mai simţim necazurile din lumea aceasta 
(boli, sărăcie, pagube etc.) 

1 5 Asta înseamnă că rugăciunile fratelui sunt şi ale mele, şi nevoia mea este şi a lui, darul 
lui esle şi al meu, şi talantul meu este şi al lui. Bucuria şi suferinţa ne sunt comune, într-un 
cuvânt, şi prietenia nu este decât o reflectare a tainei Bisericii, după cum şi o celulă conţine în 
sine întreaga informaţie genetică a unui organism, fără nici o lipsă. Tocmai acest lucru arată 
că acea celulă face parte din organism. Ciclul genetic înscris în ea reflectă întregul. 

16 Viaţa duhovnicească nu se discută, se trăieşte. Ea nu se poate pricepe în mod academic, ci 
doar prin experienţa proprie. Teologie ar trebui să predea doar cel cu experienţă duhovnicească, 
dublată sigur şi de cunoştinţă teologică academică. Imperativul însă se referă la prima 
componentă. 

17 Ereziile şi păgânismul nu sunt decât produsul pierderii harului şi faptului că nu-1 simţim 
concret. Eretic sau păgân - care rămâne de bună voie aşa - nu poate fi decât cel care nu are 
experienţa harului. Ereticul sau păgânul doar îşi închipuie ce e harul Duhului şi îşi imaginează 
despre el, discută despre el, pe când cel cu adevărat ortodox - în sensul deplin al cuvântului, nu 
doar de formă - şi care este mădular viu al Bisericii - adică are în sine în chip conştient pe Duhul 
Cel Dătător de viaţă - îl experimentează deplin şi real în Biserică, şi el simte că despărţirea de 
Biserică e moarte veşnică. Doar acesta din urmă are cuvânt cu putere ca să schimbe inimile spre 
pocăinţă adevărată. Nu există dragoste în toată adâncimea ei - care e esenţa prieteniei -în afara 
Bisericii. Dumnezeieşte nu poţi iubi făptura, oricare ar fi ea, decât din Biserică. 

18 traducere mai adâncă ar fi: „rămâne în har (deţine har), dacă este condus şi i se porunceşte". 
Esenţa ereziei este dorinţa de a stăpâni tu în locul lui Hristos. Atunci pierzi harul. Harul şi bucuria 
nu se poate afla decât fiind supus Bisericii. In acest context, chiar faptul de a conduce primeşte în 
Biserică înţelesul unei slujiri. Ţi se porunceşte să conduci. Nu vrei tu să conduci, dar dacă 
Hristos îţi porunceşte o accepţi ca pe o supunere şi ascultare. Deci în Biserică toate au alt 
conţinut, chiar dacă pe dinafară par asemănătoare celor ale lumii. Antihristul nu poate imita decât 
forma lui Hristos, Duhul nu-L poate avea. La fel şi lumea poate imita cele ale Bisericii, dar 
niciodată nu poate primi Duhul Ei. 

19 Pentru un astfel de prieten, bucuria lui este a suferi pentru ca altuia să-i fie bine. Harul lui 
este să sufere Golgota pentru celălalt, în această lipsire de bucurie el simte puterea harului 
învierii. Este taina lui Hristos pe cruce. Orice prietenie adevărată este o răstignire pe 

crace.Pentru un astfel de om, darul este însăşi existenţa prietenului. Şi îl simte ca dar, pentru că 
prietenul îi dă prilejul să iubească. In absenţa prietenului nu-şi poare revărsa iubirea şi cel care 
nu iubeşte nu există. Deci el îl crede pe prieten „sursa" şi „pricina" existenţei sale, fiinţării sale 
(nu e vorba de aducerea şi menţinerea în fiinţă, care ţine de Creator). Strigătul unui astfel de om 
către prietenul său este: „Lasă-mă să te iubesc şi îmi e de-ajuns. Lasă-mă să-ţi dau dragostea 
mea, oricâte ar trebui să sufăr pentru asta". Aşa a făcut Domnul Hristos pentru noi. 

20 Este o mare taină acest lucru. Cum să facem ca atunci când dăm altuia sau îi facem bine să 
ne credem în adâncul inimii datornicii lui şi să-l socotim ca binefăcătorul nostru? Faptul că el 
a acceptat să-l ajuţi este pentru tine îndatorarea ta faţă de el, căci tu creşti în dragoste prin faptul 
că el te acceptă. Dumnezeu se socoteşte îndatorat să ne răsplătească, dacă vrem să-I acceptăm 
ajutorul - desigur în cazul lui Dumnezeu nu se poate vorbi de o creştere a Lui în dragoste. De 
neînţeles e iubirea şi smerenia lui Dumnezeu! Iar când ajutăm pe cineva, este esenţial să nu-i dau 
aceluia impresia că l-am ajutat, ci că el m-a ajutat. 

21 De vreme ceAvraam a fost în stare să-şi dea fiul, nu mai pare aşa de minunat că 
Dumnezeu îşi dă Fiul. Dar Dumnezeu ascunde de la noi faptul căAvraam a avut puterea să 
facă acest lucru tot de la El şi că Dumnezeu i-a insuflat de fapt acest mod jertfelnic de a 
vieţui. 

22 Adevărata prietenie nu se găseşte decât între sfinţi. 

23 Ca să experimentăm o astfel de prietenie şi dragoste nu se poate în afara virtuţii. Fiecare 

dintre prieteni trebuie să lucreze virtutea, altfel nu va fi o prietenie dumnezeiească. Deci între 
oameni pătimaşi nu poate exista prietenie reală sau dragoste, fie chiar şi între soţ şi soţie. 

24 Cei neexperimentaţi în viaţa duhovnicească cred că plăcerea unei vieţuiri virtuoase îşi găseşte 
termen de comparaţie - indiferent că e bun sau rău - în sentimentele legate de lumea aceasta. 
Sfântul tocmai acest lucru îl avertizează: plăcerea duhovnicească nu are echivalent lumea creată. 

25 Literal: „decât ceea ce trebuie." 

26 împărăţia Cerului nu este decât relaţia directă cu Sfânta Treime şi cu toţi sfinţii şi îngerii. 
Este împreună-veselie, provocată de dragostea de a fi cu cei iubiţi. 

Despre taina si puterea iubirii 

(Migne, P. G. 59, 425-426) 

Sa nu socotiţi ca altele sunt cele ale Aceluia [ale Fiului]. Căci după cum a aduce la fiinţa cele ce 
sunt, Fiul a facut-o ca sa învăţam puterea Lui asa si aceasta. De aceea El însuşi S-a întrupat, 
păzind [asistând] lucrarea [întruparea] prin Duhul si astupând gurile celor ce rastalmacesc2 
pricina negrăitei Sale iubiri de oameni, [prefacând-o] în motiv de necredinţa [necucernic ie] 
[asebeia]3. Căci atunci când ei zic ca de aceea S-a întrupat Fiul, pentru ca era mai mic decât 
Tatăl, sa le spunem: "Dar ce ziceţi de Duhul?". Ca [Duhul] nu a luat trup si totuşi nu spuneţi ca 
este mai mare decât Fiul, nici ca Fiul este mai mic decât El. 

De aceea si la botez este cuprinsa Treimea. Ca si Tatăl poate sa lucreze totul si Fiul si Duhul 
Sfânt, însă pentru ca despre Tatăl nimeni nu se îndoieşte, ci îndoiala era în legătura cu Fiul si cu 
Duhul Sfânt, s-au cuprins [toţi Trei] în initiere4, ca din faptul ca în comun dau acele negrăite 
bunătăţi, sa învăţam si vrednicia Lor comuna5. Iar ca poate Fiul sa facă prin Sine însuşi cele pe 
care la botez are putere [sa le facă] împreuna cu Tatăl - si [la fel poate] si Duhul Sfânt -asculta 
acestea în chip limpede. A zis iudeilor: "Ca sa stiti ca stăpânire are Fiul omului pe pământ sa 
ierte păcatele" (Matei 9,6). Si iarasi: "Ca sa fiţi fii ai luminii" (Ioan 12, 36) si "Eu le dau viata 
veşnica" (Ioan 10, 28). 

Apoi, după acestea, "Ca sa aibă viata veşnica si din belşug sa o aibă" (Ioan 10,10). Dar sa-L 
vedem si pe Duhul Sfânt făcând aceasta. Unde putem vedea? "Fiecăruia", zice, "se da arătarea 
Duhului spre folos" 6 (1 Corinteni 12, 7). Deci, Cel Ce da acestea cu mult mai mult iartă si 
păcatele. Si iarasi: "Duhul este Cel Ce da viata" (Ioan 6, 63). Si "Va va face vii prin Duhul Lui 
Care locuieşte întru voi" (Romani 8, 11). Si "Duhul este viata din pricina dreptăţii" (Romani 
8,10). Si iarasi: "Daca sunteţi mânaţi de Duhul, nu sunteţi sub Lege" (Galateni 5, 18). "Căci nu 
ati luat un Duh al robiei iarasi spre teama, ci ati luat Duhul înfierii" (Romani 8, 15). Si toate 
minunile care le-au făcut pe atunci, le-au lucrat fiind Duhul de fata. Si scriindu-le corintenilor a 
zis Pavel: "Dar v-ati spălat, dar v-ati sfinţit întru numele Domnului nostru Iisus Hristos si în 
Duhul Dumnezeului nostru" (I Corinteni 6, 11). 

Deci pentru ca despre Tatăl au auzit multe si au văzut ca Fiul lucrase multe, dar despre Duhul nu 
ştiau nimic lămurit, cum ca lucrează minuni, introduce aici si cunoaşterea desăvârşita. Dar ca nu 

cumva de aici sa se presupună ca [Duhul] este mai mare - lucru care l-am si spus - de aceea zice: 
"Câte va auzi le va grai si va vesti cele viitoare" (Ioan 16,13)7. Ca daca nu ar fi asa, cum nu ar fi 
lucru nepotrivit faptul ca atunci urma sa audă, si încă din pricina ucenicilor?8 Dar ce ar fi mai 
nelegiuit decât acest cuvânt? Sau alta [explicaţie]: ce urma sa audă? Oare nu le-a spus toate 
acestea prin prooroci? Căci daca urma sa înveţe despre dezlegarea Legii, a fost spus [mai înainte 
acest lucru]; daca despre Hristos si despre Dumnezeirea Lui, si despre iconomie, si acestea au 
fost spuse. Si ce urma sa spună mai clar după acestea? "Si cele viitoare va vesti". 

Aici arata mai cu seama vrednicia Lui, pentru ca mai cu seama lui Dumnezeu îi este propriu sa 
vorbească cele viitoare. Iar daca ar învata aceasta de la alţii, nu va avea nimic mai mult decât 
proorocii. Dar aici arata lămurit cea mai exacta cunoaştere ce o are [Duhul] fata de Dumnezeu: 
ca este cu neputinţa ca El [Dumnezeu] sa grăiască altceva [decât Duhul]. Iar "din al Meu va lua" 
(înseamnă) din harul care a venit în trupul Meu, sau din cunoştinţa pe care si Eu o am, nu ca 
unul lipsit, nici ca unul care o învata de la altul, ci ca una care este aceeaşi si unica fiinţa. 

- Si de ce a zis asa si nu altfel? 

- Pentru ca nu ştiau cuvântul despre Duhul. De aceea numai un singur lucru pregăteşte: ca El 
[Duhul] sa fie crezut si sa fie primit de ei si ei sa nu se poticnească. Si, pentru ca spusese "Unul 
este învăţătorul vostru: Hristos", ca sa nu creadă ca nu trebuie sa asculte de Acela [de Duhul], îi 
convinge ca "Una este învăţătura Mea si a Aceluia. Din cele din care Eu urmam sa învat din 
aceleaşi si El [Duhul] va grai. Aşadar, nu socotiţi ca altele sunt ale Aceluia. Căci si [acelea] sunt 
ale Mele si arata slava Mea. Căci una este voia [thelema] Tatălui si a Fiului si a Duhului Sfânt". 

Asa vrea sa fim si noi atunci când zice: "Ca sa fi una precum Eu si Tu una suntem" (cf Ioan 17, 
11). Căci nimic nu este deopotrivă cu unirea cugetului [homonoia], nici cu buna înţelegere 
(symfonia). Căci în acest fel unul este mai mulţi. Căci daca doi sau zece sunt de un suflet 
(homopsychoi), unul nu mai este unul, ci fiecare este de zece ori mai mult si vei afla în cei zece 
pe unu si în unu pe cei zece. C Iar daca au un duşman nu pe unul îl ataca [vrăjmaşul], ci pe zece 
si asa este biruit. Căci nu este respins numai de către una, ci de către zece guri. 

îi merge la unul rau? De fapt nu-i merge rau, căci pârtii mai mari, adică celor noua, le merge bine 
si partea căreia îi merge rau, ca una mai mica, este acoperita de partea mai mare, căreia îi merge 
bine. Fiecare dintre aceştia are douăzeci de mâini si douăzeci de ochi si picioare tot pe atâtea. 
Căci nu numai cu ochii lui vede, ci si cu ai celorlalţi; nu numai pe picioarele lui se poarta, ci si pe 
a celorlalţi; nu numai cu mâinile lui lucrează, ci si cu ale celorlalţi. [Fiecare] are zece suflete. 
Căci nu numai el însuşi pentru sine, ci si acelea se îngrijesc pentru el. Dar si daca ar fi o suta, 
acelaşi lucru va fi, si însutite sunt cel ale puterii lor. 

Ai văzut măreţia dragostei, cum neînvins îl face pe cel unul si îl înmulţeşte? Cum cel unul poate 
fi în multe locuri? Acelaşi si în Persia si în Roma! Si ceea ce firea nu poate, poate dragostea. 
Căci ceva din el va fi aici, ceva acolo. Ba mai degrabă totul [întreg] aici si totul [întreg] acolo. 
Deci daca are o mie de prieteni sau doua mii, gândeste-te cât îi va fi puterea. Vezi cum dragostea 
este o putere sporitoare? Căci ceea ce e minunat este ca îl face înmiit pe cel unul. 

Aşadar, pentru ce nu dobândim puterea aceasta si nu ne punem în siguranţa? Acest lucru ar fi mai 
bun decât orice putere si bogăţie. Acest lucru ar fi mai mult decât sănătatea si decât însasi 
lumina. Aceasta este pricina de buna dispoziţie. Dar pentru ce sa restrângem dragostea la unul sau 
doi? Invata realitatea si din cele potrivnice. [Sa zicem] ca este cineva care nu are nici un prieten, 
lucru care este cea mai mare nebunie ("Căci nebunul va zice: Nu am prieten"). Unul ca acesta ce 
fel de viata va trai? Căci chiar de ar fi de mii de ori bogat, chiar daca ar petrece în belşug si 
desfătare, chiar daca ar dobândi mii de bunuri, este pustiu si gol de toate. 

Dar în cazul prietenilor nu este asa, ci chiar de ar fî săraci sunt mai bogaţi decât bogaţii. Si cele 
pe care el pentru sine [în favoarea sa] nu le poate spune, acestea le va spune prietenul. Si de câte 
nu se poate bucura prin sine se va putea prin celalalt, ba chiar cu mult mai mult; si aceasta va fî 
noua pricina de toata siguranţa si bucuria. Căci nu poate pati vreun rau cel păzit de atâtea gărzi. 
Căci nu sunt atât de apropiate gărzile de corp ale împăratului precum acestea [formate din 
prieteni]. Căci acelea păzesc din necesitate si frica, pe când acestea prin bunăvoie si dragoste. Si 
ea [dragostea] este mult mai tiranica decât frica. Acela [împăratul] se teme de gărzile lui, pe când 
acesta este cutezător fata de acestea [fata de prieteni], mai mult decât fata de sine însuşi, si din 
pricina acestora nu se teme de nici unul dintre uneltitori. 

Sa ne îmbogăţim, dar, cu bogăţia aceasta. Săracul ca sa aibă mângâiere în sărăcie, bogatul ca sa- 
şi păstreze în siguranţa bogăţia, stapânitorul ca sa stăpâneasca în siguranţa, supusul ca sa fie 
răbdător fata de conducători. Acest lucru este pricina de bunătate, este pricina de blândeţe. 
Fiindcă si între fiare acelea mai ales sunt cumplite si neastâmpărate care nu se aduna în turme. 
De aceea locuim în oraşe si avem foruri [pieţe]: ca sa fim împreuna unii cu alţii. Aceasta si Pavel 
a poruncit zicând: "Sa nu lasati adunarea voastră" (Evrei 10, 25). Căci nimic nu este asa rau si de 
ucigător si de neapropiat ca însingurarea. 

- Dar atunci ce e cu monahii, ar zice [careva], si cu cei ce petrec pe crestele munţilor? 

- Nici aceia nu sunt fara de prieteni, ci au fugit de tulburările din cetate [agora]9, însă au mulţi de 
un suflet cu ei [homopsycoi] de care sunt legaţi strâns unii de alţii. Si ca sa realizeze desăvârşit 
aceasta, s-au retraslO. Si fiindcă rivalitatea în treburile lumeşti produce multe certuri, de aceea, 
ieşind din mijlocul lumii, lucrează [gheorgousi] 1 1 dragostea cu multa adâncime 
[metaakribeiaspolles] 12. 

- Deci cum, ar zice careva, daca cineva ar vieţui de unul singur, chiar si unul ca acela are mii de 
prieteni? 

- Si eu vreau, daca e cu putinţa, sa fie vazuti ca petrec unii cu alţii. 13 Dar sa ramâna cele ale 
prieteniei nemişcate. Căci nu locul îi face pe prieteni. Cei ce vieţuiesc în singurătate au pe mulţi 
care îi admira. Si nu i-ar fi admirat daca nu le erau prieteni daca nu-i iubeau. Iar ei, cei 
însinguraţi, la rândul lor, se roagă pentru întreaga lume. Lucru care este dovada cea mai mare de 
prietenie. De aceea si la săvârşirea Tainelor Sf Liturghii ne sărutam [îmbrăţişam] unii pe alţii, ca 
cei mulţi sa fim una. Si pentru ce neinitiati [nebotezati] facem rugăciuni comune, rugându-ne 
pentru cei bolnav si pentru roadele lumii, si ale pământului, si ale marii. 

Vezi întreaga putere a dragostei: în rugăciuni, în taine, în îndemnuri. Acest lucru este pricina a 
toate bunătăţile. Si daca ne ţinem de ea [de dragoste] cu de-amanuntul si iconomisim bine cele 
[ale vieţii] prezente, vom avea parte si de împărăţie. De care fie ca noi toţi sa ne împărtăşim cu 
harul si cu iubirea de oameni a Domnului nostru Iisus Hristos prin Care si cu Care Tatălui si 
Duhului Sfânt slava în vecii vecilor. Amin. 

1 Extras din Omilia a LXXVIII-a a Comentariului la Sfânta Evanghelie după Ioan. Am tradus 
acest final de omilie pentru a arata implicaţiile cosmice ale iubirii. Iubirea umana trebuie sa fie 
chip al celei dumnezeieşti. Orice iubire umana nu este umana daca nu devine divino-umana, daca 
nu este răsfrângerea si prelungirea celei hristice. Iubirea este taina Bisericii celei una. In Biserica, 
familia, ca de altfel si călugăria, este chemata sa iasă din încorsetarea egoista a lui "al meu" si sa 
devină, în Hristos, universala. Tocmai aceasta legătura între iubirea făpturii si a Creatorului si 
implicaţiile ei cosmice o punctează acest extras. 

2 Literal: accepta [lambanei]. 

3 E vorba de ereticii arieni sau de tendinţa ariana. In loc sa se cutremure de taina întrupării si de 
milostivirea lui Dumnezeu Care vrea sa ne mântuiască cu orice chip, spuneau ca intruparea este 
de fapt semnul inegalităţii dintre Tatăl si Fiul. Prin aceasta singuri îsi distrugeau orice şansa de 
mântuire. 

4 Botezul este văzut ca slujba de iniţiere în taina creştina. 

5 Daca lucrarea este comuna, atunci si fiinţa este comuna, căci lucrarea tine de fiinţa. 

6 Darul se da numai după ce au avut loc o împăcare. Deci si Duhul Sfânt Se manifesta vădit în 
om doar după ce omul s-a împăcat cu Dumnezeu. 

7 Acestea cuvinte sunt spuse nu ca Duhul trebuia sa audă ceva care nu ştia, ci pentru a arata ca, 
deşi fara trup, totuşi nu este mai mare decât Fiul Care Se întrupase. 

8 Daca nu ar fi fost spuse aceste cuvinte pentru a arata faptul ca nu e mai mare decât Fiul, ci egal 
cu El, si ar fi fost înţelese ad literram, ar fi rezultat o absurditate. Ceea ce urma sa audă doar in 
viitor, nu ar fi auzit pentru Sine, ci pentru a spune ucenicilor. Deci slujirea Duhului ar fi fost 
subordonata ucenicilor, ceea ce e inacceptabil. 

9 Literal : for, piaţa. 

10 Unul din scopurile retragerii este tocmai descoperirea adevăratei unirii lăuntrice. Intre 
oamnei. Aceasta unire nu se descoperă in agitaţie si frământarea patimilor omeneşti. 

1 1 E ideea lucrării pământului si a creşterii plantelor. Din partea omului e nevoie de multa 
sudoare si de scoaterea buruienilor. De lumina si căldura si ploaie tin creşterea plantei si ivirea 
rodului. în plus e nevoie de timp pentru a se coace rodul. La fel si dragoste; creste încet, cu mult 
efort de dezrădăcinare a egoismului ce se manifesta prin multe patimi în fiecare. Dar aceasta 
creştere trebuie neîncetat ajutata de har si e nevoie de timp pentru a da în pârg roadele dragostei. 

12 Sensul mai cuprinzător: în cele mai mici amănunte, gânduri si simţăminte. Monahii ar trebui 
sa trăiască cutele cel mai delicate ale dragostei. 

13 Bine e sa petreacă si în acelaşi loc, dar nu acesta este aspectul esenţial, ci ca dispoziţia de 
deschidere fata de celalalt sa ramâna constanta. Si acest lucru se poate întâmpla si de la distanta, 
prin rugăciune si admiraţie. 

